റേഷന്‍കടകള് ലക്ഷ്യമാക്കി 'അരിക്കൊമ്പന്' എത്തുന്നു; തടുക്കാന് വഴി കാണാതെ നാട്ടുകാര്\n19 May 2020 6:09 AM GMT\nഇടുക്കി രാജകുമാരിയിലാണ് സംഭവം. രാത്രികാലങ്ങളില് ഒരു കൊമ്പന് കാടിറങ്ങി വരുന്നു. റേഷന് കടകളെയാണ് ഇവന് ലക്ഷ്യം വെക്കുന്നത്. റേഷന്‍കട തകര്‍ത്ത് അകത്തുള്ള അരിയെടുത്ത് തിന്നും. കഴിഞ്ഞ വ്യാഴാഴ്ച അര്‍ധരാത്രിയില് എംഎം രവീന്ദ്രന്റെ ഉടമസ്ഥതയിലുള്ള റേഷന്‍കട തകര്‍ത്ത് രണ്ട് ചാക്ക് അരി ആ തിന്നുകയുണ്ടായി.\nവെള്ളിയാഴ്ച രാത്രിയിലും ആന റേഷന്‍കടയ്ക്കരികിലെത്തി. നാട്ടുകാര് ശബ്ദമാക്കിയപ്പോള് പിന്‍വാങ്ങി തേയിലത്തോട്ടത്തില് നിലയുറപ്പിച്ചു. പാട്ട കൊട്ടിയും പടക്കം പൊട്ടിച്ചും ശബ്ദം ഉണ്ടാക്കിയതോടെ കൊമ്പൻ വീണ്ടും കാടു കയറി.\nചിന്നക്കനാൽ 80 ഏക്കർ ഭാഗത്തു നിലയുറപ്പിച്ച ഒറ്റയാൻ വലിയ ജലാശയം നീന്തിക്കടന്നാണ് ആനയിറങ്കൽ ഭാഗത്ത് എത്തിയതെന്ന് നാട്ടുകാര് പറയുന്നു. റേഷന്‍കടയിലെ അരിയും അങ്കണവാടിയില് സൂക്ഷിച്ചിട്ടുള്ള ശര്‍ക്കരയുമാണ് ആനയെ ആകര്‍ഷിക്കുന്നത്. ആന എത്തിയ ഉടനെ ആദ്യം അങ്കണവാടിയാണ് ആക്രമിച്ചത്. അത് പരാജയപ്പെട്ടപ്പോഴാണ് റേഷന്‍കടയിലേക്ക് നീങ്ങിയത്. ഇതേ ആന വീടുകള് ആക്രമിച്ചും അരി എടുത്തുകൊണ്ടുപോകാറുണ്ട്.\nഅരികൊമ്പൻ, മുറിവാലൻ കൊമ്പൻ, ചക്കക്കൊമ്പൻ എന്നീ ഒറ്റയാൻമാര് മേഖലയില് സ്വൈര്യവിഹാരം നടത്തുകയാണ്. ഇവയെ തുരത്താനുള്ള എല്ലാ ശ്രമങ്ങളും പരാജയപ്പെടുകയാണ്. ദേവികുളം റേഞ്ചിനു കീഴിൽ കഴിഞ്ഞ രണ്ടര പതിറ്റാണ്ടിനിടയിൽ 40 പേരാണ് കാട്ടാന ആക്രമണങ്ങളില് കൊല്ലപ്പെട്ടത്.


ഇനി സ്വിഫ്റ്റിന് മുന്നില് പോളോയും ഫിയസ്റ്റയും; ലോക കാര് കിരീടത്തില് നോട്ടമിട്ട് ഈ കാറുകള് - Malayalam DriveSpark\nഇനി സ്വിഫ്റ്റിന് മുന്നില് പോളോയും ഫിയസ്റ്റയും; ലോക കാര് കിരീടത്തില് നോട്ടമിട്ട് ഈ കാറുകള്\nPublished: Thursday, March 8, 2018, 11:39 [IST]\nലോക അര്‍ബന് കാര് പുരസ്‌കാരം സ്വിഫ്റ്റ് നേടുമോ? അര്‍ബന് കാര് കിരീടത്തിനായുള്ള പോരാട്ടത്തില് സ്വിഫ്റ്റിന് എതിരാളികള് ഫോക്‌സ്‌വാഗണ് പോളോയും ഫോര്‍ഡ് ഫിയസ്റ്റയും.\nനടന്നു കൊണ്ടിരിക്കുന്ന ജനീവ മോട്ടോര് ഷോയില് ലോക കാര് പുരസ്‌കാരത്തിലേക്കുള്ള അവസാന പാദ മത്സരാര്‍ത്ഥികളെ പ്രഖ്യാപിച്ചു. കഴിഞ്ഞ തവണത്തെ പോലെ ഇത്തവണയും എസ്‌യുവി അല്ലെങ്കില് ക്രോസ്ഓവറാകും ലോക കാര് കിരീടം നേടുകയെന്ന കാര്യം ഉറപ്പ്.\nറേഞ്ച് റോവര് വെലാര്, മസ്ദ CX-5, വോള്‍വോ XC60 എന്നിവരാണ് പുരസ്‌കാരത്തിനായി കളത്തില്. 2018 മാര്‍ച്ച് 28 ന് നടക്കുന്ന ന്യൂയോര്‍ക്ക് ഓട്ടോ ഷോയില് വിജയിതാക്കളെ പ്രഖ്യാപിക്കും.\nകഴിഞ്ഞ വര്‍ഷം ജാഗ്വാര് എഫ്-പെയ്‌സായിരുന്നു ലോക കാര് കിരീടം ചൂടിയത്. ഇക്കുറി ആല്‍ഫ റോമിയോ ജൂലിയ, ബിഎംഡബ്ല്യു X3, കിയ സ്റ്റിംഗര്, ലാന്‍ഡ് റോവര് ഡിസ്‌കവറി, നിസാന് ലീഫ്, ടൊയോട്ട കാമ്രി, ഫോക്‌സ്‌വാഗണ് T-Roc എന്നിവരും കിരീടത്തിനായി മാറ്റുരച്ചിരുന്നു.\nലോക അര്‍ബന് കാര് നിരയിലേക്കാണ് സ്വിഫ്റ്റിന്റെ നോട്ടം. അതേസമയം ഹ്യുണ്ടായി കോനയും നിസാന് മൈക്രയും മത്സരത്തില് നിന്നും പുറത്തായപ്പോള് ഫിയസ്റ്റയും പോളോയും സ്വിഫ്റ്റിനൊപ്പം ഫൈനലിസ്റ്റുകളായി.\nകഴിഞ്ഞ തവണ ഇഗ്നിസായിരുന്നു അര്‍ബന് കാര് കിരീടം കൈയ്യടക്കിയത്. ലോക ആഢംബര കാര് എന്ന അറിയപ്പെടാനായി കളത്തിലുള്ളത് ഔഡി A8, പോര്‍ഷ കയെന്, പോര്‍ഷ പനാമേര എന്നീ താരങ്ങള്.\nബിഎംഡബ്ല്യു6സീരീസ് ജിടി, ലെക്‌സസ് എല്‍എസ് എന്നിവരാണ് മത്സരത്തില് നിന്നും പുറന്തള്ളപ്പെട്ടതും. ലോക പെര്‍ഫോര്‍മന്‍സ് കാര് പട്ടത്തിനായി ബിഎംഡബ്ല്യു M5, ഹോണ്ട സിവിക് ടൈപ് ആര്, ലെക്‌സസ് LC 500 മോഡലുകള് തമ്മിലാണ് പോരാട്ടം.\nആല്‍ഫ റോമിയോ ജൂലിയ ക്വാഡ്രിഫോളിയ, ഔഡി RS3മോഡലുകള്‍ക്ക് മത്സരത്തില് ഏറെ പിടിച്ചു നില്‍ക്കാന് സാധിച്ചില്ല. 24 രാജ്യങ്ങളില് നിന്നുള്ള 28 രാജ്യാന്തര ഓട്ടോമോട്ടീവ് ജര്‍ണലിസ്റ്റുകള് അടങ്ങുന്ന ജൂറിയാണ് ലോക കാര് കിരീടത്തിനായുള്ള അവസാന പാദ മത്സരാര്‍ത്ഥികളെ തെരഞ്ഞെടുത്തത്.\n2018 കാര് ഓഫ് ദി ഇയര്\n2018 വേള്‍ഡ് അര്‍ബന് കാര്\n2018 വേള്‍ഡ് ലക്ഷ്വറി കാര്\n2018 വേള്‍ഡ് പെര്‍ഫോര്‍മന്‍സ് കാര്\nഹോണ്ട സിവിക് ടൈപ് R\nലെക്‌സസ് LC 500\n2018 വേള്‍ഡ് ഗ്രീന് കാര്\nബിഎംഡബ്ല്യു 530e ഐപെര്‍ഫോര്‍മന്‍സ്\nക്രൈസ്‌ലര് പസിഫിക്ക ഹൈബ്രിഡ്\n2018 വേള്‍ഡ് കാര് ഡിസൈന് ഓഫ് ദി ഇയര്\n2018 World Car Of The Year Top Three Finalists Announced At Geneva Motor Show. Read in Malayalam.\nStory first published: Thursday, March 8, 2018, 11:39 [IST]


നര്‍ക്കോട്ടിക് ജിഹാദ് വിവാദത്തില് പുലിവാല് പിടിച്ച് തൃശൂരിലെ യുഡിഎഫ് ! ഡിസിസി പ്രസിഡന്റ് അറിയാതെ ജീവനക്കാരന് യുഡിഎഫിനായി ഇറക്കിയ പ്രസ്താവനയില് പാലാ ബിഷപ്പിന് പിന്തുണ ! ബിഷപ്പ് പറഞ്ഞത് ഒരു മതത്തിനും എതിരല്ലെന്നും വിവാദമാക്കേണ്ടെന്നും പ്രസ്താവനയില്. ഉടന് ഇടപെട്ട് നിലപാട് തിരുത്തി ഡിസിസി പ്രസിഡന്റ് ! യുഡിഎഫിലെ ചില ‘തല്‍പരകക്ഷികള്’ ഇറക്കിയ പ്രസ്താവനയാണെന്നും വിശദീകരണം. നര്‍ക്കോട്ടിക് ജിഹാദില് തൃശൂര് കോണ്‍ഗ്രസിനും കൈപൊള്ളി\nതൃശൂര്: നര്‍ക്കോട്ടിക് ജിഹാദ് വിഷയത്തില് പാലാ രൂപതാധ്യക്ഷന് മാര് ജോസഫ് കല്ലറങ്ങാട്ടിലിനെ പിന്തുണച്ച് തൃശ്ശൂര് ജില്ലാ യുഡിഎഫ് നേതൃത്വം ഇറക്കിയ പ്രസ്താവന വിവാദത്തില്. പ്രസ്താവന ഇറക്കിയത് യുഡിഎഫിലെ ചില തല്‍പ്പര കക്ഷികളാണെന്നും കോണ്‍ഗ്രസിന്റെ ഓഫീസിലെ ഒരു സ്റ്റാഫിനെ സ്വാധീനിച്ചാണ് പ്രസ്താവന പുറപ്പെടുവിച്ചതെന്നും ഡിസിസി പ്രസിഡന്റ് പറയുന്നു.\nജില്ലയിലെ യുഡിഎഫ് ഇറക്കിയ പ്രസ്താവനയിലാണ് സംസ്ഥാന കോണ്‍ഗ്രസ് നേതൃത്വത്തിന്റെ തീരുമാനത്തിന് വിരുദ്ധമായ പ്രസ്താവന വന്നത്. ബിഷപ്പിന്റെ പ്രസ്താവന ഒരു മതത്തിനും എതിരെല്ലെന്നും അനാവശ്യ വിവാദം വേണ്ടെന്നുമായിരുന്നു തൃശൂരിലെ യുഡിഎഫ് നേതൃത്വത്തിന്റെ പേരില് പുറത്തുവന്ന പ്രസ്താവന.\nഎന്നാല് ഈ പ്രസ്താവനയെ തള്ളി തൊട്ടുപിന്നാലെ തന്നെ ഡിസിസി പ്രസിഡന്റ് ജോസ് വള്ളൂര് രംഗത്ത് വന്നു. പ്രസ്താവനയുമായി ഡിസിസിക്ക് ബന്ധമില്ലെന്നും ഓഫീസ് സ്റ്റാഫിനെ സ്വാധീനിച്ച് യുഡിഎഫിലെ ചില തല്‍പ്പര കക്ഷികള് ഇറക്കിയതാണ് പ്രസ്താവനയെന്നുമാണ് പ്രസിഡന്റ് ജോസ് വള്ളൂരിന്റെ പ്രതികരണം.\nഡിസിസിയിലെ ജീവനക്കാരനാണ് പ്രതിയെന്നാണ് ഡിസിസിയുടെ നിലപാട്. ഒരു ഘടകക്ഷി നേതാവ് കൊടുത്ത പണിയാണിതെന്നും സംസാരമുണ്ട്. എന്തായാലും വിഷയത്തില് നടപടി വേണമെന്നാണ് നേതൃത്വത്തിന്റെ ആവശ്യം.


‘പറവ’യായി പറന്നുയർന്ന്... സിനിമാ വിശേഷങ്ങളുമായി സൗബിൻ ഷഹീർ | Saubin Saheer Parava Movie\nFriday 26 April 2019 12:29 PM IST\n‘പറവ’യായി പറന്നുയർന്ന്... സിനിമാ വിശേഷങ്ങളുമായി സൗബിൻ ഷഹീർ\nകൊച്ചിയാണ് എന്റെ സ്വന്തം നാടെന്നു പറയാൻ ഏറെ അഭിമാനിക്കുന്നയാളാണ് ‘പറവ’യിലൂടെ സംവിധാന രംഗത്തേക്കും ചുവടുറപ്പിച്ച സൗബിൻ ഷഹീർ. കൊച്ചി ഭാഷയുടെ ബലം കൊണ്ടു സിനിമയിൽ ചുവടുറപ്പിക്കുമ്പോൾ സൗബിൻ കരുതിയിരുന്നില്ല ആദ്യമായി സംവിധാനം ചെയ്യുന്നത് കൊച്ചിയുടെ ഹൃദയത്തുടിപ്പ് ഒപ്പിയെടുക്കുന്ന ഒരു ചിത്രമാകുമെന്ന്. മട്ടാഞ്ചേരിയും ബിനാലെയും മെട്രോയുമുള്ള സ്വന്തം നാടിനെ കുറിച്ച് സൗബിൻ പറയുന്നതിങ്ങനെ, ‘‘ആദ്യ സിനിമ മുതൽ തന്നെ കൊച്ചിക്കാരനായി അഭിനയിക്കാൻ പറ്റി. ഉമ്മ സൗദ കൊടുങ്ങല്ലൂർക്കാരിയാണ്. വാപ്പ ബാബു ഷഹീർ കൊച്ചിക്കാരനും. ചേച്ചിയും ചേട്ടനും ഞാനും ജനിച്ചതും പഠിച്ചതും വളർന്നതുമെല്ലാം ഇവിടെയാണ്. സിനിമയും കൊച്ചിക്കാർക്ക് ഭ്രാന്താണ്...’’ സൗബിൻ ഷഹീർ സംസാരിക്കുന്നു.\nപറവ തിയറ്റർ കീഴടക്കുകയാണല്ലോ ?\nഎല്ലാം ദൈവാനുഗ്രഹമാണ് ഭായ്. സംവിധായകനാവുകയായിരുന്നു എന്റെ വലിയ സ്വപ്നം. പണ്ട് സിനിമ കാണാനായി കട്ടു ചെയ്ത ക്ലാസിലൊക്കെ ഇരുന്ന് പഠിച്ചിരുന്നെങ്കിൽ ഞാനൊരിക്കലും ഇവിടെ എത്തില്ലായിരുന്നു. അന്നേ വാപ്പയ്ക്കറിയാമായിരുന്നു ഞാനൊരു സിനിമാക്കാരനാകുമെന്ന്. സംവിധായകൻ ഫാസിലിന്റെ മഞ്ഞിൽ വിരിഞ്ഞ പൂക്കളിൽ അസിസ്റ്റന്റ്സ് ആയിരുന്നു വാപ്പയും സിദ്ദിഖും ലാലും. രണ്ടുമൂന്ന് ചിത്രങ്ങൾ കഴിഞ്ഞപ്പോ ഫാസിൽ സാർ തന്നെയാണ് വാപ്പയോടു പ്രൊഡക്‌ഷൻ മാനേജരാകാൻ പറഞ്ഞത്. പിന്നെ പ്രൊഡക്‌ഷൻ കൺട്രോളറും പ്രൊഡ്യൂസറുമായി. ഉമ്മയുടെ കുടുംബത്തിൽ നിന്നു ഒരു സിനിമാക്കാരനുണ്ട്, സംവിധായകൻ കമൽ.\nരണ്ടു വർഷത്തിനടുത്ത് പറവ ഷൂട്ട് ചെയ്യുന്നതിന് വേണ്ടി ചെലവാക്കിയിട്ടുണ്ട്. പ്രാവിനെയും അവിടുള്ള കുട്ടികളെയും ട്രെയിൻ ചെയ്യുന്നതിന് വേണ്ടി ഒരു വർഷം വീണ്ടും വേണ്ടി വന്നു. ഒഡീഷൻ ചെയ്തിട്ട് ഈ സിനിമയ്ക്ക് പറ്റിയ കുട്ടികളെ കിട്ടിയില്ല. പിന്നീട് സാധാരണ കുട്ടികളെയാണ് കിട്ടിയത്. അവർ ഒരു വർഷത്തോളം ഞങ്ങളുടെ കൂടെ ആയിരുന്നു താമസം. ഞാൻ എട്ടു വർഷം പ്രാവിനെ വളർത്തിയിട്ടുണ്ട്. പ്രാവിനെ മണിക്കൂറുകൾ പറപ്പിക്കുന്ന ഒരു മത്സരത്തിൽ ഏറ്റവും കൂടുതൽ മണിക്കൂറിൽ പ്രാവ് പറന്ന് അവിടെ തന്നെ പറന്നിറങ്ങിയാൽ പ്രൈസ് ഉണ്ട്. ആ ഗെയിം വച്ച് രണ്ടു കുട്ടികളുടെ കഥയാണ് പറവ.\nപക്ഷേ, സംവിധായകൻ ഫാസിലിന്റെ അസിസ്റ്റന്റായാണ് തുടക്കം ?\nഫാസിൽ സാറിനെ അസിസ്റ്റ് ചെയ്യാനുള്ള മോഹം പല തവണ വാപ്പ വഴി അറിയിച്ചിരുന്നു. ‘കൈയെത്തും ദൂരത്തി’ന്റെ ഷൂട്ടിങ് തുടങ്ങിയപ്പോ എന്നോട് കൊടൈക്കനാലിൽ ചെല്ലാൻ പറഞ്ഞു. കടും ചുവപ്പുനിറത്തിലുള്ള ഷർട്ടൊക്കെ ഇട്ടാണ് പോയത്. ചെന്നപ്പോഴേ എക്സ്ട്രാ നടൻമാരുടെ കൂടെ നിർത്തി. ഫഹദ് കൊടൈക്കനാലിൽ ചെന്നിറങ്ങുന്ന സീനിൽ പുള്ളിക്കു മുമ്പേ ബസിൽ നിന്നിറങ്ങുന്നത് ഞാനാണ്. സ്റ്റൈലായി ബസിൽ നിന്നിറങ്ങി, തൊപ്പി നേരേ വച്ച് ഇരുവശത്തേക്കും നോക്കി സൈഡിലേക്ക് നടന്നുപോയി. അങ്ങനെ നോക്കിയാൽ ഫഹദും ഞാനും ആദ്യമായി അഭിനയിക്കുന്ന സിനിമ ‘കൈയെത്തും ദൂരത്താ’ണ്.\n‘ക്രോണിക് ബാച്ച്ലറി’ൽ സിദ്ദിഖ് സാറിനെ അസിസ്റ്റ് ചെയ്തു. ഷൂട്ടിങ് പെട്ടെന്ന് തീർത്ത് വളരെ ചുരുങ്ങിയ ദിവസങ്ങൾക്കുള്ളിൽ തിയറ്ററിൽ റിലീസിനെത്തിയ സിനിമയായിരുന്നു അത്. എഡിറ്റിങ്ങിന് പല അസോസിയേറ്റ്സും പല സ്ഥലത്ത് ഒരേ സമയം ജോലി ചെയ്തു. സിദ്ദിഖ് സാറിനൊപ്പമായിരുന്നു ഞാൻ. ഫിലിം റൊട്ടേറ്റ് ചെയ്ത് ഫ്രയിം മാർക്ക് ചെയ്തു പിന്നിൽ നിൽക്കുന്ന എനിക്കു തരും. ആ ഭാഗം കട്ട് ചെയ്ത് സെല്ലോടേപ്പ് കൊണ്ടൊട്ടിച്ച് തിരിച്ചുകൊടുക്കണം. രാവിലെ മുതൽ നിൽക്കുന്ന ഞാൻ ക്ഷീണിച്ചു ക്ഷീണിച്ചു വൈകിട്ടാകുമ്പോ തറയിൽ കുത്തിയിരിപ്പാകും. ഞാൻ ഇരുന്നു എന്നുകാണുമ്പോൾ സാർ പറയും, ‘വാ പോകാം.’ ആശ്വാസത്തോടെ പിന്നാലെ ചെല്ലുമ്പോഴാകും അറിയുന്നത് അടുത്ത പണി നടക്കുന്നിടത്തേക്ക് പോകാമെന്നാ ഉദ്ദേശിച്ചതെന്ന്.\nസഹസംവിധായകനായി 14 വർഷം. ആ അനുഭവങ്ങൾ ?\nസെറ്റിൽ ചെന്നാ നമ്മളെക്കൊണ്ട് പറ്റുന്ന പണിയൊക്കെ ചെയ്യുന്നതാണ് എന്റെ രീതി. ‘അൻവറി’ന്റെ ലൊക്കേഷനിൽ വച്ച് ഞങ്ങളുടെ അപാരമായ ഡെഡിക്കേഷൻ കണ്ട് ഇഷ്ടപ്പെട്ടാണ് പൃഥ്വിരാജ് ‘ഉറുമി’യിലേക്ക് വിളിക്കുന്നത്. അവിെട മൊത്തം സീൻ കോൺട്രയാര്ന്ന്. ഹിന്ദിക്കാര് പ്രൊഡക്ഷൻകാർക്ക് നമ്മളെ കണ്ടൂടാ. വെള്ളത്തിൽ നിൽക്കുന്ന പോത്തുകൾക്ക് ഇടയിലൂടെ പോത്തിൻ തലേെട രൂപത്തിലുള്ള മുഖംമൂടി വച്ച് പൃഥ്വിരാജും പ്രഭുദേവയും വരുന്ന സീനുണ്ടാരുന്നു. പോത്തുകളെ വെള്ളത്തിലിറക്കി. പൃഥ്വിയും പ്രഭുദേവയും വെള്ളത്തിലിറങ്ങാൻ തയാറായി. ‘‘മാസ്ക്സ്...’’ സംവിധായകൻ വിളിച്ചുപറഞ്ഞതും പോത്തിൻ തലകളുമായി ഒരു ഹിന്ദിക്കാരൻ സഹായി ഓടിവന്നു. അയാളുടെ വരവു കണ്ട് പോത്തുകൾ വിരണ്ട് ഓട്ടമായി.\nഹിന്ദിക്കാര് പഠിച്ച പണി പതിനെട്ടും നോക്കിയിട്ടും രക്ഷയില്ല. ഞാൻ പതിയെ പോത്തുകാരന്റെ അടുത്തു ചെന്ന് തിരക്കി എന്താ വഴിയെന്ന്. കൂട്ടത്തിൽ ഒരു ലീഡർ പോത്തുണ്ട്, അതിന്റെ കഴുത്തിലെ കയറില് പിടിച്ചാൽ ബാക്കിയുള്ളവ ഓട്ടോമാറ്റിക്കായി കൂടെവരും. അങ്ങനെ ആ പ്രശ്നം േസാൾവാക്കി. അതൊടെ അവർക്ക് ഞങ്ങളോടു സ്േനഹായിട്ടാ.\nകൊച്ചി ലുക്കാണോ അന്നയും റസൂലിലേക്ക് വഴി തുറന്നത് ?\nകൊച്ചി ലുക്കും സ്ളാങ്ങുമാണ് അതിലേക്ക് നറുക്ക് വീഴാൻ കാരണം. ആ സിനിമ കണ്ടവർ ‘‘ഡോൺട് ടച്ച് മൈ ബൈക്കേ...’’ എന്ന ഡയലോഗ് മറക്കാനിടയില്ല. സത്യം പറഞ്ഞാൽ ആ ഡയലോഗിലാണ് പിടിച്ചുകയറിയത്. പക്ഷേ, അന്നും ഇന്നും അഭിനയം എന്റെ മേഖലയല്ല എന്നു വിശ്വസിക്കുന്ന ആളാണ് ഞാൻ. പ്രേമത്തിലെ പി.ടി മാഷിനെ പോലെതന്നെ ഡാൻസ് കളിച്ച് കുളമാക്കുന്ന ആളാണോ എന്ന് എല്ലാവരും ചേദിക്കാറുണ്ട്. അന്നേരത്തെ സിറ്റുവേഷനിൽ അങ്ങനെ ചെയ്തതാണ്. ഞാൻ സ്കൂളിൽ പഠിക്കുമ്പോഴേ ബ്രേക്ക് ഡാൻസ് പഠിച്ചിട്ടുണ്ട്. പ്രേമത്തിലെ ചില്ലുകൂട് സ്റ്റെപ്പൊക്കെ ബ്രേക്ക് ഡാൻസിലെ സിംപിൾ സ്റ്റെപ്പുകളാണ്. പക്ഷേ, മാഷ് വലിച്ചുനീട്ടി ചെയ്ത് അത് ആകെ കോംപ്ലിക്കേറ്റഡാക്കി. അതുകൊണ്ടല്ലേ പി.ടി മാഷ് ക്ലിക്കായത്.\n‘ചാർലി’യിലെ കള്ളനെപ്പോലെ പകല് വഴി െതറ്റുന്ന ആളുമല്ലാ ഞാൻ. ആരെയും വഴി തെറ്റിക്കാറുമില്ല. കൊച്ചിയിലെ ഏതു വഴിയും എനിക്കു കൈ വെള്ളയിലെ രേഖകൾ പോലെയാണ്. രാത്രിയോ പകലോ ചോദിച്ചാളൂ, പറഞ്ഞുതരാം. വളരെ നാളായുള്ള സ്വപ്നമായിരുന്നു ഹാർലി ഡേവിസൺ സ്വന്തമാക്കണമെന്ന്. ‘റാണി പത്മിനി’ കഴിഞ്ഞാണ് വണ്ടി വാങ്ങാൻ പറ്റിയത്. കലിയുടെ സമയത്ത് ദുൽഖറിനൊപ്പം മലക്കപ്പാറയിലേക്ക് റൈഡ് ചെയ്തു.\nഒരു ഉഴപ്പന്റെ മുഖമുണ്ടോ സൗബിന്?\nപഠിക്കാൻ അത്ര മിടുക്കനൊന്നുമായിരുന്നില്ല. പത്താം ക്ലാസ് കഴിഞ്ഞപ്പോഴാണ് കേൾക്കുന്നത് പ്രീഡിഗ്രി നിർത്തലാക്കുന്നു എന്ന്. പ്രീഡിഗ്രിക്ക് ചേർന്നാൽ സെക്കൻഡ് ഇയറാകുമ്പോ ജൂനിയേഴ്സ് ഉണ്ടാകില്ല. റാഗിങ്ങിന് സ്കോപ്പില്ലാതെ എന്ത് പ്രീഡിഗ്രിയാണ്? അതുകൊണ്ട് ടൈപ്പ്റൈറ്റിങ് ട്രേഡുള്ള വൊക്കേഷനൽ ഹയർ സെക്കൻഡറി കോ ഴ്സിന് ചേർന്നു.\nപ്രാക്ടിക്കലിന് എല്ലാവരും നല്ല താളത്തിൽ ടൈപ്പ് ചെയ്തുകൊണ്ടിരിക്കും. ഞാനപ്പോ അഭിനയിച്ചു തകർക്കും. താളം കൃത്യമായിരിക്കും പക്ഷേ, പേപ്പറിൽ അക്ഷരങ്ങൾ സുഡോകു വിദഗ്ദ്ധന് മാത്രമേ വായിച്ചെടുക്കാൻ പറ്റൂ.അതുകഴിഞ്ഞ് നാട്ടിലെ ഒരു പ്രൈവറ്റ് കോളജിൽ ബി.കോമിന് ചേർന്നു. ‘ചേർന്നാ മതി, ക്ലാസിലൊന്നും പോണ്ട. ജയിച്ചോളും ’ എന്നു കേട്ട് ചെന്നതാണ്. പക്ഷേ, ആറുമാസം കൊണ്ട് മതിയായി.\nഅന്നും കലോത്സവ വേദികളിൽ സജീവമായിരുന്നു. പ്ലസ് ടൂവിന് പഠിക്കുമ്പോൾ ഫാൻസിഡ്രസ് ജില്ലാ മത്സരത്തിൽ പ ങ്കെടുക്കാൻ പോയി. കാട്ടാളനായാണ് വേഷമിടേണ്ടത്. സൂചിയും നൂലും കൊണ്ട് മാവില കോർത്ത് ഉടുപ്പുണ്ടാക്കി. വെറൈറ്റിയാക്കാനുള്ള ആലോചനയായി പിന്നെ. മത്സരത്തിന്റെ തലേദിവസമാണ് ഐഡിയയുടെ ലഡു പൊട്ടിയത്, പച്ചമീൻ തിന്നുന്ന കാട്ടാളനാകാം. രാവിലെ തന്നെ കാൽക്കിലോ മത്തി വാങ്ങി ബാഗിൽ വച്ചു. ഉച്ച കഴിഞ്ഞാണ് മത്സരം. കരിയൊക്കെ വാരിത്തേച്ച് കാട്ടാളനായി അമ്പിൽ കുത്താൻ മീൻ നോക്കുമ്പോ നല്ല ചീഞ്ഞ മണം. ചെസ്റ്റ് നമ്പർ വിളിച്ചതും കാട്ടാളൻ അലറിവിളിച്ച് സ്റ്റേജിൽ കയറി. അമ്പെയ്ത് മീനിനെ പിടിച്ചു. കൂട്ടുകാര് മുൻനിരയിലിരുന്നു കണ്ണുകൊണ്ട് ‘വേണ്ടട്ടാ...’ എന്നൊക്കെ പറയുന്നുണ്ട്. ‘മ്ം... ഞാൻ തിന്നും...’ തല കൊണ്ടൊരു ആക്ഷനിട്ട് മീനിൽ ഒറ്റക്കടി. കർട്ടൻ താണു. വായ് പൊത്തിപ്പിടിച്ച് ഒരു വിധം ബാക്ക് സ്േറ്റജിലെത്തി. അപ്പോ ദാ, കൂട്ടുകാരൻ അമ്പു പൊക്കിക്കാണിക്കുന്നു. അഴുകിച്ചീഞ്ഞ മത്തിയുടെ വയറും കുടലുമടക്കം പകുതിയിലധികം തിന്നിട്ടുണ്ട്. ബ്രാാാ... എന്നൊരു ശബ്ദമേ പിന്നെ ഒാർമയുള്ളൂ.\nഇതുവരെ കഴിച്ചിട്ടില്ല. വീട്ടിൽ നിർബന്ധിക്കുന്നുണ്ട്. വരട്ടെ. അതൊക്കെ ഒരു സമയമാകുമ്പോ നടക്കും.


mbbs മുന്നാക്ക സംവരണ സീറ്റുകളുടെ വിതരണത്തിലും അസന്തുലിതത്വം\nഎം.ബി.ബി.എസ് മുന്നാക്ക സംവരണ സീറ്റുകളുടെ വിതരണത്തിലും അസന്തുലിതത്വം; ഭൂരിഭാഗം സീറ്റും തെക്കന് ജില്ലകളില്\nകോഴിക്കോട് പരിയാരം മെഡിക്കല് കോളജുകളില് മുന്നാക്ക സംവരണത്തിനായി ഒരുസീറ്റു പോലും മാറ്റി വെച്ചിട്ടില്ല\n18 Oct, 2020 at 08:00 AM\nസംസ്ഥാനത്തെ മെഡിക്കല് കോളജുകളിലെ മുന്നാക്ക സംവരണം സീറ്റുകള് നല്‍കിയതിലും അസന്തുലിതത്വം. ആകെയുള്ള 130 സീറ്റുകളിൽ 42 സംവരണ സീറ്റും തിരുവനന്തപുരം മെഡിക്കൽ കോളേജിൽ. കോഴിക്കോട് പരിയാരം മെഡിക്കൽ കോളജുകളിൽ ഒരു സീറ്റ് പോലും ഇല്ല. സൂപ്പര് ന്യൂമറി സീറ്റുകള് അനുവദിച്ചിടത്ത് മാത്രമാണ് മുന്നാക്കസംവരണ സീറ്റുകളും നല്‍കിയതെന്ന് വിശദീകരണം.\nമുന്നാക്ക സംവരണത്തിനായി മാറ്റി വെച്ച സീറ്റുകള് ഭൂരിഭാഗവും തെക്കന് ജില്ലകള് കേന്ദ്രീരിച്ചാണ് നല്‍കിയിരിക്കുന്നത്. തിരുവനന്തപുരം മെഡിക്കല് കോളജില് 42 ആലപ്പുഴ യില് 21 കോട്ടയത്ത് 21 കൊല്ലതത് 8 കൊച്ചിയില് 9. എന്നിങ്ങനെ ആകെയുള്ള 130 സീറ്റില് 109 സീറ്റും എറണാകുളം വരെയുള്ള ജില്ലകളിലാണ്. ഇതില് തന്നെ തിരുവനന്തപുരം മെഡിക്കല് കോളജിലാണ് ഏറ്റവും കൂടുതല്.\nതൃശൂര് മെഡിക്കല് കോളജില് 21 സീറ്റും മഞ്ചേരി മെഡിക്കല് കോളജില്9സീറ്റും മാത്രമാണ് എറണാകുളത്തിന് വടക്ക് ഭാഗത്ത് നല്‍കിയിരിക്കുന്നത്. കോഴിക്കോട് പരിയാരം മെഡിക്കല് കോളജുകളില് മുന്നാക്ക സംവരണത്തിനായി ഒരുസീറ്റു പോലും മാറ്റി വെച്ചിട്ടില്ല. മുന്നാക്ക സംവരണം നടപ്പാക്കാനായി കേന്ദ്രം അനുവദിച്ച സൂപ്പര് ന്യൂമറി സീറ്റുകള് നല്‍കിയ കോളജുകളിലാണ് മുന്നാക്ക സംവരണ സീറ്റുകളും ക്രമീരിച്ചിരിക്കുന്നതെന്നാണ് മെഡിക്കല് വിദ്യാഭ്യാസ ഡയറക്ട്രേറ്റ് പറയുന്നത്. എന്നാല് സംവരണ സീറ്റുകളില് എല്ലാ കോളജുകളിലും തുല്യമായി വിഭജിക്കുന്നതിന് ഈ നടപടി തടസമല്ലെന്നാണ് സംവരണ വിദഗ്ദര് പറയുന്നത്. പ്രാദേശകിമായ സൌകര്യമൊരുക്കല് ഇത്തരമൊരു ക്രമീകരണം സ്വീകരക്കാന് ഉദ്യോഗസ്ഥരെ പ്രേരിപ്പിച്ചോ എന്ന സംശയം ഉയര്‍ന്നിട്ടുണ്ട്. മുന്നാക്ക സംവരണത്തിനായി കൂടുതല് സീറ്റുകള് മാറ്റിവെച്ചതിന് പിന്നാലെ സീറ്റുകളുടെ വിതരണത്തിലും അസന്തുലിതത്വം ഉണ്ടായി എന്നതിനെ ഗൌരവമായാണ് സംവരണ വിഭാഗങ്ങള് നോക്കിക്കാണുന്നത്.


ക്രിസ്മസ് അപ്പൂപ്പന്റെ നാട്ടില് | finland Travelogue| christmas 2017 santa claus\n# ഡോ എന്.ജെ നടരാജ്\nPublished: Dec 19, 2017, 07:56 PM IST\nമന്ത ഋതുവിന്റെ മൂര്‍ധന്യത്തില്, ഒരു ക്രിസ്മസ് കാലത്ത്, ഫിന്‍ലന്‍ഡിന്റെ തലസ്ഥാനമായ ഹെല്‍സിങ്കിയിലെ വാന്‍താ വിമാനത്താവളത്തില് എത്തുമ്പോള് നേരം സന്ധ്യ. പക്ഷേ, പുറത്തിറങ്ങിയപ്പോള് നട്ടപ്പാതിരയുടെ പ്രതീതി. ഉത്തരാര്‍ധഗോളത്തില്, അതും ഉത്തരധ്രുവത്തിനടുത്ത്, സൂര്യന്റെ ദക്ഷിണായനകാല യാത്രയില് പകലും പകല്‍വെളിച്ചവുമൊക്കെ തികച്ചും പരിമിതമായി മാത്രം. മലയാളിയുടെ സ്വന്തം വിശ്വസഞ്ചാരിയായ എസ്.കെ. പൊറ്റെക്കാട്ട്, ആറുപതിറ്റാണ്ട് മുന്‍പ് യാത്രചെയ്ത് എഴുതിയ 'പാതിരാസൂര്യന്റെ നാട്ടില്' എന്ന ഫിന്‍ലന്‍ഡ് യാത്രാവിവരണം വായിച്ച നിറംമങ്ങാത്ത ഓര്‍മകളും പേറിയാണ് എന്റെ ഈ സഞ്ചാരം.\nറെയിന് ഡീര് സവാരി\nസാന്ദീപ് പറഞ്ഞിരുന്നു, ഫിന്‍ലന്‍ഡില് മഞ്ഞുകാലം തുടങ്ങിയെന്ന്. മഞ്ഞുവീഴ്ച കലശലാണ്. ലാപ് ലാന്‍ഡില് ഇപ്പോള്‍തന്നെ കാലാവസ്ഥ പൂജ്യത്തിനുതാഴെ 20 ഡിഗ്രിയാണ്. മാത്രവുമല്ല, പകല് തീരെ കുറവുമാണ്. രാവിലെ 10-നും 11-നും ഒക്കെ ഉദിക്കുന്ന സൂര്യന് ഉച്ചയ്ക്ക് രണ്ടിനും മൂന്നിനും ഒക്കെ അസ്തമിക്കുകയും ചെയ്യും. ബാക്കിസമയമൊക്കെ വെളിച്ചമില്ലാത്ത അവസ്ഥയാണ്. അതായത് ഇരുട്ട്, ഇരുട്ടു മാത്രം.\nകാമോസ് എന്ന് ഫിന്നിഷ് ഭാഷയില് പറയുന്ന ആര്‍ട്ടിക് രാവുകളിലെ ഇരുട്ട്, നമുക്ക് അറിയാവുന്ന ഇരുട്ടില്‍നിന്നും തികച്ചും വിഭിന്നമാണ്. ആകാശനീലിമയില് വെളിച്ചത്തിന്റെ ഛവി എപ്പോഴും തങ്ങിനില്‍ക്കും. നമ്മുടെ നാട്ടിന്‍പുറത്തെ രാവുകളിലെ നാട്ടുവെളിച്ചത്തിന്റെ ചാരുതയില്. ഭൂമിയിലാകട്ടെ, പരവതാനി വിരിച്ചതുപോലെയുള്ള ഹിമധവളിമയുടെ പ്രതിഫലനം നേര്‍ത്തൊരു വെളിച്ചമായി പരന്നൊഴുകി പരക്കും. ഇതു രണ്ടും കൂടിക്കലര്‍ന്ന് മാന്ത്രികശോഭ വിരിയിക്കുന്നതാണ് മഞ്ഞുകാല രാവുകളിലെ വെളിച്ചം.\nമാതൃഭൂമിയാത്ര 2017 ഡിസംബര് ലക്കത്തില് പ്രസിദ്ധീകരിച്ചത് പൂര്‍ണ ഭാഗം വായിക്കാന്‍യാത്ര വാങ്ങിക്കാം\nfinland Travelogue christmas 2017 santa claus\nസാന്റയെ നൃത്തം ചെയ്യിച്ചു വൈറല് ആക്കിയ ടീം ദാ ഇവരാണ്\nലോകമാകെയുള്ള കുട്ടികള്‍ക്ക് സമ്മാനങ്ങളുമായി എത്തുന്ന പാപ്പ; അറിയാം സാന്താക്ലോസിന്റെ കഥ


'ശ്രീജിത്ത് വാസുദേവനെ മര്‍ദ്ദിക്കുന്നത് കണ്ടിട്ടില്ല'; പൊലീസിനെ വെട്ടിലാക്കി 'സാക്ഷിയുടെ' വെളിപ്പെടുത്തല്- my testimony is fake says witness in varappuzha custody death case\n'ശ്രീജിത്ത് വാസുദേവനെ മർദിക്കുന്നത് കണ്ടിട്ടില്ല'; പൊലീസിനെ വെട്ടിലാക്കി 'സാക്ഷിയുടെ' വെളിപ്പെടുത്തല്\nകേസുമായി ബന്ധപ്പെട്ട് താന് പൊലീസിനെയോ പൊലീസ് തന്നെയോ കണ്ടിട്ടില്ലെന്നും പരമേശ്വരന് പറഞ്ഞു. സിപിഎം ബ്രാഞ്ച് സെക്രട്ടറിയാണ് പരമേശ്വരന്\nUpdated: April 11, 2018 10:51:41 am\nവരാപ്പുഴ: ശ്രീജിത്തിന്റെ കസ്റ്റഡി മരണത്തില് പൊലീസിനെ കൂടുതല് പ്രതിസന്ധിയിലാക്കി പുതിയ വെളിപ്പെടുത്തല്. പൊലീസിന്റെ സാക്ഷിമൊഴി വ്യാജമാണെന്നാണ് വെളിപ്പെടുത്തല്. ശ്രീജിത്തിനെ അറസ്റ്റ് ചെയ്ത കേസിലെ സാക്ഷിയാണെന്ന് പൊലീസ് തന്നെ അവകാശപ്പെടുന്ന പരമേശ്വരനാണ് പൊലീസിനെതിരെ രംഗത്തെത്തിയിരിക്കുന്നത്.\nശ്രീജിത്തും സംഘവും മര്‍ദ്ദിക്കുന്നത് താന് കണ്ടിട്ടില്ലെന്നും വാസുദേവനെ ശ്രീജിത്ത് മര്‍ദ്ദിക്കുന്നതിന് താന് സാക്ഷിയായിട്ടില്ലെന്നും പരമേശ്വരന് പറഞ്ഞു. ഏഷ്യാനെറ്റ് ന്യൂസിനോടായിരുന്നു പരമേശ്വരന്റെ പ്രതികരണം. കേസുമായി ബന്ധപ്പെട്ട് താന് പൊലീസിനെയോ പൊലീസ് തന്നെയോ കണ്ടിട്ടില്ലെന്നും പരമേശ്വരന് പറഞ്ഞു. സിപിഎം ബ്രാഞ്ച് സെക്രട്ടറിയാണ് പരമേശ്വരന്.\nഅതേസമയം, ശ്രീജിത്തിനെ കസ്റ്റഡിയില് എടുത്ത മൂന്ന് പൊലീസുകാരെ അന്വേഷണ വിധേയമായി സസ്‌പെന്‍ഡ് ചെയ്തു. എസ്‌ഐക്കെതിരെ തൽക്കാലം നടപടി എടുത്തില്ല. നേരത്തെ, മരിച്ച ശ്രീജിത്ത് വീട് ആക്രമിച്ച കേസിലെ പ്രതിയായിരുന്നില്ലെന്നും സംഭവത്തില് ശ്രീജിത്തിന് പങ്കില്ലെന്നും ആത്മഹത്യ ചെയ്ത ഗൃഹനാഥന് വാസുദേവന്റെ മകന് വിനീഷ് പറഞ്ഞിരുന്നു. എന്നാല് ഇത് നിഷേധിച്ച് പൊലീസ് രംഗത്തെത്തി.\nആക്രമണത്തില് ഉണ്ടായിരുന്നത് മറ്റൊരു ശ്രീജിത്തായിരുന്നു എന്നാണ് വിനീഷ് പറഞ്ഞത്. മരിച്ച ശ്രീജിത്തിന് വീട് ആക്രമിച്ച സംഭവത്തില് ബന്ധമില്ലെന്നും വിനീഷ് പറഞ്ഞു. അതേസമയം, മരിച്ച ശ്രീജിത്ത് തന്റെ സുഹൃത്തായിരുന്നുവെന്നും വിനീഷ് പറഞ്ഞു. ഇയാളുമായി തനിക്ക് യാതൊരു പ്രശ്നവുമില്ലായിരുന്നുവെന്നും പൊലീസിനോട് ശ്രീജിത്തിന്റെ പേര് പറഞ്ഞിരുന്നില്ലെന്നും വിനീഷ് പറഞ്ഞു.\nഅതേസമയം, ശ്രീജിത്ത് ആശുപത്രിയില് മരണപ്പെട്ട സംഭവം പ്രത്യേക അന്വേഷണ സംഘം അന്വേഷിക്കുമെന്ന് സംസ്ഥാന പൊലീസ് മേധാവി ലോക്‌നാഥ് ബെഹ്‌റ അറിയിച്ചു. ഇതിനായി പ്രത്യേക അന്വേഷണ സംഘം രൂപീകരിച്ചു.\nWeb Title: My testimony is fake says witness in varappuzha custody death case


Kerala Blasters FC pre season squad and training - ഗോവയിൽ ബ്ലാസ്റ്റേഴ്സിന്റെ 'മഞ്ഞപ്പടയൊരുക്കം';പ്രീ സീസൺ പരിശീലനത്തിന് തുടക്കം\nഗോവയിൽ 'മഞ്ഞപ്പടയൊരുക്കം'; കേരള ബ്ലാസ്റ്റേഴ്സിന്റെ പ്രീ സീസൺ പരിശീലനത്തിന് തുടക്കം\nഗോവയിലുള്ള ഇന്ത്യൻ താരങ്ങളാണ് ഇപ്പോൾ പരിശീലനം ആരംഭിച്ചിരിക്കുന്നത്\nUpdated: October 8, 2020 7:15:08 pm\nകൊച്ചി: ഐഎസ്എൽ ഏഴാം സീസണിനായി കേരള ബ്ലാസ്റ്റേഴ്സ് എഫ്സി ഒരുങ്ങുന്നു. ക്ലബ്ബ് അസിസ്റ്റന്റ് കോച്ച് ഇഷ്ഫാക്ക് അഹമ്മദിന്റെ നേതൃത്വത്തിൽ ബ്ലാസ്റ്റേഴ്സ് ഇന്ന് പ്രീ-സീസൺ പരിശീലനത്തിന് തുടക്കമിട്ടു. ഗോവയിലുള്ള ഇന്ത്യൻ താരങ്ങളാണ് ഇപ്പോൾ പരിശീലനം ആരംഭിച്ചിരിക്കുന്നത്. വിദേശ താരങ്ങൾ വരും ദിവസങ്ങളിൽ തന്നെ ടീമിനൊപ്പം ചേരും. പ്രീ-സീസൺ സ്ക്വാഡിനേയും ബ്ലാസ്റ്റേഴ്‌സ് പ്രഖ്യാപിച്ചിട്ടുണ്ട്.\nമേൽപ്പറഞ്ഞവർക്ക് പുറമേ, ശേഷിക്കുന്ന വിദേശ താരങ്ങളും വരുന്ന ആഴ്ചകളിൽ ഗോവയിൽ ടീമിനൊപ്പം ചേരും. പുതുതായി പ്രഖ്യാപിച്ച സ്ക്വാഡിൽ റിസർവ് ടീമിൽ നിന്നുള്ള7യുവകളിക്കാരും ഉൾപ്പെടുന്നുണ്ട്. ഇതോടെ അവർക്ക് ഐ‌എസ്‌എൽ ഏഴാം സീസണിനായുള്ള കേരള ബ്ലാസ്റ്റേഴ്സ് അന്തിമ സ്ക്വാഡിന്റെ ഭാഗമാകുന്നതിനായി കഴിവ് തെളിയിക്കാൻ അവസരം ലഭിക്കും. വിദേശ താരങ്ങളുടെയും സമ്പൂർണ്ണ കോച്ചിംഗ് സ്റ്റാഫിന്റെയും വരവോടെ പുതിയ സ്ക്വാഡിന്റെ പൂർണ്ണ പരിശീലനം ആരംഭിക്കും.\nWeb Title: Kerala blasters fc pre season squad and training


Manju Warrier is more viewed than lal and Mammootty - Malayalam Filmibeat\n6 min ago പൃഥ്വി ആ പാട്ട് മുഴുവനും തെറ്റിച്ചാണ് അന്ന് പാടിയതെന്ന് ഇന്ദ്രജിത്ത്, അവസാനം ഒന്നാം സമ്മാനവും കിട്ടി\n34 min ago പൃഥ്വിരാജിന് ആശംസ നേര്‍ന്നതിന് പിന്നാലെ വീണ്ടും ഇംഗ്ലീഷ് പോസ്റ്റുകള്, പിഷുവിനെ ട്രോളി ആരാധകര്\n36 min ago ഞാന് മോശമായ രീതിയിലല്ല ചിത്രങ്ങളില് പ്രത്യക്ഷപ്പെട്ടത്; സ്റ്റൈലിഷ് ഫോട്ടോഷൂട്ടിനെ കുറിച്ച് അമൃത\n1 hr ago പൂര്‍ണിമയെ ഓര്‍ക്കുമ്പോള് പാടുന്ന പാട്ടിനെക്കുറിച്ച് ഇന്ദ്രജിത്ത്, മക്കളോട് ഇടപെടുന്നത് ഇങ്ങനെയാണ്\nNews ബൈഡനെ വീഴ്ത്താന് റിപബ്ലിക്കന്‍മാരുടെ തന്ത്രം, രണ്ട് സ്റ്റാര് ക്യാമ്പയിനര്‍മാര്, അട്ടിമറിക്കുമോ?\nഫേസ്ബുക്കില് മഞ്ജു സൂപ്പറുകളെ കടത്തിവെട്ടുന്നു\n| Published: Friday, July 26, 2013, 14:37 [IST]\nമഞ്ജു വാര്യര് എന്ന നടിയ്ക്ക് കിട്ടിയ ജനസമ്മതിയും സ്‌നേഹവും ഇന്നോളം ഏതെങ്കിലും നടിമാര്‍ക്ക് കേരളത്തില് ലഭിച്ചിട്ടുണ്ടോയെന്നകാര്യം സംശയമാണ്. പതിനാലുവര്‍ഷങ്ങള് സിനിമയില്‍പോയിട്ട് സിനിമയുമായി ബന്ധപ്പെട്ട വേദികളില്‍പ്പോലും ഇല്ലാതിരുന്നിട്ടും മഞ്ജുവിനെ മലയാളികള് മറന്നില്ല. എല്ലാകാലത്തും മഞ്ജു തിരിച്ചുവരണമെന്ന് അവര് ആവശ്യപ്പെട്ടുകൊണ്ടേയിരുന്നു. ഇപ്പോള് മഞ്ജു തിരിച്ചെത്തുമ്പോള് മലയാളികള് സ്വാഗതമാശംസിയ്ക്കുന്ന തിരക്കിലാണ്.\nമലയാളത്തിന്റെ സൂപ്പര്‍താരങ്ങള് മമ്മൂട്ടിയും മോഹന്‍ലാലുമാണെങ്കിലും തല്‍ക്കാലത്തേയ്ക്ക് ജനങ്ങള് ഈ പദവി മഞ്ജുവിന് നല്‍കിയിരിക്കുകയാണെന്ന് തോന്നുന്നു. ഓണ്‍ലൈനില് ഇപ്പോള് മഞ്ജുവാണ് താരം. ലാലിനും മമ്മൂട്ടിയ്ക്കുമെല്ലാം സ്വന്തമായി ഫേസ്ബുക്ക് പേജുകളുണ്ട്. മഞ്ജുവാണെങ്കില് ഈ മേഖലയില് പുതിയയാളാണ്. അടുത്തകാലത്താണ് മഞ്ജു സ്വന്തമായി ഫേസ്ബുക്ക് പ്രൊഫൈല് തുടങ്ങുകയും വെബ്‌സൈറ്റ് ഉണ്ടാക്കുകയുമെല്ലാം ചെയ്തത്.\nവൈകിയാണ് വന്നതെങ്കിലും ഫേസ്ബുക്കില് മമ്മൂട്ടിയെയും ലാലിനെയും മഞ്ജു പിന്തള്ളിക്കഴിഞ്ഞു. 164,321 പേരാണ് മഞ്ജുവിന്റെ പേജിനെക്കുറിച്ച് പരാമര്‍ശിച്ചിരിക്കുന്നത്. ലൈക്കുകളാണെങ്കില് 281702 ആണ്. മമ്മൂട്ടിയുടെ പേജിനെക്കുറിച്ച് പരാമര്‍ശം നടത്തിയവരുടെ എണ്ണം 110,958 ആണ്. ലാലിന്റെ പേജിലെ ആക്ടീവ് അംഗങ്ങളുടെ എണ്ണം 94057ആണ്. മമ്മൂട്ടിയുടെ പേജില് ലൈക്കുകള് 697943 ഉണ്ട്. ലാലിന്റെ പേജിന്റെ ലൈക്കുകളാണ് ഏറ്റവും കൂടുതലുള്ളത്, 8ലക്ഷം ലൈക്ക് ലാലിന് മാത്രം സ്വന്തമാണ്.\n2013 മേയ് 31നാണ് മഞ്ജു ഫേസ്ബുക്കില് അക്കൗണ്ട് തുടങ്ങിയത്. കല്യാണ് ജ്വല്ലറിയുടെ പരസ്യത്തിലൂടെ മഞ്ജു വീണ്ടും ക്യാമറയ്ക്ക് മുന്നില് എത്തുന്നുവെന്ന കാര്യം പുറത്തുവന്നതോടെയാണ് മഞ്ജുവിന്റെ പേജില് ആള്‍ത്തിരക്കേറിയത്. പിന്നീട് പരസ്യചിത്രീകരണത്തിന്റെ കാര്യങ്ങളെല്ലാം പങ്കുവെച്ചുകൊണ്ട് മഞ്ജു ഒരു വീഡിയോയും ഫേസ്ബുക്കില് പോസ്റ്റ് ചെയ്തു. ഇതിനും ജനങ്ങള് വലിയ വരവേല്‍പ്പാണ് നല്‍കിയത്.\nRead more about: manju warrier facebook mammootty mohanlal superstar മഞ്ജു വാര്യര് ഫേസ്ബുക്ക് സൂപ്പര്‍താരം മോഹന്‍ലാല് മമ്മൂട്ടി\nThe ever loving simple girl Manju Warrier reach in facebook has crossed more that that if Mohanlal and Mammootty\nStory first published: Friday, July 26, 2013, 14:37 [IST]


ഉണ്ടക്കണ്ണും വ്യാളിയുടെ വാലും; ചൂണ്ടയിൽ കുരുങ്ങിയ വിചിത്ര ‘ഏലിയന്’ മീൻ | dinosaur-like-fish-with-bulging-eyes-caught-in-norway | Manorama Online\nഉണ്ടക്കണ്ണും വ്യാളിയുടെ വാലും; ചൂണ്ടയിൽ കുരുങ്ങിയ വിചിത്ര ‘ഏലിയന്’ മീൻ\nകൂട്ടുകാർ ‘പിരാന’ എന്ന സിനിമ കണ്ടിട്ടുണ്ടോ? കടലിനടിയിലെ ഒരു വിള്ളലിനകത്തേക്കു കയറിപ്പോകുന്ന മുങ്ങൽ വിദഗ്ധർക്കു മുന്നിൽ അതിഭീകരന്മാരായ പിരാനകൾ പ്രത്യക്ഷപ്പെടുന്ന ഒരു രംഗമുണ്ട് അതിൽ. ഉണ്ടക്കണ്ണുകളും കൂർത്ത പല്ലുകളുമൊക്കെയുള്ള പിരാനകൾ നിമിഷങ്ങൾക്കകം മുങ്ങൽ വിദഗ്ധരെ തിന്നുതീർക്കും. ഓസ്കർ ലുന്‍ഡാലെന്ന പത്തൊൻപതുകാരനും ഏകദേശം അതേ അവസ്ഥയിലായിരുന്നു കഴിഞ്ഞ ദിവസം. വടക്കൻ നോർവെയിലെ ആൻഡോയ ദ്വീപിനു സമീപത്തു ചൂണ്ടയിടുകയായിരുന്നു ഓസ്കർ. തീരത്തു നിന്ന് ഏകദേശം അഞ്ചു മൈൽ മാറിയായിരുന്നു ബോട്ടിലിരുന്നുള്ള മീൻപിടിത്തം.\nനീലപ്പരവ എന്നറിയപ്പെടുന്ന മത്സ്യമായിരുന്നു ഓസ്കറിന്റെ ലക്ഷ്യം. കടലിൽ ഏകദേശം 200 മുതൽ 1600 മീ. വരെ ആഴത്തിൽ കഴിയുന്നവയാണ് ഇത്തരം മത്സ്യങ്ങൾ. പരന്നു വലുപ്പത്തിലുള്ള ഇവയുടെ മാംസത്തിനും ഏറെ രുചിയാണ്. വടക്കൻ അറ്റ്ലാന്റിക്, വടക്കൻ പസിഫിക് സമുദ്രത്തിന്റെ ആഴങ്ങളിലാണ് ഇവയെ കാണാറുള്ളത്. അടിത്തട്ടിനോടു ചേർന്നു ജീവിക്കുന്നതിനാൽ ഏറ്റവും താഴെ വരെ വലയെത്തുന്ന ട്രോളിങ് രീതിയിലൂടെയാണ് ഇവയെ പിടികൂടുക. ഏകദേശം 800 മീറ്റർ നീളത്തിലുള്ള ചൂണ്ടനൂലുമായിട്ടായിരുന്നു ഓസ്കറിന്റെ മീൻപിടിത്തം. ആകെ നാലു കൊളുത്തുമുണ്ടായിരുന്നു. അയലമീനിനെ ഇരയാക്കിയായിരുന്നു മീൻ പിടിക്കാനിരുന്നത്.\nകുറച്ചുകഴിഞ്ഞപ്പോൾ മീൻ ചൂണ്ടയിൽ കുരുങ്ങിയെന്നു മനസ്സിലായി. ആഴമേറിയതിനാൽ ഏകദേശം അര മണിക്കൂറെടുത്തായിരുന്നു ചൂണ്ടനൂൽ ഓസ്കർ വലിച്ചു കയറ്റിയത്. രണ്ടു കൊളുത്തുകളിൽ നീലപ്പരവ മത്സ്യമുണ്ടായിരുന്നു. അതിന്റെ സന്തോഷം തീരും മുന്‍പേ മൂന്നാമത്തെ കൊളുത്തിൽ അതാ ഒരു ഞെട്ടിക്കുന്ന കാഴ്ച. വലിയ തലയും ഉണ്ടക്കണ്ണും നീളന് വാലുമുള്ള വല്ലാത്ത രൂപത്തോടെ ഒരു മത്സ്യം. ബോട്ടിൽ നിന്നു ചാടി രക്ഷപ്പെടാനാണ് അതിനെ കണ്ടപ്പോൾ ആദ്യം തോന്നിയതെന്ന് ഓസ്കർ പറയുന്നു. പക്ഷേ ആ മീൻ ചത്ത നിലയിലായിരുന്നു. താൻ പിടിച്ച വിചിത്രമത്സ്യത്തിന്റെ ചിത്രം ഓസ്കർ സമൂഹമാധ്യമത്തിൽ പോസ്റ്റ് ചെയ്തപ്പോഴാണറിഞ്ഞത്, ചൂണ്ടയിൽ കുരുങ്ങിയത് ഏലിയൻ മത്സ്യമോ ദിനോസർ കാലത്തെ മത്സ്യമോ ഒന്നുമല്ല. കടലിന്റെ ആഴങ്ങളിലെ ഇരുട്ടിൽ കഴിയുന്ന റാറ്റ് ഫിഷാണ്.\nതലയും നീളൻ വാലും കാരണം എലിയോടു സാമ്യമുള്ളതിനാലായിരുന്നു അത്തരമൊരു പേര്. കടലിനടിയിലെ ഇരുട്ടിൽ ഇരകളെ പിടികൂടാൻ കാഴ്ചയ്ക്കു സഹായിക്കുന്നതാണു വലിയ കണ്ണ്. ഇരുട്ടിൽ പൂച്ചകളെപ്പോലെ തിളങ്ങുന്ന കണ്ണു കണ്ട് ചെറുജീവികളും മീനുകളുമൊക്കെ വരുമ്പോൾ അവയെ പിടികൂടി തിന്നുന്നതാണു രീതി. സ്രാവുകളുടെ ഒരു അകന്ന ‘ബന്ധു’ കൂടിയാണ് റാറ്റ്ഫിഷ്. ലാറ്റിനിൽ Chimaeras Monstrosa Linnaeus എന്നാണ് ഇതിന്റെ പേര്. ഗ്രീക്ക് ഇതിഹാസങ്ങളിൽ സിംഹത്തിന്റെ തലയും വ്യാളിയുടെ വാലുമുള്ള ഒരു തരം വിചിത്രജീവിയുണ്ട്. അതിന്റെ പേരാണ് ലാറ്റിനിൽ റാറ്റ് ഫിഷിനും നൽകിയിരിക്കുന്നത്. കാഴ്ചയിൽ ഭീകരനാണെങ്കിലും മനുഷ്യരെ യാതൊരു വിധത്തിലും ദ്രോഹിക്കില്ല ഇവ. മാത്രവുമല്ല ചൂണ്ടയിൽ കുരുങ്ങി മുകളിലേക്കു വരുമ്പോൾ ജലത്തിലെ മർദത്തിൽ വരുന്ന മാറ്റം കാരണം മുകളിലെത്തും മുൻപേ ചാവുകയും ചെയ്യും. ഓസ്കറെന്തായാലും ഈ ഏലിയൻ മീനിനെ വീട്ടിലേക്കു കൊണ്ടുപോയി, ഫ്രൈയാക്കി കഴിക്കുകയും ചെയ്തു. കണ്ടാൽ പേടി തോന്നുമെങ്കിലും രുചിയിൽ ഉഗ്രനായിരുന്നെന്നാണ് ഓസ്കറിന്റെ സാക്ഷ്യപ്പെടുത്തൽ.


ഐപിസി ജനറൽ കൺവൻഷൻ തുടക്കത്തിൽ തന്നെ കല്ലുകടി | Padayali\nഐപിസി ജനറൽ കൺവൻഷൻ തുടക്കത്തിൽ തന്നെ കല്ലുകടി\nJanuary 14 10:30 2019 by Vadakkan\tPrint This Article\nഐപിസി ജനറൽ കൺവൻഷൻ പ്രാരംഭ ദിവസത്തിലെ പ്രസംഗം നല്ലതായിരുന്നു. പക്ഷേ ഇത്രയും വലിയ ഒരു മഹാ കൺവൻഷനിൽ ഒരു മണിക്കൂർ പോലും വചന ശുശ്രൂഷയ്ക്ക് വേണ്ടി വേർതിരിക്കാൻ പറ്റില്ല എന്നത് ഖേദകരമാണ്.\nപ്രസിഡന്റിന്റെ ഉത്ഘാടനത്തിൽ വചനം ഒന്നും ഇല്ലായിരുന്നു. എല്ലാവർഷവും ഒരേ ചരിത്രം ആവർത്തിച്ചു പറയുന്നതിൽ എന്ത് പ്രത്യേകത? അവിടെ വന്നവർക്ക് ആർക്കും ഐ.പി.സിയുടെ ചരിത്രം അറിയാൻ പാടില്ലാത്തവരല്ലല്ലോ ?\nഉത്ഘാടന പ്രസംഗമല്ല, ഉത്ഘാടന പ്രബന്ധമാണ് പ്രസിഡന്റ് അവതരിപ്പിച്ചത്. വസ്തു മേടിച്ചതും, ഓഡിറ്റോറിയം പണിയാൻ അനുമതി കിട്ടാഞ്ഞതും, പിന്നെ വടക്കേ ഇന്ത്യയിൽ എവിടെയൊക്കെയോ (എവിടെയാണെന്നറിയില്ല, കാരണം പറഞ്ഞില്ല, കഥയിൽ ചോദ്യം പാടില്ലല്ലോ) ഹോളുകൾ വെക്കാൻ സഹായിച്ചതും, (അതും എവിടെയെന്ന് അറിയില്ല ) പ്രളയത്തിന് സഭകൾ നൽകിയ സംഭാവനത്തുകയും, അൽഫോൻസ് കണ്ണന്താനം, പിന്നെ കേന്ദ്ര ഗവൺമെന്റ്, സംസ്ഥാന ഗവൺമെന്റ് ഇവരെയൊക്കെ വാഴ്ത്തി പുകഴ്ത്തി പിന്നെ കുമ്പനാട്ട് ഇല്ലാത്ത 15 ഏക്കർ വാങ്ങാൻ പണത്തിനു വേണ്ടിയുള്ള അഭ്യർത്ഥനയും ഇങ്ങനെയുള്ള അറും ബോറായ ഒരു ഉത്ഘാടന പ്രബന്ധം മാത്രമാണ് പ്രസിഡന്റ് നടത്തിയത്. അതും ഒരു മണിക്കൂറിലധികം. ഈ കാര്യങ്ങളൊക്കെ ഹിന്ദിയിലേക്ക് പരിഭാഷപ്പെടുത്തി സമയം കളയേണ്ട ഒരു കാര്യവും ഇല്ലായിരുന്നു.\nപ്രഗത്ഭരായ3ദൈവദാസന്മാർക്ക് സമയം 15 മിനിട്ടുപോലും നൽകിയില്ല. നമ്മുടെ പഴയകാലം ഒന്നോ രണ്ടോ മിനിറ്റിൽ ഉച്ചരിച്ച് കഴിഞ്ഞ ഒരു വർഷം ദൈവം പരിപാലിച്ച് നടത്തിയ വിധങ്ങൾക്ക് നന്ദി അർപ്പിച്ച് ദൈവസഭകൾക്കും ദൈവദാസന്മാർക്കും നന്ദി ഒരു വാക്കിൽ പറഞ്ഞ് വചനത്തിൽ നിന്നും ഒരു ചെറിയ ആലോചനയെങ്കിൽ ഉത്ഘാടന പ്രസംഗം എന്ന നിലയിൽ പ്രസിഡന്റ് പറഞ്ഞ് (അതിന് പ്രസിഡന്റിന് പ്രസംഗിക്കാൻ അറിയില്ലല്ലോ, സ്വന്തം സഹോദരന്റെ ശവസംസ്കാര ശുശ്രൂഷക്ക് പോലും സഹോദരനേക്കുറിച്ചു പറയാൻ വാക്കില്ലായിരുന്നു. ഈ പറഞ്ഞതൊക്കെത്തന്നെ അവിടേയും പറഞ്ഞു ) പ്രാർത്ഥിച്ച് കൺവൻഷൻ ഉത്ഘാടനം ചെയ്തിരുന്നു എങ്കിൽ ഇത്രയും നീണ്ട ഒരു പ്രബന്ധം അവതരിപ്പിക്കാതെ ചുരുക്കത്തിൽ കാര്യങ്ങൾ അവതരിപ്പിച്ചിരുന്നു എങ്കിൽ ദൈവദാസന്മാർക്ക് പ്രസംഗിക്കുവാൻ സമയം കിട്ടുമായിരുന്നു.\nപാസ്റ്റർ. സണ്ണി കുര്യൻ അനുഗ്രഹിക്കപ്പെട്ട ദൈവദാസനാണ്. കൊടുത്ത വിഷയത്തിൽ നിന്നും ഒന്നും തന്നെ പറയാൻ അദ്ദേഹത്തിന് സമയം ലഭിച്ചില്ല. പാസ്റ്റർ. ബേബി വർഗീസ് നല്ല നിലയിൽ വചനം പ്രസംഗിച്ചു.പക്ഷേ സമയം ഇല്ലാഞ്ഞതു കാരണം എങ്ങുമെങ്ങും എത്താതെ നിർത്തേണ്ടി വന്നു. ഇന്നലത്തെ3പ്രസംഗങ്ങളിൽ പ്രസംഗം കേട്ട ദൈവമക്കൾക്കോ, പ്രസംഗിച്ച ദൈവ ദാസന്മാർക്കോ എന്തെങ്കിലും ആത്മ സംതൃപ്തി ലഭിച്ചതായിട്ടോ എനിക്ക് തോന്നിയില്ല.\nവചന ശുശ്രുഷയ്ക്ക് ആവശ്യത്തിന് സമയം കൊടുക്കാനില്ലെങ്കിൽ പിന്നെ എന്തിനാണ് ഓരോ ദിവസവും3ദൈവ ദാസന്മാരെ വീതം സ്റ്റേജിൽ നിർത്തി അപമാനിക്കുന്നത്? ജനറൽ കൺവൻഷൻ വേദി പ്രാസംഗികരുടെ പ്രസംഗ താലന്ത് പരിശോധിക്കാനുള്ള വേദിയൊന്നും അല്ലല്ലോ ? ആവശ്യമായ സമയം അനുവദിച്ച് വൈകിട്ട് യോഗങ്ങളിൽ2ദൈവ ദാസന്മാർക്ക് സമയം അനുവദിച്ചാൽ അത് കേൾവിക്കാർക്കും, പ്രാസംഗികനും ഉപകാരമാകും. അവർക്ക് ലഭിച്ചിരിക്കുന്ന വിഷയത്തോട് നീതി പുലർത്തി ഒരു നല്ല സന്ദേശം നൽകുവാൻ കഴിയും.\nഒരു കോടി രൂപയിലധികം ചിലവിട്ട് കൺവൻഷൻ നടത്തുന്നു പക്ഷേ വചന ശുശ്രൂഷക്ക് സമയമില്ല. 7-30 മുതൽ9മണി വരെയുള്ള സമയമെങ്കിലും ഒരു മിനിട്ടും മറ്റൊന്നിനും വേർതിരിക്കാതെ വചന ശുശ്രൂഷയ്ക്ക് നൽകണം.\nഇല്ലെങ്കിൽ ഈ ചിലവെല്ലാം യൂദാ പറഞ്ഞതുപോലെ വെറും ചിലവ് മാത്രമാണ്.\nകഠിന വേനൽ ചൂടിൽ ആശ്വാസത്തിന്റെ തണലുമായി വൈ.പി.സി.എ 0\nഉത്തരേന്ത്യയില് കനത്ത മഴ: യുപിയില് നാലു ദിവസത്തിനിടെ 73 മരണം 0


കൊവിഡ് നിരീക്ഷണത്തിലായിരുന്ന മലയാളി മരിച്ചു | keralite who was in quarantine died in saudi\nRiyadh Saudi Arabia, First Published 13, Jul 2020, 9:00 AM\nകൊവിഡ് ലക്ഷണങ്ങള് കണ്ടതിനാല് താമസസ്ഥലത്ത് സ്വയം നിരീക്ഷണത്തില് കഴിയാന് അധികൃതര് നിര്‍ദേശിക്കുകയായിരുന്നു.\nകൊവിഡ് ലക്ഷണങ്ങള് കണ്ടതിനാല് താമസസ്ഥലത്ത് സ്വയം നിരീക്ഷണത്തില് കഴിയാന് അധികൃതര് നിര്‍ദേശിക്കുകയായിരുന്നു. ശനിയാഴ്ച രാത്രി ശാരീരിക അസ്വസ്ഥത ഉണ്ടാവുകയും താമസസ്ഥലത്തുതന്നെ മരണപ്പെടുകയുമായിരുന്നു. മൃതദേഹം ഖഹ്മ ജനറല് ആശുപത്രിയിലേക്ക് മാറ്റി. 25 വര്‍ഷമായി സൗദിയിലുള്ള മരക്കാര് ജിദ്ദയിലും മഹായിലിലും ജോലി ചെയ്തിരുന്നു. ഹറൈദയില് എത്തിയിട്ട് അഞ്ച് വര്‍ഷമായി. രണ്ടുവര്‍ഷം മുമ്പാണ് നാട്ടില് പോയി വന്നത്. ഭാര്യാ സഹോദരന് സെയ്തലവി മേമാട്ടുപാറ ഹറൈദയിലുണ്ട്.\nപിതാവ്: കൂനായില് യൂസുഫ്, മാതാവ്: ആമി പൂവഞ്ചേരി, ഭാര്യ: അസ്മാബി, മക്കള്: മുഹമ്മദ് അമീന് യൂസുഫ്, അന്നത്ത് ഫാത്തിമ, അംനാ ശറിന്, അംനാ ജബിന്, മരുമകന്: യാസര് ചുഴലി മൂന്നിയ്യൂന്. സഹോദരി: റസിയ. മരണാനന്തര നടപടികള്‍ക്കായി ഇന്ത്യന് കോണ്‍സുലേറ്റ് സോഷ്യല് വെല്‍ഫെയര് അംഗവും ജിസാന് കെ.എം.സി.സി സെന്‍ട്രല് കമ്മിറ്റി പ്രസിഡന്റുമായ ഹാരിസ് കല്ലായി, ദര്‍ബ് കെഎംസിസി നേതാക്കളായ സുല്‍ഫി വെള്ളിയഞ്ചേരി, ശിഹാബ് എടവണ്ണ, ഫൈസല് മഞ്ചേരി, ശമീം പരപ്പനങ്ങാടി എന്നവര് രംഗത്തുണ്ട്.


Manjeshwar Railway Station News - Railway Enquiry\nFri Sep 17 03:40:01 IST\nNov 14 2019 (21:32) വൈദ്യുത ലൈൻ പൊട്ടിവീണു; ട്രെയിനുകൾ വൈകി (localnews.manoramaonline.com)\nNews Entry# 394888 Blog Entry# 4488209\nNov 14 2019 (21:32)\nStation Tag: Manjeshwar/MJS added by MCPNBR~/261443\nStations: Kannur (Cannanore)/CAN Manjeshwar/MJS\nKannur\tവൈദ്യുത ലൈൻ പൊട്ടിവീണു; ട്രെയിനുകൾ വൈകി\tമനോരമ ലേഖകൻ\tNovember 14, 2019 01:53 AM IST\tകണ്ണൂർ∙ റെയിൽവേ സ്റ്റേഷനിൽ വൈദ്യുത ലൈൻ പൊട്ടിവീണു. ട്രെയിനുകൾ വൈകി. ഇന്നലെ രാവിലെ 9.15 നാണ് കണ്ണൂർ റെയിൽവേ സ്റ്റേഷനിലെ ഒന്നും രണ്ടും പ്ലാറ്റ്ഫോമുകൾക്കിടയിലുള്ള വൈദ്യുത ലൈൻ പൊട്ടിവീണത്. ഈ സമയത്ത് തിരുവനന്തപുരം മംഗളൂരു എക്സ്പ്രസ് സ്റ്റേഷനു സമീപം എത്തിയിരുന്നുവെങ്കിലും ഉടനെ പിടിച്ചിട്ടു. കാസർകോട് നിന്നു കണ്ണൂരിലേക്കു വരികയായിരുന്ന ചെന്നൈ മെയിൽ...\nഅടക്കമുള്ള ട്രെയിനുകൾ വിവിധ സ്റ്റേഷനിൽ പിടിച്ചിട്ടു. ചെറുവത്തൂരിൽ നിന്നുള്ള വിദഗ്ധർ എത്തി 10.30 ന് ലൈൻ പുനഃസ്ഥാപിച്ചതിനു ശേഷമാണ് ട്രെയിനുകൾ സർവീസ് ആരംഭിച്ചത്.\nറെയിൽവേ ട്രാക്കിൽ വിള്ളൽ\nമഞ്ചേശ്വരം റെയിൽവേ സ്റ്റേഷനടുത്ത് റെയിൽവേ ട്രാക്കിൽ വിള്ളൽ. വൈകിട്ട് 5.50ന് ഗുഡ്സ് ട്രെയിൻ കടന്ന് പോയതിന് ശേഷമാണ് വിള്ളൽ കാണപ്പെട്ടത്. തുടർന്ന് മാവേലി, മലബാർ എക്സ്പ്രസ്, രാജധാനി ട്രെയിനുകൾ വിവിധ സ്റ്റേഷനുകളിൽ പിടിച്ചിട്ടു.7മണിയോടെ ട്രാക്ക് ശരിയാക്കിയതിന് ശേഷം ഗതാഗതം പുനസ്ഥാപിച്ചു.\nFeb 02 2018 (11:42)3killed after train engine hits them at Manjeshwara (www.deccanherald.com)\nNews Entry# 328466\nFeb 02 2018 (11:42)\nStation Tag: Manjeshwar/MJS added by Hung Election this time~/48335\nStation Tag: Kasaragod/KGQ added by Hung Election this time~/48335\nStations: Manjeshwar/MJS Kasaragod/KGQ\nThree persons, includingachild, were killed when an engine ofatrain hit them while crossing the railway track at Manjeshwara in Kasargod on Wednesday.\nAccording to the police, the victims are Ameena (50), her sister Ayesha (40) and Ayesha's son (3 years old). They did not notice the engine coming onatrack while crossing the second track. They crossed the first track afteratrain left for Mangaluru.\nNov 25 2014 (23:18) അടയ്ക്കാത്ത റെയില്‍വേ ഗേറ്റ് കണ്ട് തീവണ്ടി നിര്‍ത്തി; വന് ദുരന്തം ഒഴിവായി (www.mathrubhumi.com)\nNews Entry# 202507\nNov 25 2014 (11:18PM)\nStation Tag: Manjeshwar/MJS added by nalumani/261443\nTrain Tag: Bangalore City - Kannur Express [via Mysore]/16517 added by nalumani/261443\nTrains: KSR Bengaluru - Kannur Express (via Mysuru)/16517\nഅടയ്ക്കാത്ത റെയില്‍വേ ഗേറ്റ് കണ്ട് തീവണ്ടി നിര്‍ത്തി; വന് ദുരന്തം ഒഴിവായി\nകാസര്‍കോട്: തീവണ്ടി വരുമ്പോള് റെയില്‍വേ ഗേറ്റ് അടച്ചില്ല. തീവണ്ടി വേഗം കുറച്ച് വന്നതിനാല് ഗേറ്റ് എത്തുംമുമ്പ് തീവണ്ടി നിര്‍ത്തി വന് ദുരന്തം ഒഴിവാക്കി.\nതിങ്കളാഴ്ച രാവിലെ 9.50-ഓടെ മഞ്ചേശ്വരത്താണ് സംഭവം. മംഗലാപുരത്തുനിന്ന് പുറപ്പെട്ട യശ്വന്ത്പുര്-കണ്ണൂര് എക്‌സ്പ്രസ്സാണ് വന് അപകടത്തില്‍നിന്ന് രക്ഷപ്പെട്ടത്. മഞ്ചേശ്വരം റെയില്‍വേ സ്റ്റേഷനുതൊട്ടുള്ള ഗേറ്റാണ് അടയ്ക്കാതിരുന്നത്.യശ്വന്ത്പുര് എക്‌സ്പ്രസ്സിന് കാസര്‍കോട്ട് മാത്രമാണ് സ്റ്റോപ്പുള്ളത്. എന്നാല്, റെയില്‍വേയുടെ ഒരു ഉദ്യോഗസ്ഥനെ മഞ്ചേശ്വരം സ്റ്റേഷനിലിറക്കാന് നിര്‍ദേശിച്ചതിനാല് വേഗം കുറച്ചാണ് വണ്ടി ഓടിച്ചിരുന്നത്. സാധാരണ 110 കിലോമീറ്റര് വേഗത്തില് ഓടുന്ന വണ്ടി അപ്പോള് 50 കിലോമീറ്റര് വേഗത്തിലായിരുന്നു.\nപ്ലാറ്റ്‌ഫോമിലേക്ക് പ്രവേശിക്കുംമുമ്പാണ് ജീവനക്കാരന്റെ കാവലുള്ള ഗേറ്റുള്ളത്. ഗേറ്റ് അടച്ചിട്ടുണ്ടെന്നതിനു തെളിവായി പച്ച സിഗ്നല് ലൈറ്റ് പ്രകാശിച്ചിരുന്നു. എന്നാല് ഗേറ്റ് അടച്ചിരുന്നില്ല. വാഹനങ്ങള് കടന്നുപോകുന്നത് ദൂരത്തുനിന്നു കണ്ടതോടെ ലോക്കോ പൈലറ്റ് ഗേറ്റിനുമുന്നില് വണ്ടി നിര്‍ത്തി. പിന്നീട് അനുമതി ലഭിച്ചശേഷം വണ്ടി കടന്നുപോയി.\nവണ്ടി വരുന്നതിനുമുമ്പ് ഗേറ്റ്കീപ്പറും സ്റ്റേഷന്‍മാസ്റ്ററും തമ്മില് ആശയവിനിമയമുണ്ടാകാത്തതാണ് പ്രശ്‌നമായതെന്നാണു കരുതുന്നത്. സുരക്ഷാ പാളിച്ച ഉണ്ടായതില് റെയില്‍വേ അന്വേഷണം തുടങ്ങി.


ഷാരൂഖിന് രാഷ്ട്രീയം പറയണമെങ്കില് രാഷ്ട്രീയത്തിലിറങ്ങണമെന്ന് ബിജെപി എംപി | Manoj Tiwari says Shah Rukh Khan's intolerance remark an attempt to influence Bihar voters - Malayalam Oneindia\nഷാരൂഖിന് രാഷ്ട്രീയം പറയണമെങ്കില് രാഷ്ട്രീയത്തിലിറങ്ങണമെന്ന് ബിജെപി എംപി\nUpdated: Thu, Nov 5, 2015, 9:14 [IST]\nകൈമുര്: പിറന്നാള് ദിനത്തില് രാജ്യത്തെ അസഹിഷ്ണുതയെക്കുറിച്ച് പറഞ്ഞ ബോളിവുഡ് സൂപ്പര്‍സ്റ്റാര് ഷാരൂഖ് ഖാനെതിരെ ബിജെപിയുടെ നേതാക്കള് കൂട്ടായ ആക്രമണം നടത്തുകയാണ്. ഷാരുഖ് രാജ്യദ്രോഹിയാണെന്ന് ഒരാള് പറഞ്ഞപ്പോള് ഭീകരനാണെന്നാണ് മറ്റൊരു നേതാവിന്റെ അഭിപ്രായം. ഗായകനും ബിജെപി എംപിയുമായ മനോജ് തിവാരിയാണ് വിഷയത്തില് ഷാരൂഖാനെതിരെ ഒടുവില് രംഗത്തെത്തിയിരിക്കുന്നത്.\nബോളിവുഡ് നടനായ ഷാരൂഖ് ഖാന് രാഷ്ട്രീയ വിഷയം സംസാരിക്കണമെങ്കില് അഭിനയം നിര്‍ത്തി രാഷ്ട്രീയത്തിലിറങ്ങണമെന്നാണ് മനോജ് പറയുന്നത്. ഷാരൂഖിന്റെ ഇപ്പോഴത്തെ പ്രസ്താവന ബിഹാര് തെരഞ്ഞെടുപ്പ് ലക്ഷ്യംവെച്ചാണ്. കോണ്‍ഗ്രസുമായി അടുത്തു പ്രവര്‍ത്തിക്കുന്ന ഷാരൂഖ് ജനങ്ങളെ സ്വാധീനിക്കാന് ശ്രമിക്കുകയാണെന്ന് മനോജ് തിവാരി പറഞ്ഞു.\nരാജ്യത്ത് ഏതെങ്കിലും തരത്തിലുള്ള അസഹിഷ്ണുതയുണ്ടെങ്കില് ഷാരൂഖ് ഖാന് അത് മനസില് വെക്കുകയാണ് വേണ്ടത്. ഷാരൂഖ് മാത്രമല്ല ബോളിവുഡിലെ സൂപ്പര്‍താരം. മറ്റൊള്ളവരൊന്നും വിഷയത്തില് മിണ്ടിയിട്ടില്ലല്ലോ എന്നും മനോജ് ചൂണ്ടിക്കാട്ടുന്നു. അവാര്‍ഡ് തിരിച്ചു നല്‍കിയവരെല്ലാം ഏതെങ്കിലും തരത്തില് കോണ്‍ഗ്രസുമായി ബന്ധമുള്ളവരാണ്. ഇപ്പോഴത്തെ വിവാദം നരേന്ദ്ര മോദിയെ ലക്ഷ്യംവച്ചുള്ളതാണെന്നും മനോജ് വ്യക്തമാക്കി.\nഅതേസമയം, മുംബൈയില് ഗസല് ഗായകന് ഗുലാം അലിയെ ശിവസേന തടഞ്ഞത് ശരിയായില്ലെന്ന് തിമാര്‍പുര് എംപിയായ മനോജ് പറഞ്ഞു. വിഷയത്തില് ബിജെപി നേരത്തെ തന്നെ എതിര്‍പ്പ് പ്രകടിപ്പിച്ചിട്ടുണ്ട്. ഇത്തരത്തിലുള്ള അസഹിഷ്ണുത ശരിയല്ലെന്നും അദ്ദേഹം കൂട്ടിച്ചേര്‍ത്തു.\nshah rukh khan bihar mp bjp എംപി ബിജെപി ഷാരൂഖ് ഖാന് നരേന്ദ്ര മോദി\nManoj Tiwari says Shah Rukh Khan's intolerance remark an attempt to influence Bihar voters


ലിംഗച്ഛേദം :കേസ് ക്രൈം ബ്രാഞ്ചിന് വിട്ടു\nസ്വാമി ഗംഗേശാനന്ദയുടെ ജനനേന്ദ്രിയം മുറിച്ച കേസ് അന്വഷണം ക്രൈംബ്രാഞ്ചിന് കൈമാറി.  ഇതിനിടെ,സംഭവത്തില് ഉള്‍പ്പെട്ട പെണ്‍കുട്ടി വീട്ടുതടങ്കലിലാണെന്ന് കാമുകന് അയ്യപ്പദാസ്. പെണ്‍കുട്ടിയെ കാണുന്നില്ലെന്നു കാട്ടി അയ്യപ്പദാസ് ഹൈക്കോടതിയില് ഹേബിയസ് കോര്‍പ്പസ് ഹര്‍ജി നല്‍കി.\nബലാത്സംഗശ്രമം ചെറുക്കുന്നതിനിടെ ജനനേന്ദ്രിയം മുറിച്ചെന്നാണ് പെണ്‍കുട്ടിയുടെ രഹസ്യമൊഴി. എന്നാല്, എല്ലാം പൊലീസ് കഥയാണെന്നും സ്വാമി ഉപദ്രവിച്ചിട്ടില്ലെന്നുംപറഞ്ഞ് പെണ്‍കുട്ടി നല്‍കിയ കത്തും പ്രതിഭാഗം അഭിഭാഷകനുമായി നടത്തിയ ഫോണ് സംഭാഷണവും പുറത്തായതോടെയാണ് ദുരൂഹത വര്‍ധിച്ചത്.


സ്ത്രീ - അവൾ കാമുകിയാണ്, ഭാര്യയാണ്, തേങ്ങയാണ് എന്നൊക്കെ പ്രാസത്തിനു പറയാം. അവൾ കാളിയുമാണ് എന്നു പൊതുജനത്തിനൊരു വിശ്വാസം വന്നാൽ ഫെമിനിസം ജയിച്ചു എന്നു പലപ്പോഴും തോന്നാറുണ്ട്.\nസവർ‌ണ്ണ ഹിന്ദു ദേവീദേവന്മാരുടെ ഇടയിലെ ഏറ്റവും രൌദ്രത കാളിക്കുതന്നെയാവണം. ഇത്രയും ഭീകരതയുള്ള പുരുഷദൈവങ്ങൾ പോലും ഒന്നുമില്ല. ചോരക്കണ്ണും, നെഞ്ചുവരെ നീളുന്ന നാക്കും, മുറിച്ച തലകൾ കോർ‌ത്ത മാലയും, കൊടുവാളും - ആണുങ്ങളുടെ പേടികളെല്ലാം കൂടി ഉറഞ്ഞുണ്ടായ സ്ത്രീരൂപം.\n13-ആം നൂറ്റാണ്ടിൽ രചിക്കപ്പെട്ട ഉണ്ണുനീലീസന്ദേശത്തിൽ, കാളിയുടെ മുഴുവൻ ഭാവവും കാണിക്കുന്ന ഒരു ശ്ലോകമുണ്ട്. പനയന്നാർകാവിലെ പ്രതിഷ്ഠയായ ഭദ്രകാളിയെയാണ് പരാമർ‌ശിച്ചിരിക്കുന്നത്. ശ്ലോകം ഇങ്ങനെ:\nനച്ചച്ചച്ചോ! ശിവശിവ! മഹാഘോരമോരോ യുഗാന്തേ\nരെച്ചിൽക്കിണ്ണം തവ വിയദിദം ദേവി! തുഭ്യം നമോസ്തു.”\n[അല്ലയോ ദേവീ; ഉച്ചകൈഃ - ഉച്ചങ്ങളായ; കച്ചയ്ക്കൊക്കെ - കച്ചയ്ക്കൊപ്പിച്ച് (കഴുത്തിൽ കച്ചക്കയറ് ഇടുന്ന സ്ഥലത്ത്); കതിനനെ മുറിച്ച് - കോപത്തോടെ മുറിച്ച്; പച്ചച്ചോരിക്കളി - പച്ചച്ചോരക്കുഴമ്പ്; വെതുവെതെ - ചൂടോടെ; ആര - അരുമയോടെ, പ്രീതിയോടെ; ഇദം വിയത്ത് -- ഈ ആകാശം; തുഭ്യം നമഃ അസ്തു - അവിടത്തേയ്ക്ക് നമസ്കാരം ഭവിക്കട്ടെ.]\nയുഗാന്തത്തിൽ ദിഗ്ഗജങ്ങളുടെ കഴുത്തുവെട്ടി ആ പച്ചച്ചോരക്കുഴമ്പ് ചൂടോടെ കുടിച്ചിട്ടു ശേഷിച്ച എച്ചിൽക്കിണ്ണം പോലെയാണ് പ്രഭാതത്തിന്റെ അരുണിമ കലർ‌ന്ന ആകാശം എന്നു കവി. ആ ഭാവന, ആ വാഗ്‌ബിംബം! അക്ഷരാർ‌ത്ഥത്തിൽ കിടിലൻ. വായിച്ചുകഴിഞ്ഞപ്പോൾ എഴുന്നേറ്റു നിന്നു കയ്യടിയ്ക്കാൻ തോന്നിപ്പിച്ച ചുരുക്കം വായനകളിലൊന്ന്...\nPosted by Zebu Bull::മാണിക്കൻ at 3:02 AM 1 comments\nLabels: ഉണ്ണുനീലീസന്ദേശം, കാളി, ശ്ലോകം\n[കല്ലു ചൂടായിക്കിടക്കുന്നതിനാൽ ഞാനും ഒരു ദോശ ചുടുന്നു. ഇതു വായിക്കുന്നതിനുമുമ്പ് ഇതും, ഇതും ഒക്കെ വായിച്ചാൽ നന്നായിരിക്കും.]\n* ഡോക്ടറേറ്റ്. ഒരു ഡോക്ടറേറ്റൊക്കെയുള്ളയാൾ വിഡ്ഢിത്തം വിളിച്ചുപറയുമെന്ന് സാധാരണക്കാരാരും വിശ്വസിക്കില്ലല്ലോ.\n* ‘എനിക്കു ജനിക്കാതെ പോയ അമ്മാവനാണു സാർ സാർ’ എന്ന് എല്ലാവരുടെ മനസ്സിലും തോന്നിക്കുന്ന പെരുമാറ്റം. അതിൽ നിന്നുണ്ടാവുന്ന ഇഷ്ടം.\n* തമാശ പറയാനുള്ള കഴിവ്. അതുപറയുമ്പോഴും സ്വയം കോമാളിയാകാതിരിക്കാനുള്ള വകതിരിവ്.\n* വള്ളുവനാടൻ ഭാഷ. ഞങ്ങൾ തെക്കന്മാരൊക്കെ സംസ്കാരശൂന്യരാണല്ലോ. ‘ഇല്യ’ എന്നു പറയുന്നവന് ‘ഇല്ലെടേ’ എന്നു പറയുന്നവനെക്കാളും തികച്ചും സംസ്കാരം കൂടും.\n* സംസ്കൃതവാക്കുകളും വരികളും പുട്ടിനു തേങ്ങപോലെ ഇടാനുള്ള കഴിവ്. ദേവഭാഷ കേൾക്കുമ്പോൾ നമ്മൾ അറിയാതെ മുണ്ടിന്റെ മടക്കിക്കുത്തഴിച്ചിടുമല്ലോ.\n* അതിഖരങ്ങളിലും, ഘോഷങ്ങളിലും ഉള്ള ഊന്നൽ. ഇതു വളരെ പ്രധാനമാണ്; അതിഖരം ശുദ്ധമായി ഉച്ചരിക്കുന്നവൻ മോശക്കാരനാവാൻ വഴിയില്ല എന്നാണു പൊതുവെ നാട്ടുനടപ്പ്.\n* താൻ പുകഴ്ത്തിപ്പറയുന്നത് സദസ്യരുടെ പൂർവ്വികരുടെ (ഉള്ളതോ, ഇല്ലാത്തതോ) ആയ കഴിവിനെയായതുകൊണ്ട് സദസ്സിനതു പിടിക്കും എന്ന തിരിച്ചറിവ്. സ്വന്തം അപ്പൂപ്പന്മാർ ബുദ്ധിരാക്ഷസൻ‌മാരായിരുന്നു എന്നു ഒരു സാറ് പറഞ്ഞാൽ വിശ്വസിക്കാൻ എല്ലാർക്കും ഒരു ഇഷ്ടം കാണുമല്ലോ.\n* എല്ലാത്തിലും ഉപരിയായി, അപാരമായ ആത്മവിശ്വാസം. മുകളിലുള്ള കാര്യങ്ങളൊക്കെയുള്ളതുകൊണ്ട് ഇത്തിരി മണ്ടത്തരവും നുണയുമൊക്കെ പറഞ്ഞാലും ആരു ചോദ്യം ചെയ്യാൻ?\nPosted by Zebu Bull::മാണിക്കൻ at 8:29 PM4comments\nLabels: കപടശാസ്ത്രം, ഡോഗോ\nപ്രേമത്തിനും, കാമത്തിനും തമ്മിലുള്ള വ്യത്യാസമെന്തെന്ന് ഞാന് ഗുരുവിനോടുചോദിച്ചു.\n"'ചക്കരേ' എന്ന വിളിയ്ക്കും, 'ചരക്കേ' എന്ന വിളിയ്ക്കും ഇടയിലുള്ള ഒരക്ഷരത്തിന്റെ ദൂരം." -- ഗുരു പറഞ്ഞു.\nട്രെയിന് സ്റ്റേഷന് വിടുന്നു. തിരക്കുള്ള കമ്പാര്‍ട്ട്മെന്റ്. മൂന്നുപേര്‍ക്കിരിക്കാവുന്ന ഒരു സീറ്റില് സുന്ദരിയായ ഒരു യുവതി നടുക്കും, രണ്ടു യുവാക്കള് ഇരുവശവും. പാതയിലുള്ള ഒരു തുരങ്കത്തിലേക്കു ട്രെയിന് പ്രവേശിക്കുന്നു. പെട്ടെന്നു വിളക്കെല്ലാം കെട്ടു. അപ്പോള് കമ്പാര്‍ട്ട്മെന്റില് കേട്ട സംഭാഷണം:\n(സ്ത്രീ ശബ്ദം): "തനിക്കൊന്നും അമ്മയും പെങ്ങളുമില്ലേടോ? എടുക്കടോ കൈ എന്റെ തുടയില് നിന്ന്."\n-അര സെക്കന്റിന്റെ നിശ്ശബ്ദത-\n(വീണ്ടും സ്ത്രീശബ്ദം): "അയ്യോ ചേട്ടനോടല്ല കൈമാറ്റാന് പറഞ്ഞത്. ഇങ്ങേ സൈഡിലിരിക്കുന്ന തെണ്ടിയോടാ."\n[രണ്ടാം ലോകമഹായുദ്ധം. ഹിറ്റ്ലര് പോളണ്ടിനെയും, ഫ്രാന്‍സിനെയും കീഴടക്കിക്കഴിഞ്ഞിരിക്കുന്നു. അടുത്ത ഇര ബ്രിട്ടന്. ഒരു വ്യോമയുദ്ധത്തിലൂടെ ബ്രിട്ടനെ അടിയറവുപറയിക്കാമെന്ന ഗ്യോറിങ്ങ്-ന്റെ വീമ്പിന്റെ പുറത്ത് ലണ്ടനുള്‍പ്പെടെയുള്ള സ്ഥലങ്ങളില് തീവ്രനാശം വിതയ്ക്കുന്നു ജര്‍മ്മന് വായുസേന. ബോംബുവീണുവീണു അവസാനം ബ്രിട്ടീഷുകാര്‍ക്കതൊരു 'തഴമ്പാ'യി. സ്വതസ്സിദ്ധമായ ഹാസ്യം മാധ്യമങ്ങളിലൂടെയും പുറത്തുവരാന് തുടങ്ങി. അക്കാലത്തു ബി ബി സി-യില് വന്ന ഒരെണ്ണത്തിന്റെ മൊഴിമാറ്റം. ബ്ലാക് ഔട്ടിനെ തുരങ്കമാക്കി എന്നതുമാത്രം വ്യത്യാസം :-)]\nPosted by Zebu Bull::മാണിക്കൻ at 1:47 AM4comments\nLabels: വെള്ളിയാഴ്ച വളിപ്പുകള്\nപകല്‍സമയം വികാരാധീനരാവുന്നവരുടെ ശ്രദ്ധയ്ക്ക്\nപ്രത്യേകിച്ചും, നിങ്ങള് ഹിന്ദുക്കളാണെങ്കില്.\nമുഖ്യ ഉപനിഷത്തുകളിലൊന്നായ പ്രശ്നഉപനിഷത്ത് ഇപ്രകാരം പറയുന്നു:\n"Day and night are verily the Lord of all creatures. Day is surely his PraaNa and night is certainly his food. Those who indulge in passion in the day, waste away PraaNa. That they give way to passion at night is as good as celibacy." (Verse 1:13)\nഅര്‍ത്ഥം: ച്ചാല്, ദിനവും രാത്രിയും ചേര്‍ന്നവനാകുന്നു എല്ലാ പ്രാണികളുടെയും നാഥന്. ദിനം അവന്റെ പ്രാണന്; രാത്രി അവന്റെ ഭക്ഷണം. പകല്‍നേരത്ത് നേരമ്പോക്കില് ഏര്‍പ്പെട്ട് നടക്കുന്നവര് പ്രാണനെ വേസ്റ്റാക്കുന്നു. രാത്രികാലങ്ങളില് മാത്രം കാര്യപരിപാടികള് നടത്തുന്നവര് ധീരേന്ദ്രബ്രഹ്മചാരിയെപ്പോലെ ഉരുക്കുമനുഷ്യരായിത്തീരുന്നു.\n[ഞാന് വല്ലപ്പോഴും വായിക്കാറുള്ള ഒരു മെയിലിങ്ങ് ലിസ്റ്റില് കണ്ടത്. സദാചാരസംരക്ഷണാര്‍ത്ഥമായി ഇവിടെ കൊടുക്കുന്നു. സൂക്ഷിച്ചാല് ദുഃഖിക്കേണ്ട, എല്ലുമുറിയെ പണിതാല് പല്ലുമുറിയെ തിന്നാം എന്നീ പഴഞ്ചൊല്ലുകളും ഇതിനോടു ചേര്‍ത്തുവായിക്കുക.]\nPosted by Zebu Bull::മാണിക്കൻ at 1:41 AM2comments\nഒരു ചുള്ളിക്കാടന് സന്തോഷം\nഗൂഗ്‌ള് റീഡറില് ഇഞ്ചിപ്പെണ്ണു പങ്കുവച്ച ഇനങ്ങളില് നിന്നാണ് ഇന്നുരാവിലെ ചുള്ളിക്കാടിന്റെ ബ്ലോഗില് എത്തിയത്. അതീവമായ സന്തോഷം തോന്നി ആ ബ്ലോഗു കണ്ടപ്പോള്. ചുള്ളിക്കാടാണു ബ്ലോഗിനായി ആദ്യം ഉണ്ടായ കവി. പത്തുരൂപയ്ക്കു മുകളില് തന്റെ പുസ്തകങ്ങള്‍ക്ക് വിലയിട്ടാല് ദരിദ്രരായ വായനക്കാര്‍ക്ക് വാങ്ങാന് കഴിയാതെവരും എന്നതുകൊണ്ട് വില പത്തുരൂപയില് താഴെ ഒതുക്കണമെന്ന് പ്രസാധകരോടു ശാഠ്യം പിടിച്ചവന്. ഭരണകൂടം തരുന്ന അവാര്‍ഡുകള് ചങ്ങലകളാണെന്നു തിരിച്ചറിഞ്ഞ് തന്നെ അവാര്‍ഡുകള്‍ക്കു പരിഗണിക്കരുതെന്നു കട്ടായം പറഞ്ഞവന്. അതെ, ജനകീയ കവി, മനസ്സുകൊണ്ട് ആദിബ്ലോഗുകവി. ഇപ്പോള് ആ ബ്ലോഗിലൂടെ സങ്കല്പം യാഥാര്‍ത്ഥ്യമാകുന്നു.\nഇന്നു വീണ്ടും വായിക്കുമ്പോള് ചില പഴയ ചുള്ളിക്കാടന് കവിതകളില് അനാവശ്യമായ ഒച്ചയും, ബഹളങ്ങളുമൊക്കെ തോന്നാറുണ്ട്. എങ്കിലും അവയെല്ലാം ആദ്യമായി വായിക്കുമ്പോള് എന്റെ ചുവപ്പിന് ചോര ചാറിയ നിറമായിരുന്നു; നീലയ്ക്ക് നീണ്ടമൗനത്തിലേക്കു കുഴഞ്ഞുവീഴുന്ന രാപ്പക്ഷികളുടെ ചിറകുകളുടെ നിറമായിരുന്നു; പച്ചയ്ക്ക് കുന്നിന്‍മുകളിലെ കാറ്റാടിമരങ്ങള് പണിയുന്ന മഹാസേതുവിന്റെയും, വെള്ളയ്ക്ക് അന്ന പുറപ്പെട്ട ഹിമദൂരങ്ങളുടെയും നിറവും. ഇന്നീ ചാരനിറങ്ങള്‍ക്കു നടുവില് ജീവിക്കുമ്പോഴും അവയൊക്കെ ഓര്‍ക്കാന് സുഖം.\nകാര്യമെന്തൊക്കെയായാലും, ഇപ്പോള് അധികം കവിതകളെഴുതുന്നില്ലെങ്കിലും, ചുള്ളിക്കാടു ചുള്ളിക്കാടല്ലേ? ആ പഴയ കവിതകള് ജീവിതത്തില് നിന്നും മാറ്റിയാല് ഈ ജീവിതം വെറും പൂജ്യമല്ലേ?\nPosted by Zebu Bull::മാണിക്കൻ at 2:25 AM2comments\nLabels: കവിത, ബ്ലോഗ്, സന്തോഷം\nകേരളത്തിലെ കായികവിനോദങ്ങള് ഗൂഗ്‌ള്-ന്റെ കണ്ണില്\nPosted by Zebu Bull::മാണിക്കൻ at 6:56 PM2comments\nLabels: ഗൂഗ്‌ള്, തമാശ\nനൊസ്റ്റാല്‍ജിയ: മണിവീക്കം (hydrocele) കേരളത്തില് നിന്ന് അപ്രത്യക്ഷമാകുകയാണോ? കഴിഞ്ഞതവണ നാട്ടില് വന്നപ്പോള് ഓരോ മുക്കിലും, ഓരോ ചുവരിലും മണിവീക്കചികിത്സകരുടെ പരസ്യങ്ങളായിരുന്നു. ഇത്തവണ ഇതുവരെ ഒന്നുപോലും കണ്ടില്ല.\nthe more things change: തുറമുഖനഗരത്തിലെ പേരുകേട്ട ആശുപത്രി. അവിടത്തെ പ്രധാനപ്പെട്ട ഡിപ്പാര്‍ട്ട്മെന്റുകളിലൊന്നില് ചികിത്സയ്ക്കുവരുന്നവരെ കിടത്തുന്ന ഭാഗത്തെ ശീതളമായ മുറി. രാത്രി. ഏതോ വാഹനത്തിന്റെ നീണ്ട ഹോണടി കേട്ടു ഞെട്ടിയുണര്‍ന്ന ഞാന്. ലൈറ്റിട്ടപ്പോള്, അത്താഴസമയത്തു വാങ്ങിവച്ചിരുന്ന ബ്രെഡിന്റെ പായ്ക്കറ്റിനുചുറ്റും പാറ്റകള്, പാറ്റകള്, പാറ്റകള്...\nഎനിക്കു മനസ്സിലാകാത്തത്: പന്നിപ്പനി പേടിച്ച് സദാസമയവും മുഖം‌മൂടിയണിയുന്നവര് ബൈക്കില്‍സഞ്ചരിക്കുമ്പോള് ഹെല്‍മെറ്റ് വയ്ക്കാന് വിസമ്മതിക്കുന്നത്. ചരമവാര്‍ത്തകളുടെ കോളങ്ങളില് ബൈക്കപടങ്ങളില് ഹെല്‍മെറ്റ് ധരിക്കാത്തതിനാല് മരണപ്പെട്ടവരുടെ എണ്ണം എന്നും കുറഞ്ഞത് മൂന്നോ നാലോ; പന്നിപ്പനി കൊന്നത് ഇതുവരെ ഒന്നോ രണ്ടോ...\nസ്തുതി പാടുക നാം: റോഡരികിലെ ഒരു ചെറിയ വെയ്‌റ്റിങ്ങ് ഷെഡ്. പുതുതായി പണികഴിപ്പിച്ചത്. ഷെഡിന്റെ മേല്‍ക്കൂരയില് ഷെഡിനേക്കാളും വലിയ അക്ഷരങ്ങളില് അറിയിപ്പ്: "സ്ഥലം എം എല്‍എയുടെപേര് ന്റെവികസനഫണ്ടില് നിന്നും പണം മുടക്കി സ്ഥാപിച്ചത്". തികച്ചും ഔദാര്യമതികളായ സ്ഥലം എം എല് എ മാരെ എല്ലാവരും വാഴ്ത്തുവിന്.\nവഴിയോരക്കാഴ്ചകള്: വഴിയരികില് കണ്ട ബോര്‍ഡില് കണ്ടത്: "കേന്ദ്രസര്‍ക്കാരിന്റെനയങ്ങളില് പ്രതിഷേധിച്ച് ഡി വൈ എഫ് ഐ യുടെ നേതൃത്വത്തില് ടെലിഫോണ്‍എക്സ്ചേഞ്ചിലേക്ക് മാര്‍ച്ച്". ടെലിഫോണ് എക്സ്‌ചേഞ്ച്???\nസത്യമേവ: തൃപ്രയാര് ശ്രീരാമ പോളിടെക്നിക്കില് ബധിരനും മൂകനുമായ ഒരു വിദ്യാര്‍ത്ഥി റാഗ് ചെയ്യപ്പെടുന്നു. വിവരങ്ങള് ചിത്രങ്ങള് സഹിതം ദിനപത്രങ്ങളിലും ന്യൂസ് ചാനലുകളിലും എത്തുന്നു. നാട്ടുകാര് ഞെട്ടുന്നു. എസ് എഫ് ഐ യൂണിറ്റ് പ്രസിഡന്റ് അനു അഹമ്മദ് ഉള്‍പ്പെടെ ഏഴു പേരെസസ്‌പെന്‍ഡു ചെയ്യുന്നു; പോലീസ് അവരെ അറസ്റ്റുചെയ്യുന്നു. പക്ഷേ ഈ വാര്‍ത്ത പൂര്‍ണ്ണമാണോയെന്നസംശയം അത്തിക്കായയ്ക്കത്തെ മക്ഷിക കണക്കെ എല്ലാവരുടെ മനസ്സിലും മുരണ്ടുനടക്കുന്നു. വിശദമായ അന്വേഷണത്തിനുശേഷം നാട്ടിക എസ് എഫ് ഐ കമ്മറ്റിയുടെ റിപ്പോര്‍ട്ട് ഇന്നെത്തുന്നു: "ശ്രീരാമ ഗവ. പോളിടെക്‌നിക്കില് അടിപിടിയാണ് ഉണ്ടായത്". എല്ലാവരുടെ മനസ്സും സ്വസ്ഥമാകുന്നു. [ഇവിടെ]\nPosted by Zebu Bull::മാണിക്കൻ at 10:15 AM 1 comments


പ്രവാസികള് ജാഗ്രത പാലിക്കുക, ഭക്ഷ്യ വിഷബാധയെ തുടര്‍ന്ന് ദുബായില് റെസ്റ്റാറന്റ് അടച്ചുപൂട്ടി - Janayugom Online\nHome / TOP NEWS / പ്രവാസികള് ജാഗ്രത പാലിക്കുക, ഭക്ഷ്യ വിഷബാധയെ തുടര്‍ന്ന് ദുബായില് റെസ്റ്റാറന്റ് അടച്ചുപൂട്ടി\nപ്രവാസികള് ജാഗ്രത പാലിക്കുക, ഭക്ഷ്യ വിഷബാധയെ തുടര്‍ന്ന് ദുബായില് റെസ്റ്റാറന്റ് അടച്ചുപൂട്ടി\nPosted on September 25, 2019, 6:21 pm\nദുബായ്: ഭക്ഷ്യ വിഷബാധയെ തുടര്‍ന്ന് ജുമൈറയില് പ്രവര്‍ത്തിക്കുന്ന അമേരിക്കന് റെസ്റ്റാറന്റ് ദുബായ് മുനിസിപ്പാലിറ്റി അടച്ച് പൂട്ടി. 15 പേര്‍ക്ക് വിഷബാധയേറ്റതിനെ തുടര്‍ന്ന് പാചകക്കാരനെ അറസ്റ്റ് ചെയ്യുകയും ചെയ്തു. വിഷബാധയേറ്റവര് കഴിച്ച ഭക്ഷണത്തില് ‘സാല്‍മൊണല്ല’ എന്ന ബാക്ടീരിയ കണ്ടെത്തിയതിനെ തുടര്‍ന്നാണ് നടപടി.\nകുട്ടികളടക്കം 15 പേര്‍ക്ക് വയറിളക്കവും പനിയും ചര്‍ദ്ദിയും അനുഭവപ്പെട്ടതിനെ തുടര്‍ന്ന് ആശുപത്രിയില് പ്രവേശിക്കപ്പെട്ടിരുന്നു. ഭക്ഷ്യ സുരക്ഷാ നിയമങ്ങള്‍ക്ക് വിരുദ്ധമായി ഭക്ഷണത്തില് അസംസ്‌കൃത മുട്ട ചേര്‍ത്തതായും മുനിസിപ്പാലിറ്റി നടത്തിയ പരിശോധനയില് കണ്ടെത്തിയിരുന്നു.\nഅസംസ്‌കൃത മുട്ട ഉപയോഗിക്കുന്നതിന് 2012 മുതല് തന്നെ ദുബായ് മുനിസിപ്പാലിറ്റി നിരോധനം ഏര്‍പ്പെടുത്തിയിരുന്നു. ഇത്തരം സംഭവങ്ങള് ഇനിയും ആവര്‍ത്തിക്കാതിരിക്കാന് ദുബായ് മുന്‍സിപാലിറ്റി കടുത്ത നടപടികള് എടുത്തിരിക്കുകയാണ്.\nDubai food poison\nഉന്നാവ് പെണ്‍കുട്ടിയുടെ ചികിത്സ പൂര്‍ത്തിയായി; ആശുപത്രി വിട്ടു\nഓടിക്കൊണ്ടിരുന്ന സ്വകാര്യ ബസിന് തീപിടിച്ചു\nചിന്തിച്ചിട്ടുണ്ടോ എന്തുകൊണ്ടാണ് ഇന്ത്യന് കോഫീ ഹൗസില് ബീറ്റ്‌റൂട്ടിന് ഇത്ര പരിഗണനയെന്ന്!


Covid 19 | എയ്‌റോസോളുകള്‍ക്ക് പത്തു മീറ്റര്‍വരെ അന്തരീക്ഷത്തിലൂടെ സഞ്ചരിക്കാന് കഴിയും; റിപ്പോര്‍ട്ട് – News18 Malayalam\nCovid 19 | എയ്‌റോസോളുകള്‍ക്ക് പത്തു മീറ്റര്‍വരെ അന്തരീക്ഷത്തിലൂടെ സഞ്ചരിക്കാന് കഴിയും; റിപ്പോര്‍ട്ട്\nകേന്ദ്രസര്‍ക്കാരിന്റെ പ്രിന്‍സിപ്പല് സയന്റിഫിക് അഡ്‌വൈസര് കെ വിജയരാഘവന്റെ ഓഫീസ് പുറത്തിറക്കിയ റിപ്പോര്‍ട്ടിലാണ് ഇക്കാര്യം ചൂണ്ടിക്കാണിക്കുന്നത്.\nLast Updated : May 20, 2021, 13:54 IST\nന്യൂഡല്‍ഹി: കോവിഡ് രോഗികളില് നിന്ന് രണ്ടുമീറ്റര് ദൂരത്തേക്ക് ഡ്രോപ്‌ലെറ്റുകള് സാധ്യതയുണ്ടെങ്കില് എയ്‌റോസോളുകള്‍ക്ക് 10 മീറ്റര്‍വരെ അന്തരീക്ഷത്തിലൂടെ സഞ്ചരിക്കാന് കഴിയുമെന്ന് റിപ്പോര്‍ട്ട്. കേന്ദ്രസര്‍ക്കാരിന്റെ പ്രിന്‍സിപ്പല് സയന്റിഫിക് അഡ്‌വൈസര് കെ വിജയരാഘവന്റെ ഓഫീസ് പുറത്തിറക്കിയ റിപ്പോര്‍ട്ടിലാണ് ഇക്കാര്യം ചൂണ്ടിക്കാണിക്കുന്നത്.\nകോവിഡ് വ്യാപനം തടയുന്നതിനായി മാസ്‌ക് ധരിക്കുക, സാമൂഹിക അകലം പാലിക്കുക, ശുചിത്വം, വായു സഞ്ചാരം എന്നിവ ഉറപ്പുവരുത്തണമെന്ന് റിപ്പോര്‍ട്ടില് പറയുന്നു. വൈറസ് വ്യാപനം പ്രധാനമായി ഉണ്ടാകുന്നത് കോവിഡ് ബാധിതനായ ആളുടെ ഉമിനീര്, വായില് നിന്നോ മൂക്കില് നിന്നോ തുമ്മുമ്പോഴോ ചുമയ്ക്കുമ്പോഴോ സംസാരിക്കുമ്പോഴോ പുറത്തുവരുന്ന ഡ്രോപ്‌ലെറ്റുകള്, എയ്‌റോസോളുകള് എന്നിവയിലൂടെയാണ്.\nരോഗലക്ഷണങ്ങള് ഇല്ലാത്ത വ്യക്തിയില് നിന്നും രോഗബാധിതനായ വ്യക്തിയില് നിന്നുള്ള ഡ്രോപ്‌ലെറ്റുകളിലൂടെയും വൈറസ് വ്യാപിക്കാം. ഇരട്ട ലെയര് മാസ്‌ക് അല്ലെങ്കില് എന്95 മാസ്‌ക് ധരിക്കണം. വൈറസ് പകരുന്നത് തടയുന്നതിനായി വീടുകളിലും ഓഫീസുകളിലും വായു സഞ്ചാരം ഉറപ്പുവരുത്തണം. വാതിലുകള് തുറന്നിടുകയും ഫാനുകള്, എയര്‍കണ്ടീഷനുകള് എന്നിവ പ്രവര്‍ത്തിപ്പിക്കുകയും ചെയ്യുക.\nAlso Read-ടൗട്ടെ ചുഴലിക്കാറ്റിന്റെ ആഘാതം; സമുദ്രത്തിലെ മാലിന്യങ്ങൾ വലിയ തോതിൽ മുംബൈ തീരത്തടിയുന്നു\nഅതേസമയം ലാബുകളുടെയോ മെഡിക്കല് രംഗത്ത് വൈദഗ്ദ്യം ഉള്ളവരുടെയോ സഹായം കൂടതെ കോവിഡ് ടെസ്റ്റ് ഇനി വീടുകളിലും. ഇതിനുള്ള അനുമതി നല്‍കുന്നതാണ് ഐസിഎംആര് കഴിഞ്ഞ ദിവസം പുറപ്പെടുവിച്ച മാര്‍ഗരേഖ. പരിശോധനയ്ക്കാനുള്ള റാപിഡ് ആന്റിജന് കിറ്റ് തയാറായിക്കഴിഞ്ഞു.\nമൈലാബ് ഡിസ്‌കവറി സൊല്യൂഷന്‍സ് നിര്‍മ്മിച്ചിരിക്കുന്ന കിറ്റിന്റെ വില 250 രൂപയാണ്. മാര്‍ഗരേഖ പ്രകാരം രോഗലക്ഷണം ഉള്ളവര്‍ക്കും ലബോറട്ടറിയില് നിന്ന് പരിശോധിച്ച് രോഗം സ്ഥിരീകരിച്ചവരുമായി സമ്പര്‍ക്കം ഉള്ളവര്‍ക്കുമാണ് പരിശോധനയ്ക്ക് അനുമതി. വീടുകളില് നടത്തുന്ന പരിശോധനയില് കോവിഡ് സ്ഥിരീകരിക്കുന്നവര് വീണ്ടും പരിശോധന നടത്തേണ്ടതില്ല.\nAlso Read-'ദയയുടെ ചുമർ'; കോവിഡ് കാലത്ത് ആവശ്യക്കാർക്ക് സൗജന്യ ഭക്ഷണവുമായി തമിഴ്‌നാട്ടിലെ ഒരു പറ്റം ചെറുപ്പക്കാർ\nഅവരെ പോസിറ്റീവ് കേസ് ആയി പരിഗണിക്കും. എന്നാല് രോഗ ലക്ഷണം ഉള്ളവര്‍ക്ക് ഇത്തരം പരിശോധനയില് നെഗറ്റീവ് ആണെങ്കില് അവര് ആര് ടി പി സി ആര് പരിശോധനയ്ക്ക് വിധേയരാകണം. പരിശോധന രീതി പരിചയപ്പെടുത്തുന്ന മൊബൈല് ആപ്പും പുറത്തിറക്കിയിട്ടുണ്ട്. ഇതുപ്രകാരം പരിശോധയ്ക്ക് ശേഷം ടെസ്റ്റ് സ്ട്രിപ്പിന്റെ ഫോട്ടോ ആപ്പില് അപ്ലോഡ് ചെയ്യണം.\nരോഗി പോസറ്റീവ് ആണോ ആണോ അല്ലയോ എന്ന് അതിലൂടെ അറിയാം. ആപ്പില് കൈമാറുന്ന രേഖകള് സുരക്ഷിതം ആയിരിക്കുമെന്നും മാര്‍ഗ്ഗരേഖയില് വ്യക്തമാക്കുന്നുണ്ട്. കോവിഡ് കൂടുതലായി റിപ്പോര്‍ട്ട് ചെയ്യുന്ന സഹാചര്യത്തില് ഗ്രാമീണ മേഖലയില് അടക്കം പരിശോധന വ്യാപിപ്പിക്കാന് നീക്കം ഗുണം ചെയ്യും.


പെണ്‍വേട്ടയുടെ രാഷ്ട്രീയം (ബിജോ ജോസ് ചെമ്മാന്ത്ര)\nബിജോ ജോസ് ചെമ്മാന്ത്ര ([email protected])\nഏതൊരു വേട്ടയാടലിലും ഇരയും വേട്ടക്കാരനുമുണ്ട്. ഓരോ വേട്ടയുടേയും അസൂത്രണവും നടപ്പാക്കലും വേട്ടക്കാരന് തന്നെ നിര്‍വഹിക്കുമ്പോള് അതില് ഇരയുടെ പങ്ക് ഇരയായി മാറുക എന്നതു മാത്രമാണ്.ഒരു ഇരയും നായാട്ട് ആസ്വദിക്കുന്നില്ലങ്കിലും വേട്ടക്കാരന്റെ ത്രസിപ്പിക്കുന്ന അനുഭവമാണ് ഓരോ വേട്ടയും. കിരാതമായകാട്ടുനീതിയില് അക്രമിക്കാനെത്തുന്ന വേട്ടക്കാരില് നിന്നും വന്യമൃഗങ്ങളില് നിന്നും രക്ഷപെടാന് നിതാന്ത ജാഗ്രത പുലര്‍ത്തേണ്ടത് ഓരോ ഇരയുടെയും ബാധ്യതയാണ്. എന്നാല് സാമൂഹ്യ സാംസ്‌കാരിക വളര്‍ച്ച പ്രാപിച്ച ഒരു പരിഷ്‌കൃത സമൂഹം ഇരകളുടെ രക്ഷക്കെത്തുകയും അവരെ വേട്ടക്കാരില് നിന്നും സംരക്ഷിക്കുകയും ചെയ്യേണ്ടതുണ്ട്. ഇതിലൂടെ സമൂഹമാര്‍ജ്ജിക്കുന്നത് ഒരു സാംസ്‌കാരിക ഔന്നത്യമാണ്. അങ്ങനെ ഓരോ വേട്ടക്കാരനും കാലാന്തരേണ സമൂഹത്തിന്റെ ഇരയായി മാറുന്നു. എന്നാല് ഇന്ന് അധികാരവും സ്വാധീനവും സാമൂഹ്യനീതി നിഷേധിക്കുമ്പോള് യഥാരത്ഥ വേട്ടക്കാരന് ഇരകളേയും വേട്ടക്കാരേയും പുനര്‍നിര്‍ണ്ണയം ചെയ്യാനാവുന്നു. മൃതപ്രായമായ ഇരയുടെ രക്ഷക്കെത്തുന്നതിനു പകരം നിര്‍ദ്ദയം അവരെ വേട്ടയാടിക്കൊണ്ട് പുരോഗമനമെന്നവകാശപ്പെടുന്ന സമൂഹം പലപ്പോഴും വേട്ടക്കാരന്റെ മേലങ്കിയണിയുന്നു.\nഭാരതീയ സ്‌ത്രീയുടെ വര്‍ത്തമാനകാല അനുഭവങ്ങള് പുരോഗമന സമൂഹത്തിലെ സ്‌ത്രീയുടെ അസ്‌തിത്വത്തെപ്പോലും ചോദ്യം ചെയ്യുന്നതാണ്. വര്‍ദ്ധിച്ചുവരുന്ന പെണ്‍വേട്ടകളിലൂടെ അനുദിനം പുതിയ ഇരകള് സൃഷ്ടിക്കപ്പെടുന്നു. ശൈശവാവസ്ഥ മുതല് പല രീതിയിലുമുള്ള ലൈംഗികാക്രമണങ്ങളെ സ്‌ത്രീക്ക് ചെറുക്കേണ്ടിവരുന്നു. പലപ്പോഴും അതിനെ ഫലപ്രദമായി പ്രതിരോധിക്കാനാവാതെ അവള് പൊരുതി തളരുന്നു. സ്വന്തം വീട്ടില് നിന്നുപോലുംലൈംഗികമായി ചൂഷണം ചെയ്യപ്പെടുന്ന സാഹചര്യമുണ്ടാകുമ്പോള് എവിടെയാണ് സുരക്ഷിതമായ അഭയം തേടുവാന് അവള്‍ക്കാവുക? പൊതുനിരത്തുകളിലും, യാത്രകളിലും,തൊഴിലിടങ്ങളിലുമൊക്കെ കൊത്തിപ്പറിക്കുന്ന കാമാര്‍ത്തമായ കണ്ണുകളോടെ കഴുകന്മാര് അവള്‍ക്ക് ചുറ്റും വട്ടമിടുന്നു. നടന്നു നീങ്ങേണ്ട ഓരോ ഇടവഴികളിലുംതന്നെക്കാത്തിരിക്കുന്ന ദുരന്തത്തെ അതിജീവിക്കാന് ശീലിക്കേണ്ട ജീവിതാവസ്ഥ.\nദല്‍ഹിയിലെ ബസിനുള്ളില് നടന്ന ക്രൂരപീഡനത്തിലൂടെ ആധുനിക ഇന്ത്യയിലെ ഊതിപ്പെരുപ്പിച്ച സ്‌ത്രീസമത്വ മുഖംമൂടികള് അഴിഞ്ഞു വീണു. ജനപ്രതിനിധികളുടേയും ഉദ്യോഗസ്ഥവൃന്ദത്തിന്റെയും നിഷ്‌ക്രിയത്വത്തിനെതിരെ തലസ്ഥാനനഗരിയില് അലയടിച്ച പ്രതിക്ഷേധം ഒരു രാഷ്ട്രീയ മത സാമൂഹ്യ സംഘടനയുടേയും തണലിലായിരുന്നില്ല എന്നത് ശ്രദ്ധേയമാണ്.ചുറ്റുമുള്ള ഘനീഭവിച്ച നിസംഗതയുടെ തോട് ഭേദിച്ച്‌സാധാരണ പൗരന്മാര്‍പുറത്തു വന്ന ദിനം.അതിനുശേഷം വനിതകള്‍ക്കെതിരെയുള്ള അക്രമങ്ങള്‌ക്കെ്‌തിരെ സമീപകാലങ്ങളിലുണ്ടാകുന്ന ശക്തമായ ജനവികാരവും മാധ്യമ ജാഗ്രതയും ശുഭസൂചകമായി കണക്കാക്കാമെങ്കിലും അതിനുശേഷവും തുടരുന്ന ലൈംഗികാക്രമണങ്ങള് പൊതുവേ ഉത്‌കണ്‌ഠയുണര്‍ത്തുന്നു.\nകാഴ്‌ചയുടെ നിറക്കൂട്ടുകളില് ലോകത്തെ അറിയാന് ശ്രമിക്കുന്ന നിഷ്‌കളങ്ക ബാല്യത്തില് ലോകം അവള്‍ക്കു ചുറ്റും വരയ്‌ക്കുന്ന നിയന്ത്രണത്തിന്റെ കോലങ്ങള് ചെറുപ്രായത്തില് തന്നെ അവളെ ആശയക്കുഴപ്പത്തിലാക്കുന്നു. കാപട്യം നിറയുന്ന അഭിനവ ലോകത്തില് പരിശുദ്ധ പ്രണയവും ലൈംഗിക ചൂഷണമായി അധഃപധിക്കുന്നു. പ്രലോഭനത്തിന്റെ വലകള് വിരിച്ചു ഇന്ന് പെണ്‍വാണിഭസംഘങ്ങളുടെ വേരുകള് നഗരങ്ങളിലും നിന്നും ഗ്രാമങ്ങളിലേക്ക് വളരുകയാണ്. തനിക്ക് സുരക്ഷിതമായ ഒരിടം സമൂഹം നിഷേധിക്കുമ്പോള് ചെറുത്തു നില്‌ക്കാന് ശ്രമിക്കുന്ന സ്‌ത്രീക്ക് സ്വന്തം കുടുംബത്തില് നിന്നും അന്യരില് നിന്നുംനേരിടേണ്ടിവരുന്ന എതിര്‍പ്പ് ചെറുതല്ല. വ്യക്തി ജീവിതത്തില് തിരിച്ചടികളേയും അടിച്ചമര്‍ത്തലിനേയും അതിജീവിച്ച് മുന്നോട്ടു പോകുന്ന സ്‌ത്രീയുടെ രക്ഷക്ക് ഒരു പ്രത്യയശാസ്‌ത്രവും ആത്മീയ വേദാന്തവുംസഹായത്തിനെത്തുന്നില്ല എന്നതാണ് സത്യം.\nലൈംഗിക ചൂഷണത്തിനിരയായ ഇരയുടെ മാനസികാവസ്ഥ പൊതുസമൂഹം പാടേ അവഗണിക്കുന്നു. തങ്ങളുടെ ദുരനുഭവങ്ങള് മറ്റുള്ളവരുമായി പങ്കുവയ്‌ക്കുമ്പോള്‌അപവര് ചെന്നെത്തുന്നത് അവജ്ഞയും പരിഹാസവും നിറഞ്ഞ മറ്റൊരു വന്യലോകത്താണ്. അവിടെ ഇരയുടെ വേദനചുറ്റുമുള്ള വേട്ടക്കാരെ ഹരം കൊള്ളിക്കുന്നു.വേട്ടക്കാര് പൊതു സമൂഹത്തില് ബഹുമാന്യരായി തലയുയര്‌ത്തി ജീവിക്കുകയും നീതി നിഷേധിക്കപ്പെട്ട ഇരകള്‍തലതാഴ്‌ത്തി ജീവിക്കേണ്ടിവരുകയും ചെയ്യുന്ന അവസ്ഥ ഭീകരമാണ്. എല്ലാവരാലും അപമാനിക്കപ്പെട്ട ഇരയുടെ മുമ്പില് ഭീഷണി മുഴക്കിയും വെല്ലുവിളിച്ചുംകുറ്റവാളികള് വീണ്ടും അവരെ വേട്ടയാടുന്നു. അധികാരസ്ഥാനങ്ങളില് സ്വാധീനവുമുള്ള കുറ്റാരോപിതരെ സാമൂഹ്യപരമായും രാഷ്ട്രീയപരവുമായി ചെറുക്കുവാന് താരതമ്യേനെ നിരാലംബരായ ഇരകള്‌ക്ക് സാധിക്കുന്നില്ല. ലൈംഗിക പീഡനത്തിനിരയായ പെണ്‌കുാട്ടികളില് നിന്നും ആ കുടുംബത്തില് നിന്നും ബോധപൂര്‍വ്വം അകലം പാലിച്ചുകൊണ്ട് ബന്ധുമിത്രാദികളും, വാക്കിലും നോക്കിലും വേട്ടയാടല് തുടര്‍ന്നു കൊണ്ടും പൊതുസമൂഹവും ഇവരെ സാമൂഹ്യ ജീവിതത്തില് ഒറ്റപ്പെടുത്തുന്നു.അടുത്ത കാലത്ത് വിതുര പെണ്‍വാണിഭക്കേസിലെ പെണ്‍കുട്ടി ഇനി തനിക്ക് കേസ് തുടരണമെന്നോ കുറ്റവാളികള് ശിഷിക്കണമെന്നോ ആഗ്രഹമില്ലന്നും ജീവിക്കാന് അനുവദിച്ചാല് മാത്രം മതിയെന്നുമുള്ള ആവിശ്യം ഇവരുടെ യഥാര്‍ത്ഥ ജീവിതാവസ്ഥ വെളിവാക്കുന്നു.\nജനാധിപധ്യ ഭരണകൂടവും നിയമപാലകരും സ്‌ത്രീകള്‍ക്കെതിരെയുണ്ടാകുന്ന അക്രമങ്ങള്‍ക്കെതിരെ ബോധപൂര്‍വം മുഖം തിരിയ്‌ക്കുന്നു. ഇന്ന് ഉന്നതപദവിയിലുള്ളവര്‍ക്ക് മനുഷ്യനിര്‍മ്മിത നിയമങ്ങളില് പ്രത്യേക പരിഗണന ലഭിക്കുകയും അവര്‌ക്ക് നിയമങ്ങള്‌ക്ക തീതമായി പ്രവര്‍ത്തിക്കാനാവുകയും ചെയ്യുന്നു. ന്യായവിധി കല്‍പ്പിക്കുന്നവര്‍ക്കും കേവല മനുഷ്യന്റെ ബലഹീനതകളെ അതിജീവിക്കാന് സാധിക്കാതാവുകയും അവരുടെ വ്യക്തിപരമായ കാഴ്‌ചപ്പാടുകള് വിധികളെ സ്വാധീനിക്കുകയും ചെയ്യുമ്പോള് നീതിരഹിതമായ ന്യായവിധികള് ജന്മം കൊള്ളുന്നു.\nശക്തമായ ശിക്ഷാവകുപ്പുകളുടെ അഭാവമാണ് കുറ്റകൃത്യങ്ങള് പെരുകുന്നതിന് നിദാനമെന്ന് കരുതാനാവില്ല. നിലവിലുള്ള നിയമമനുസരിച്ചുള്ള ചെറിയ ശിക്ഷപോലും അക്രമികള്‌ക്കെ തിരെ ചുമത്തുവാന് എന്തുകൊണ്ട് ആവുന്നില്ലന്നതു വിശദീകരിക്കാന് അധികാര കേന്ദ്രങ്ങള്‌ക്കാ വുന്നില്ല. കൂടുതല് വകുപ്പുകള് കൂട്ടിച്ചേര്‌ക്കു മ്പോഴും ഇത് ഫലപ്രദമായി നടപ്പാക്കാനുള്ള ആത്മാര്‍ഥത ഭരണതലത്തില് ഉണ്ടാകുന്നില്ല. നിയമ വ്യവസ്ഥയില് രക്ഷപെടാനുള്ള പഴുതുകളുണ്ടന്നു കുറ്റവാളികള്‍ക്ക് ഉറപ്പുള്ള കാലത്തോളം പെണ്വാ്‌ണിഭവും ആക്രമണങ്ങളും ആവര്‌ത്തി ക്കപ്പെടും. ഇവിടെ ഒരു ലൈംഗിക കുറ്റവാളിക്ക് നിയമമനുശാസിക്കുന്ന ശിക്ഷ ലഭിക്കുമെന്ന്‌ആര്‍ക്കാണ് ഉറപ്പുവരുത്താനാവുക? കോടതിക്ക് നേരെ വിരല്‍ചൂണ്ടി അധികാരവര്‍ഗ്ഗത്തിനു രക്ഷപെടാനാവുമോ? സമഗ്രമായ അന്വേഷണം നടത്തി തെളിവുകള് കോടതിയിലെത്തിക്കുക ജനാധിപത്യ സര്‍ക്കാരിന്റെ ഉത്തരവാദിത്വമാണ്. അന്വക്ഷണ ഉദ്യോഗസ്ഥരുടെ നിഷ്‌പക്ഷത പലപ്പോഴും സംശയത്തിന്റെ നിഴലിലാണ്. കോടതിയിലെത്തുന്നതിനു മുമ്പ് തന്നെ തെളിവുകള് നശിപ്പിക്കപ്പെടുകയോ പ്രതികള്‍ക്കനുകൂലമായി അവ മാറ്റപ്പെടുകയോ ചെയ്യുന്നു. പെണ്‍വാണിഭ കേസുകളുടെ വിചാരണ പൂര്‍ത്തി യാക്കാനെടുക്കുന്ന കാലതാമസം ഇരകള്‍ക്കെതിരെയുള്ള നീതിനിഷേധമായി തന്നെ കണക്കാക്കണം.\nഒരേ കുറ്റം ചെയ്യുന്നവര് എങ്ങനെയാണ് നിയമത്തിനു മുമ്പില് പല രീതിയില് വിചാരണ ചെയ്യപ്പെടുന്നതെന്നു ഏതൊരു പൗരനും സംശയം തോന്നുക സ്വാഭാവികമാണ്. അധികാര വര്‍ഗ്ഗം സത്യത്തെ വളച്ചൊടിക്കുവാന് നിരത്തുന്ന സാങ്കേതികതയുടെ മുന്നില് ഇരയോടൊപ്പം പൊതുമനസ്സും അമ്പരക്കുന്നു.സ്‌ത്രീപീഡന കേസന്വേക്ഷണങ്ങള് ആരെയും അതിശയിപ്പിക്കുന്ന വിധം അട്ടിമറിക്കപ്പെടുന്നു. സമൂഹത്തില് ഉന്നതപദവി വഹിക്കുന്ന ലൈംഗിക കുറ്റവാളികള്‍ക്ക് നിയമ നടപടികളില് നിന്ന് രക്ഷപെടാന് വഴിയൊരുക്കുന്ന ഉപജാപകസംഘം എവിടെയോ ജാഗ്രതയോടെ ഉണര്‍ന്നിരിക്കുന്നു. അധികാരസ്ഥാനങ്ങളില് സ്വാധീനമുള്ള ഇവര്‍ക്ക് യഥാസമയത്ത് അന്വേഷണത്തില് ഇടപെടാനും രാഷ്ട്രീയസമുദായ ഭേദമെന്യേ പ്രതികളെ രക്ഷിക്കാനുമാവുന്നു.\nഉയര്‍ന്ന സാക്ഷരതയും വികസന മാതൃകയുമൊക്കെ കൊട്ടിഘോഷിക്കപ്പെടുമ്പോഴും കേരളസമൂഹത്തിലെ സ്‌ത്രീവിരുദ്ധത ആരിലും ആശയക്കുഴപ്പമുണ്ടാക്കുന്നതാണ്. അഭ്യസ്‌തവിദ്യരായ ഒരു ജനതയ്‌ക്ക് എന്തുകൊണ്ട് സ്‌ത്രീ അര്‍ഹികക്കുന്ന സുരക്ഷിതമായൊരു ജീവിതം ഉറപ്പാക്കാനാവുന്നില്ലെന്നതുകേരളത്തിലെ സാമൂഹ്യരാഷ്ട്രീയ പശ്ചാത്തലത്തില് വിശകലനം ചെയ്യേണ്ടതുണ്ട്. സംരക്ഷണം ഉറപ്പാക്കേണ്ട ബന്ധുക്കളില് നിന്നുണ്ടാകുന്ന ലൈംഗിക പീഡനങ്ങള് ഇന്ന് സാധാരണ വാര്‍ത്ത മാത്രമായിരിക്കുന്നു.സമീപകാലത്ത് തന്നെ പീഡിപ്പിച്ച വളര്‍ത്തച്ഛനെതിരെ പരാതി പറഞ്ഞതിനു പ്രായപൂര്‍ത്തിയാകാത്ത മകള്‍ക്കും അമ്മയ്‌ക്കുംനാട് ഊരുവിലക്കേല്‍പ്പിച്ചെന്നുള്ള വാര്‍ത്ത സാംസ്‌കാരിക കേരളത്തെ ലജ്ജിപ്പിക്കേണ്ടതാണ്.\nകേരളീയ സമൂഹത്തില് ലൈംഗികതയ്‌ക്കുപരി യഥാര്‍ത്ഥ സൗഹൃദങ്ങളിലേക്ക് സ്‌ത്രീപുരുഷ ബന്ധങ്ങള് വളരാതാവുന്നു. പരസ്‌പരം ബഹുമാനിക്കുവാനും കപടതയില്ലാതെ സ്‌നേഹിക്കാനുമാകുന്ന സ്‌ത്രീപുരുഷ സൗഹൃദങ്ങള് ആ സമൂഹത്തെ ശ്രേഷ്‌ഠമാക്കുന്നു. മൂല്യബോധത്തിലും സമത്വചിന്തയിലും അധിഷ്‌ഠിതമായ സമൂഹത്തെ വാര്‍ത്തെടുക്കുന്നതില് നമ്മുടെ വിദ്യാഭ്യാസ മേഖലയും പരാജയമടഞ്ഞെന്ന് സമ്മതിക്കേണ്ടി വരും.കാലത്തിനൊപ്പം വളരാന് മടിക്കുന്ന സമൂഹം മ്ലേച്ചമാണെന്നാവും ചരിത്രം രേഖപ്പെടുത്തുക.കപടസദാചാരം പ്രസംഗിച്ചു അത് സംരക്ഷിക്കാനെന്ന വ്യാജേന സ്‌ത്രീപുരുഷ സൗഹൃദത്തെ നിഷേധിക്കുകയും, വ്യക്തിസ്വാതന്ത്ര്യത്തെ ചോദ്യം ചെയ്യുകയും ചെയ്‌തുകൊണ്ട് ഇവര് അണിയുന്ന സദാചാരപോലീസിന്റെ വികൃതമുഖം എല്ലാവര്‍ക്കും പരിചിതമാണ്. മൂല്യബോധത്തിന്റെ് കേട്ടുപാടുകളെക്കുറിച്ചു വാചാലമാകുകയും അതിനോടൊപ്പം തന്നെ നിലപാടുകളില് വൈരുദ്ധ്യത പുലര്‍ത്തു കയും ചെയ്യുന്ന ഈ ഇരട്ടത്താപ്പ് ഇവരുടെ കാപട്യമാണ് വെളിവാക്കുന്നത്.\nലൈംഗികാക്രമണങ്ങളെ ന്യായീകരിക്കുന്ന വാദഗതികള് പലപ്പോഴും സാമാന്യ ബുദ്ധിയെ ചോദ്യം ചെയ്യുന്നതാണ്. വസ്‌ത്രധാരണം, സ്വഭാവ ദൂഷ്യം, അസമയത്തെ സഞ്ചാരം തുടങ്ങിയവ ഇരയുടെമേല് കെട്ടിവെയ്‌ക്കുന്ന രീതി വളരെവിചിത്രമാണ്. വേട്ടക്കാരനെ പ്രലോഭനങ്ങളില് വീഴാതിരിക്കേണ്ടത് ഇരയുടെ ചുമതലയാണെന്നും അതിനായി അവര് മാളത്തില് ഒളിക്കണമെന്നു പറയുന്ന കാട്ടുനീതി പുരോഗമന സമൂഹത്തില് നടപ്പാക്കാന് ഇക്കൂട്ടര് ശ്രമിക്കുന്നു. വേട്ടക്കാരന്റെ് തടങ്കലില് ആയിരിക്കുമ്പോള് ബഹളം കൂട്ടാതിരുന്നത് ഇര ലൈംഗികത ആസ്വദിച്ചതിനാലാവുമെന്നു വാദിക്കുന്ന മറ്റൊരു കൂട്ടരുമുണ്ട്. ജീവനുഭീഷണിയുണ്ടാകുമ്പോള് ഭീതിയിലാണ്ട ഒരു പെണ്‍കുട്ടിയുടെ മനോനില ഇക്കൂട്ടര് കണ്ടില്ലെന്നു നടിക്കുന്നു.\nതെരുവോരത്ത് മയങ്ങുന്ന തെരുവ് ബാലികമാരേയും, അയല്‍പലക്കത്തു നിന്നെത്തുന്ന പിഞ്ചുകുട്ടികളെയും പിച്ചിചീന്തുന്ന വികലമനസ്സുകള് ഒരു സഹതാപവും അര്‍ഹിക്കുന്നില്ല. സ്‌ത്രീ പുരുഷ സമത്വം പ്രകൃതിതിവിരുദ്ധമാണെന്നും സ്‌ത്രീയുടെ സാമൂഹ്യ ഇടപെടലുകള് നിയന്ത്രിക്കേണ്ടതുണ്ടെന്നും അഭിപ്രായപ്പെട്ട് മതമൗലിക വാദികള് കുറ്റക്കാരെ പിന്തുണക്കുന്നു. ഇക്കിളിപ്പെടുത്തുന്ന കഥകള് പോലെ പീഡനവാര്‌ത്തകകള് കണ്ടും വായിച്ചും നിര്‍വൃതിയടയുന്ന ഒരു വിഭാഗം ഇവിടെനിശബ്ദമായി വേട്ടക്കാരുടെ പക്ഷം ചേരുന്നു.\nജനസംഖ്യയില് പകുതിയോളം വരുന്ന സ്‌ത്രീ സമൂഹത്തോട് വളരെ നിഷേധാത്മകമായ നിലപാടാണ് ജനകീയ സര്‍ക്കാരുകളും രാഷ്ട്രീയ പാര്‍ട്ടികളും കാലാകാലങ്ങളായി സ്വീകരിച്ചുവരുന്നത്.പലപ്പോഴും ഇവരുടെ സ്‌ത്രീകള്‍ക്ക് വേണ്ടിയുള്ള ഇടപെടലുകള് രാഷ്ട്രീയലാഭം മാത്രം ലാക്കാക്കിയുള്ളതാണെന്ന് കാണാം. പല രാഷ്ട്രീയ നേതാക്കളുടേയും മനോഭാവം അവര് ഒളിഞ്ഞും തെളിഞ്ഞും നടത്തുന്ന സ്‌ത്രീ വിരുദ്ധ പരാമര്‍ശങ്ങളില് പ്രകടമാണ്. സ്‌ത്രീകളോടുള്ള അതിക്രമങ്ങളോട് പ്രതികരിക്കുന്നതില് ഓരോ പാര്‍ട്ടിയുടെയും വനിതാ സംഘടനകളുടെ പരിമിതി പ്രകടമാണ്. സ്വന്തം രാഷ്ട്രീയ പാര്‍ട്ടിയിലെ നേതാക്കള് ഉള്‌പ്പെളട്ട സ്‌ത്രീപീഡനക്കേസുകളില് കുറ്റാരോപിതരെ ന്യായീകരിക്കുവാന് അവര് നിര്‍ബന്ധിതരാകുന്നു. കക്ഷിരാഷ്ട്രീയത്തിന് പക്ഷം പിടിക്കുമ്പോള് സ്‌ത്രീകളോടുള്ള അക്രമങ്ങള്‌ക്കെ തിരെ നിഷ്‌പക്ഷമായി നിലപാടെടുക്കാന് ഈ മഹിളാസംഘടനകളുടെ നേതൃത്വത്തിനു കഴിയാതാവുന്നു. അതുകൊണ്ടുതന്നെ അവര് സ്വീകരിക്കുന്ന പല നിലപാടുകളും പൊതുസമൂഹത്തില് അവരെ അപഹാസ്യരാക്കുന്നു.\nസൂര്യനെല്ലി, വിതുര, പറവൂര്, കിളിരൂര്, കവിയൂര് തുടങ്ങിയ ഒട്ടനവധി സ്‌ത്രീ പീഡനകേസുകളിലെ ഇരകള് സമൂഹത്തിനു മുമ്പില് ഉന്നയിച്ച ചോദ്യങ്ങള് കേരള മനസ്സാക്ഷി ഏറ്റെടുക്കേണ്ടതാണ്. പ്രതികരിക്കാന് മുന്നോട്ടുവരുന്ന ഇരകള്‍ക്ക് ധാര്‍മ്മിക പിന്തുണ കൊടുക്കാന് സമൂഹം കടപ്പെട്ടവരാണ്. രാഷ്ട്രീയ മുതലെടുപ്പിനും ചാനല് ചര്‍ച്ചകള്‍ക്കുമപ്പുറം ലൈംഗിക കുറ്റകൃത്യങ്ങള്‍ക്കെതിരെ ശക്തമായ നിലപാടെടുക്കാന് ഭരണകൂടവും നിയമപാലകരും തയ്യാറാകണം.മാനവികതയുടെയും സമത്വബോധത്തിന്റെയും ബാലപാഠങ്ങള് ഉള്‍പ്പെടുത്തിക്കൊണ്ട് കാലഹരണപ്പെട്ട വിദ്യാഭ്യാസ മേഖലയെ നവീകരിക്കേണ്ടതുണ്ട്. അതിനോടൊപ്പം പരിവര്‍ത്തനത്തിന് വിധേയമാകേണ്ട സമൂഹ മനോഭാവവും പ്രാധാന്യമര്‍ഹിക്കുന്നു.\nപെണ്‍കുട്ടികള്‍ക്ക് വേട്ടക്കാരെ ഭയപ്പെടാതെ ജീവിക്കുവാന് ആണ്‍കോയ്‌മയില് കെട്ടിയുയര്‍ത്തിയ കീഴ്‌വഴക്കങ്ങള് മാറ്റപ്പെടണം. നിയമം നിയമത്തിന്റെ വഴിക്ക് എന്നുള്ള പതിവ് പല്ലവി ആവര്‍ത്തിിക്കാതെ നിയമം നീതിപൂര്‍വവും കാര്യക്ഷമമായി നടപ്പാകാനുള്ള ആത്മാര്‍ഥത രാഷ്ട്രീയനേതാക്കളുടേയും നിയമപാലകരുടെയും ഭാഗത്തുനിന്നുണ്ടാവണം. അതിനവര്‍ക്കായില്ലെങ്കില് സ്‌ത്രീസമത്വത്തെ നിഷേധിക്കുകയും ലൈംഗിക കുറ്റകൃത്യങ്ങള്‍ക്കെതിരെ കണ്ണടയ്‌ക്കുകയും ചെയ്യുന്ന സമൂഹത്തിലെ ജീര്‍ണ്ണിച്ച രാഷ്ട്രീയസാമൂഹ്യബോധത്തെ നവീകരിക്കാന് ശക്തമായ താക്കീതുമായി പൊതുജനം വര്‍ദ്ധിതവീര്യത്തോടെ വീണ്ടും തെരുവിലിറങ്ങും. അതിനെ അതിജീവിക്കാന് ധാര്‍മ്മികത നഷ്ടമാകുന്ന ഒരു ഭരണകൂടത്തിനാവുമോ?


നോബലിന്‍റെ നഷ്ടം; ആല്‍ബര്‍ട്ട് ഐന്‍സ്റ്റീന്റെ സിദ്ധാന്തത്തെ തിരുത്തി ശാസ്ത്രലോകത്തെ ഞെട്ടിച്ച കേരളത്തിന്റെ ശാസ്ത്രപ്രതിഭ - newzscoop.com\nHome / COVER STORY / നോബലിന്‍റെ നഷ്ടം; ആല്‍ബര്‍ട്ട് ഐന്‍സ്റ്റീന്റെ സിദ്ധാന്തത്തെ തിരുത്തി ശാസ്ത്രലോകത്തെ ഞെട്ടിച്ച കേരളത്തിന്റെ ശാസ്ത്രപ്രതിഭ\nപ്രൊഫസര് ഇ സി ജി സുദര്‍ശന് കോട്ടയത്തെ പള്ളത്താണ് ജനിച്ചത്. സി എം എസ് കോളജ്, മദ്രാസ് കൃസ്ത്യന് കോളജ്, ടാറ്റാ ഇന്‍സ്റ്റിറ്റ്യൂട്ട് ഓഫ് ഫണ്ടമെന്‍റല് റിസര്‍ച്ച് എന്നിവിടങ്ങളില് പഠനം നറ്റത്തിയതിനു ശേഷം യു എസിലെ റോചസ്റ്റര് സര്‍വകലാശാലയില് ഗവേഷണം പൂര്‍ത്തിയാക്കി. സിറാകൂസ് യൂണിവേഴ്സിറ്റി, ഇന്ത്യന് ഇന്‍സ്റ്റിറ്റ്യൂട്ട് ഓഫ് സയന്‍സ്, ഇന്‍സ്റ്റിറ്റ്യൂട്ട് ഓഫ് മാതമാറ്റിക്സ് എന്നിവിടങ്ങളില് പ്രവര്‍ത്തിച്ചിരുന്നു. ദീര്‍ഘകാലം ടെക്സാസ് സര്‍വകലാശാലയില് ഉന്നതമായ സ്ഥാനത്തായിരുന്നു. വി മൈനസ് എ സിദ്ധാന്തം, സുദര്‍ഷന് ഗ്ലൗബെര് റെപ്രെസെന്‍റേഷന്, പ്രകാശത്തെക്കാള് വേഗതയില് സഞ്ചരിക്കുന്ന ഇനിയും കണ്ടെത്തത്ത ടാക്കിയോണ് എന്ന കണങ്ങള്, ക്വാണ്ടം സീനോ ഇഫക്ട്, തുടങ്ങിയവ അദ്ദേഹത്തിന്‍റെ പ്രധാന കണ്ടെത്തലുകളാണ്. കോട്ടയത്തെ സി എം എസ് കോളജില് പഠിക്കുമ്പോള് തന്നെ ഭൗതികശാസ്ത്രത്തില് അദ്ദേഹം ആകൃഷ്ടനായിരുന്നു. താപത്തെക്കുറിച്ചുള്ള അന്വേഷണമാണ് ആ വിഷയത്തില് ആഴ്ന്നിറങ്ങാന് പ്രേരണയായത്. അന്ന് അവിടുത്തെ ലൈബ്രറിയില് അമുല്ല്യമായ ധാരാളം പുസ്തകങ്ങള് ഉണ്ടായിരുന്നതായി 2005ല് എറണാകുളത്തു വച്ചു കണ്ടപ്പോള് അദ്ദേഹം അഭിപ്രായപ്പെട്ടിരുന്നു. കോട്ടയത്തെ ഗ്രാമപ്രദേശത്തു ജനിച്ചു വളര്‍ന്ന അന്വേഷണ കുതുകിക്ക് കോളജിലെ പുസ്തകങ്ങള് ധാരാളമായിരുന്നു. ലോകത്തെ മികച്ച ഭൗതികശാസ്ത്രജ്ഞരില് ഒരാളാകാന് അദ്ദേഹത്തിനു കഴിഞ്ഞത് കഠിനാദ്ദ്വാനം കൊണ്ടു മാത്രമാണ്.\nഅക്കാദമിക മേഖലയില് പാരമ്പര്യമൊന്നും അവകാശപ്പെടാനില്ലാത്ത അദ്ദേഹം ലോകം ആദരിക്കുന്ന നിലയിലെത്തി. റിച്ചാര്‍ഡ് ഫൈډാന്, സ്റ്റീവന് വൈന്‍ബര്‍ഗ്ഗ് തുടങ്ങിയ ഉന്നതരായ ശാസ്ത്രജ്ഞര് വലിയ ആദരവോടെയാണ് പ്രൊഫസര് സുദര്‍ശനെ കണ്ടിരുന്നത്. അതവര് പ്രഭാഷണങ്ങളിലും കുറിപ്പുകളിലും പ്രകടിപ്പിച്ചിരുന്നു. ആറു തവണ നോബല് സമ്മാനത്തിനു നിര്‍ദ്ദേശിച്ചിരുന്നു എങ്കിലും നിര്‍ഭാഗ്യം കൊണ്ടു മാത്രം അതു ലഭിക്കാതെ പോയി. നോബല് കമ്മിറ്റിയുടെ കെടുകാര്യസ്ഥതയാണ് ഈ സംഭവത്തിനു പിന്നില്. റോച്ചസ്റ്റര് സര്‍വ്വകലാശാലയില്‍നിന്നാണ് ഗവേഷണത്തിനു തുടക്കമിട്ടത്. അശക്തബലത്തെക്കുറിച്ച്പഠനങ്ങളേറെ നടത്തി. ഭൗതികശാസ്ത്ര സമ്മേളനത്തില് തന്‍റെ പഠനവിവരം അവതരിപ്പിക്കാന് അദ്ദേഹത്തിനായില്ല. താന് കണ്ടെത്തിക്കഴിഞ്ഞ ഉത്തരങ്ങള്‍ക്കായി ശാസ്ത്രജ്ഞര് ചര്‍ച്ച ചെയ്യുന്നത് നിസ്സഹായനായി നോക്കിനില്‍ക്കാന് മാത്രമേ കഴിഞ്ഞുള്ളൂ.\nറോബര്‍ട്ട് മാര്‍ഷാക്ക് ഒരു മീറ്റിംഗ് സംഘടിപ്പിച്ചു. മുറെ ജെല്‍മാന്,ലിയോണ മാര്‍ഷല്,റോണാള്‍ഡ് ബ്രയന്, എ.എച്ച്. വാപ്സ്ട്ര എന്നിവര് ഒരു റസ്റ്റോറന്‍റില് ഒത്തുകൂടി. അശക്തബലവാഹക കണങ്ങളുടെ പരസ്പര പ്രവര്‍ത്തനത്തെക്കുറിച്ച് ഒരു റിപ്പോര്‍ട്ടവതരിപ്പിക്കാന് സുദര്‍ശനോട് ആവശ്യപ്പെട്ടിരുന്നു. പഠനവിവരം വെളിപ്പെടുത്തിയപ്പോള് മുറെ അദ്ദേഹത്തെ വളരെയധികം ശ്ലാഘിച്ചു. മുറെ ജെല്‍മാന്,റിച്ചാര്‍ഡ് ഫെയ്ന്‍മാന് എന്നിവര് ചേര്‍ന്ന് ഇതേ പഠനവിവരം വിപുലപ്പെടുത്തിക്കൊണ്ടുള്ള ഒരു പ്രബന്ധം ഫിസിക്കല് റിവ്യൂ എന്ന ജേണലിനു നല്‍കി. റോച്ചസ്റ്റര് സമ്മേളനത്തിന്‍റെ വിശദാംശങ്ങള് വിവരിക്കുന്ന പുസ്തകത്തില് സുദര്‍ശന്‍റെയും പഠനവിവരങ്ങള് പ്രസിദ്ധീകരിക്കുന്നതിനാല് ആദ്യം ഈ കണ്ടെത്തല് നടത്തിയതും പഠനവിവരം പ്രസിദ്ധീകരിച്ചതും സുദര്‍ശനും മാര്‍ഷാക്കുമാണെന്ന കാര്യത്തിനു തര്‍ക്കമുണ്ടാകില്ല എന്നു സുദര്‍ശന് കരുതി. ഗവേഷണത്തിന്‍റെ ക്രെഡിറ്റ് സുദര്‍ശനു ലഭിക്കാതെ പോയി. തന്‍റെ ആശയങ്ങളുടെ അടിസ്ഥാനത്തില് റിച്ചാര്‍ഡ് ഫൈന്‍മാനും പിന്നീട് മറ്റൊരാശയത്തിന്‍റെ അടിസ്ഥാനത്തില് റോയ് ഗ്ലോബറും നോബല് സമ്മാനം വാങ്ങുന്നത് വേദനയോടെ കണ്ടു നില്‍ക്കേണ്ടി വന്നു. ആശയങ്ങള് ചര്‍ച്ച ചെയ്തതിന്‍റെ ഫലമായിരുന്നു അത്. സ്വതന്ത്രമായി ഗവേഷണം ചെയ്താല് ശരിയാകില്ല. എന്നാല് ആരോടെങ്കിലും ഇതു പറഞ്ഞാല് അവരിത് സ്വന്തം പേരിലാക്കി പ്രസിദ്ധീകരിക്കുകയും ചെയ്യുമെന്ന് തന്‍റെ അനുഭവത്തിന്‍റെ വെളിച്ചത്തില് പ്രൊഫ സുദര്‍ശന് പറഞ്ഞിരുന്നു.\nജെ.സി. ബോസിന്‍റെ ഈ കണ്ടെത്തലിന്‍റെ മുഴുവന് അംഗീകാരവും മാര്‍ക്കോണിക്കാണ് ലഭിച്ചത്. മാര്‍ക്കോണി ഇറ്റലിക്കാരനാണ്. ശാസ്ത്രീയമായ മുന്നേറ്റങ്ങളെക്കുറിച്ചു പഠിക്കുന്നവര് ഇതിനെക്കുറിച്ച് മനസ്സിലാക്കേണ്ടിയിരുന്നു. ഭ ജെ.സി. ബോസ് ഒരു സമ്പന്ന കുടുംബത്തിലെ അംഗമായിരുന്നതിനാല് ഗവേഷണ ഗ്രാന്‍റിനുവേണ്ടി അപേക്ഷിച്ചിരുന്നില്ല. സ്വന്തം കാശുമുടക്കിയാണ് അദ്ദേഹം ഗവേഷണത്തിലേര്‍പ്പെട്ടത്. വിദ്യുത്കാന്തികതരംഗങ്ങളെക്കുറിച്ചു പഠിക്കാന് കണ്ടെന്‍സറുകളും മറ്റും അദ്ദേഹം നിര്‍മ്മിക്കുകയും അവ പ്രവര്‍ത്തിപ്പിച്ചുകാട്ടുകയും ചെയ്തു. പിന്നീട് ഇത് അദ്ദേഹം കപ്പല് മാര്‍ഗ്ഗം ഇംഗ്ലണ്ടിലെത്തിച്ചു. അവിടുത്തെ റോയല് ഇന്‍സ്റ്റിറ്റ്യൂട്ടില് റേഡിയോ തരംഗങ്ങള് ഗണ്യമായ ദൂരത്തേയ്ക്ക് സഞ്ചരിക്കുന്നത് കാട്ടിക്കൊടുത്തു. അവിടെ സന്നിഹിതരായിരുന്നവര് ഇതിന്‍റെ പ്രാധാന്യം ഗ്രഹിച്ചില്ല. അല്ലെങ്കില് അവരുടെ ഒരു കോളനിയായ ഭാരതത്തില് നിന്നുമുള്ള ഒരാളിന്‍റെ കണ്ടെത്തലിനെ അംഗീകരിക്കാന് വിമുഖത കാട്ടി. അന്നു ബോസ് പ്രവര്‍ത്തിപ്പിച്ചു കാട്ടിയ ഉപകരണങ്ങളുടെ അവശിഷ്ടങ്ങള് ഇന്നും കൊല്‍ക്കത്തയിലെ ബോസ് ഇന്‍സ്റ്റിറ്റ്യൂട്ടില് പ്രദര്‍ശിപ്പിച്ചിട്ടുണ്ട്, ഇപ്പോള് നമുക്കറിയാം മാര്‍ക്കോണിയല്ല ഇതു കണ്ടെത്തിയതെന്ന്. ബോസിന്‍റെ പിന്‍ഗാമിയായി വന്ന് കണ്ടെത്തലിന്‍റെ മുഴുവന് അംഗീകാരവും നേടിയെടുക്കുകയാണ് മാര്‍ക്കോണി ചെയ്തത്, നോബല് സമ്മാനം ഉള്‍പ്പെടെയുള്ളവ.\n1920-കളില് സത്യേന്ദ്രനാഥ് ബോസുമായി ചേര്‍ന്ന് ബോസ് ഐന്‍സ്റ്റൈന് സ്റ്റാറ്റിസ്റ്റിക്സ് പ്രസിദ്ധീകരിക്കുന്നതിന് ഐന്‍സ്റ്റൈന് മുന്‍കൈ എടത്തു. ഭൗതികശാസ്ത്രത്തില് അനേകം പേരിന്ന് പ്രവര്‍ത്തിക്കുന്നുണ്ട്. കാര്യമായ ഒരു കണ്ടെത്തല് എവിടെയും ഉണ്ടാകുന്നില്ല. വളരെയധികം ‘ഓപ്പറേറ്റര്‍മാരും’രംഗത്തുണ്ട്. മറ്റുള്ളവരുടെ പ്രബന്ധങ്ങള് മോഷ്ടിക്കുന്നവപര്. ഏറ്റവും രസകരമായ കാര്യം ഇതെല്ലാമറിയുന്നവര് ഒന്നും തന്നെ പ്രതികരിക്കുന്നില്ല എന്നതാണ്. ശുദ്ധന് ദുഷ്ടന്‍റെ ഫലം ചെയ്യും എന്നൊരു ചൊല്ലുണ്ട് ദ്രോഹം ചെയ്യുന്നതിനു തുല്യമാണ് അവരുടെ നിശ്ശബ്ദത. മറ്റുള്ളവരുടെ ആശയം മോഷ്ടിക്കുന്നത് അത്ര മോശപ്പെട്ട ഒരു കാര്യമായി ആരും കാണുന്നില്ല എന്നു തോന്നുന്നു. പ്രകാശത്തെക്കള് വേഗതയില് പായുന്ന ടാക്കിയോണ് എന്ന കണത്തെക്കുറിച്ചുള്ള ആശയം പ്രൊഫ സുദര്‍ശന്‍റെ സംഭാവനയാണ്. ആല്ബര്‍ട്റ്റ് ഐന്‍സ്റ്റൈന്‍റെ ആശയമനുസരിച്ച് ഒന്നും തന്നെ പ്രകാശത്തെക്കാള് വേഗതയില് സഞ്ചരിക്കുന്നില്ല.എന്നാല് ടാക്കിയോണുകള്‍ക്ക് ഇതിനു കഴിയും. തത്കാലം അവയെ ക്കണ്ടെത്താനുള്ള സാങ്കേതികത നമ്മുടെ കയ്യിലില്ല. ഭാവിയില് ഇതിനു കഴിയും എന്ന പ്രതീക്ഷയിലാണ് ശാസ്ത്രലോകം.\nPrevious: വിമാനത്താവളത്തിലെ പക്ഷിയിടിക്ക് പരിഹാരം കാണണമെന്ന് പൈലറ്റുമാര്; പക്ഷികളുടെ സാന്നിധ്യത്തന് കാരണംഅനധികൃത ഇറച്ചിവില്‍പ്പനശാലകള് ; നിയമം കാറ്റില്‍പ്പറത്തി അധികൃതര്; നാലുമാസത്തിനിടെ പക്ഷിയിടിച്ചത് 35തവണ; പ്രദേശത്ത് പ്രവര്‍ത്തിക്കുന്നത് പത്തിലേറെ ഇറച്ചിവില്‍പ്പനശാലകള്\nNext: നാരങ്ങയും കൊഞ്ചും ഒന്നിച്ചുകഴിച്ചാല് കൊടുംവിഷമോ? തിരുവല്ല യുവതിയുടെ മരണവുമായി ബന്ധപ്പെട്ട പ്രചാരണത്തിന് മറുപടിയുമായി ഡോ. ഷിംന അസീസ്


വാമനനെക്കുറിച്ചുള്ള പരാമർശം: ധനമന്ത്രി ട്വീറ്റ് പിൻവലിച്ച് മാപ്പ് പറയണമെന്ന് ബിജെപി\nവാമനനെക്കുറിച്ചുള്ള പരാമർശം: ധനമന്ത്രി മാപ്പ് പറയണമെന്ന് ബിജെപി\n‘മഹാബലിയെ ചതിച്ച വാമനൻ എന്ന’ പരാമർശത്തിനെതിരേയാണ് ബിജെപി സംസ്ഥാന അദ്ധ്യക്ഷൻ കെ സുരേന്ദ്രൻ അടക്കമുള്ളവർ രംഗത്തെത്തിയത്\nUpdated: September 1, 2020 11:12:44 pm\nതിരുവനന്തപുരം: ധനമന്ത്രി തോമസ് ഐസക് ഓണാശംസയറിയിച്ച് നടത്തിയ ട്വീറ്റിന്റെ പേരിലുള്ള വിവാദം തുടരുന്നു. ബിജെപി നേതാക്കൾ അടക്കമുള്ളവരാണ് ട്വീറ്റിനെതിരേ രംഗത്തെത്തിയത്.\n“ഓണാശംസകൾ! ജാതിയുടെയോ മത വിശ്വാസത്തിന്റെയോ പേരിൽ വിവേചനം കാണിക്കാത്ത മഹാബലിയെ ഞങ്ങൾ ആഘോഷിക്കുന്നു, അദ്ദേഹത്തെ ചതിച്ച വാമനനെയല്ല. കൊയ്ത്തുത്സവത്തിന്റെ ഈ വർഷത്തിൽ ആഘോഷിക്കാൻ ചിലതുണ്ട്. പച്ചക്കറികളിൽ സ്വയംപര്യാപ്തതയ്ക്കായി കേരളം 14 തരം പച്ചക്കറികൾക്ക് തറവില നിശ്ചയിച്ചിട്ടുണ്ട്,” എന്നായിരുന്നു ധനമന്ത്രിയുടെ ട്വീറ്റ്.\nഈ ട്വീറ്റിലെ ചതിച്ച വാമനൻ എന്ന പരാമർശത്തിനെതിരേയാണ് ബിജെപി സംസ്ഥാന അദ്ധ്യക്ഷൻ കെ സുരേന്ദ്രൻ അടക്കമുള്ളവർ രംഗത്തെത്തിയത്. “ദശാവതാരങ്ങളിലൊന്നായ വാമനമൂർത്തി ചതിയനാണെന്ന് ഐസക്കിന് പറയാൻ കഴിയുന്നതെന്തുകൊണ്ടാണ്? മഹാവിഷ്ണുവിന്റെ അവതാരമാണ് വാമനൻ,” എന്ന് സുരേന്ദ്രൻറെ ഫെയ്സ്ബുക്ക് പോസ്റ്റിൽ പറയുന്നു. “വാമനൻ മഹാവിഷ്ണു തന്നെയാണ്. മഹാവിഷ്ണുവിനെ ചതിയനെന്നു വിളിച്ച് ആക്ഷേപിച്ച തോമസ് ഐസക്ക് വിശ്വാസികളോട് മാപ്പു പറയണം,” എന്നും ബിജെപി സംസ്ഥാന അധ്യക്ഷൻ ആവശ്യപ്പെട്ടു.\nRead More: വാമന ജയന്തി ആശംസകള് നേര്‍ന്ന് അരവിന്ദ് കേജ്‌രിവാൾ; വയലന്റ് ആയി മലയാളികൾ\nഅതേസമയം തന്റെ ട്വീറ്റ് സംബന്ധിച്ച് തോമസ് ഐസക് ഒരു വിശദീകരണക്കുറിപ്പും പിന്നീട് പങ്കുവച്ചു. “എന്റെ ഓണം ട്വീറ്റിനെക്കുറിച്ച് അസ്വസ്ഥരായ എല്ലാവരോടും: ഓരോ കാര്യത്തിനും പലതരം വശങ്ങൾ ഉണ്ടെന്നത് അംഗീകരിക്കുക. ശ്രീ നാരായണ ഗുരുവിന്റെ അടുത്ത ശിഷ്യനായ സഹോദരൻ അയ്യപ്പൻ പറഞ്ഞതിനെക്കുറിച്ചാണ് ഞാൽ പരാമർശിച്ചത്. നിങ്ങൾക്ക് ബോധ്യമില്ലെങ്കിൽ കേരളത്തിലെ ഏറ്റവും ജനപ്രിയമായ ഓണം ഗാനമായ, അദ്ദേഹത്തിന്റെ ഓണപ്പാട് വായിക്കുക,” എന്ന് ധനമന്ത്രിയുടെ വിശദീകരണക്കുറിപ്പിൽ പറയുന്നു.\nഎന്നാൽ ഇതിനു ശേഷവും തോമസ് ഐസകിന്റെ ട്വീറ്റിനെതിരായ പ്രചാരണം സാമൂഹ്യ മാധ്യമങ്ങളിൽ തുടർന്നുകൊണ്ടിരിക്കുകയാണ്. കേരളത്തിനു പുറത്തുള്ള ട്വിറ്റർ ഫേസ്ബുക്ക് ഉപഭോക്താക്കൾക്കിടയിൽ ട്വീറ്റിന്റെ സ്ക്രീൻഷോട്ടും കാര്യമായി പ്രചരിക്കുന്നുണ്ട്.\nWeb Title: Kerala fm thomas issac tweet on vamanan bjp leader response


ദുബായ് ഭരണാധികാരി ഷെയ്ഖ് മക്തൂം അന്തരിച്ചു | Deputy UAE president and Dubai ruler dead - Malayalam Oneindia\nദുബായ് ഭരണാധികാരി ഷെയ്ഖ് മക്തൂം അന്തരിച്ചു\nദുബായ്: യുഎഇ വൈസ് പ്രസിഡന്റും ദുബായ് ഭരണാധികാരിയുമായ ഷെയ്ഖ് മക്തൂം ബിന് റഷീദ് അല് മക്തൂം അന്തരിച്ചു. ബുധനാഴ്ച രാവിലെയായിരുന്നു അന്ത്യം.\nആസ്ത്രേലിയയില് വച്ചാണ് ഷെയ്ഖ് മക്തൂം അന്തരിച്ചതെന്ന് ഔദ്യോഗിക പ്രസ്താവനയില് അറിയിച്ചു. മരണകാരണം പുറത്തു വിട്ടിട്ടില്ല. നാല്പതു ദിവസത്തെ ദു:ഖാചരണം പ്രഖ്യാപിച്ചിട്ടുണ്ട്. സര്‍ക്കാര് സ്ഥാപനങ്ങള് ഏഴു ദിവസം പ്രവര്‍ത്തിക്കില്ല.\nദുബായ് രാജകുമാരന് ഷെയ്ഖ് മുഹമ്മദ് ബിന് റഷിദ് അല് മക്തൂം ആയിരിക്കും പുതിയ ഭരണാധികാരിയെന്നാണ് കരുതപ്പെടുന്നത്.


ന്യൂഡല്‍ഹി: രണ്ടാം മോദി സര്‍ക്കാരിന്റെ ആദ്യ സമ്പൂര്‍ണ ബജറ്റ് കേന്ദ്ര ധനമന്ത്രി നിര്‍മല സീതാരാമന് പാര്‍ലമെന്റില് അവതരിപ്പിച്ചു. കേന്ദ്രമന്ത്രിസഭ അംഗീകാരം നല്‍കിയതിനു പിന്നാലെയാണ് ധനമന്ത്രി പാര്‍ലമെന്റിലെത്തി ബജറ്റ് അവതരിപ്പിക്കുന്നത്. വരുമാന മാര്‍ഗങ്ങള് കൂട്ടുന്ന ബജറ്റാണെന്ന് ധനമന്ത്രി സഭയില് പറഞ്ഞു. ജിഎസ്ടി നടപ്പാക്കിയതോടെ കുടുംബ ബജറ്റില് നാല് ശതമാനം വരെ ലാഭിക്കാനായെന്നും മന്ത്രി ബജറ്റ് അവതരിപ്പിച്ചുകൊണ്ട് പറഞ്ഞു.\nഇത്തവണയും ബജറ്റ് പെട്ടിക്ക് പകരം തുണിയില് പൊതിഞ്ഞാണ് ബജറ്റ് ഫയലുകള് നിര്‍മല സീതാരാമന് കൊണ്ടുവന്നത്. രാവിലെ എട്ടരയോടെ അവര് ധനമന്ത്രാലയത്തിലെത്തി. സഹമന്ത്രി അനുരാഗ് ഠാക്കൂറും ഒപ്പമുണ്ടായിരുന്നു. പിന്നീട് രാഷ്ട്രപതി രാംനാഥ് കോവിന്ദിനെയും ധനമന്ത്രി സന്ദര്‍ശിച്ചു. രാജ്യം കനത്ത സാമ്പത്തികപ്രതിസന്ധിയിലൂടെ കടന്നുപോകുന്ന സാഹചര്യത്തില് ബജറ്റിനെ പ്രതീക്ഷയോടെയാണ് സാമ്പത്തികവാണിജ്യ മേഖല കാത്തിരിക്കുന്നത്.\n2020 ല് കര്‍ഷകരുടെ വരുമാനം ഇരട്ടിയാക്കാന് സര്‍ക്കാര് പ്രതിജ്ഞാബദ്ധമാണെന്ന് ബഡ്ജറ്റ് അവതരണവേളയില് ധനമന്ത്രി നിര്‍മ്മലാ സീതാരാമന് വ്യക്തമാക്കി. മത്സരാധിഷ്ഠിത കാര്‍ഷിക രംഗമുണ്ടാകുകയെന്നതാണ് സര്‍ക്കാരിന്റെ പ്രതീക്ഷ. ഇതിനോടനുബന്ധിച്ച് കര്‍ഷകര്‍ക്കായി 20 ലക്ഷം സൗരോര്‍ജ പമ്പുകള്‍ക്ക് പദ്ധതി ആവിഷ്‌കരിക്കും. തരിശുഭൂമിയില് സോളര് പവര് പ്ലാന്റുകള് സ്ഥാപിക്കും. വരുമാനവും വാങ്ങല് ശേഷിയും കൂട്ടുന്ന ബഡ്ജറ്റെന്ന് ധനമന്ത്രി വ്യക്തമാക്കി. ബഡ്ജറ്റ് അവതണരത്തിലേക്ക് കടക്കും മുമ്പ് അന്തരിച്ച മുന്‍ധനമന്ത്രി അരുണ് ജെയ്റ്റ്‌ലിയെ അനുസ്മരിച്ചു. ജി.എസ്.ടി നികുതി സംവിധാനം നടപ്പാക്കിയതോടെ ഒരു കുടുംബത്തിന് മാസചെലവിന്റെ നാല് ശതമാനം വരെ ലാഭിക്കാന് സാധിക്കുന്നുണ്ടെന്നും മന്ത്രി വ്യക്തമാക്കി. ജി.എസ്.ടി ഏറ്റവും പ്രധാനപ്പെട്ട സാമ്പത്തിക പരിഷ്‌കാരം.സമ്പദ് വ്യവസ്ഥയുടെ അടിത്തറ ശക്തം. ജി.എസ്.ടി റിട്ടേണുകള് ഈ സാമ്പത്തിക വര്‍ഷം നാല്‍പതു കോടി കവിഞ്ഞു. വിദേശ നിക്ഷേപം കഴിഞ്ഞ അഞ്ച് വര്‍ഷത്തിനിടെ ഗണ്യമായി വര്‍ദ്ധിച്ചു.16 ലക്ഷം പുതിയ നികുതിദായകരുണ്ടായി. കിട്ടാക്കടത്തില് കുടുങ്ങിയ ബാങ്കുകളുടെ നില ഭദ്രമാക്കി. കര്‍ഷകരുടെ വരുമാനം ഇരട്ടിയാക്കുക ലക്ഷ്യം. 2020ല് കര്‍ഷകരുടെ വരുമാനം ഇരട്ടിയാക്കാന് സര്‍ക്കാര് പ്രതിജ്ഞാബദ്ധം. കാര്‍ഷിക മേഖലയ്ക്കായി 16 കര്‍മ്മ പദ്ധതി.തരിശുഭൂമിയില് സോളര് പവര് പ്ലാന്റുകള് സ്ഥാപിക്കും.സാമ്പത്തിക വളര്‍ച്ചയിലെ മുരടിപ്പു മാറ്റാന് എന്തു നടപടികളെടുക്കുന്നു എന്നത് നേരത്തെ ചര്‍ച്ചാ വിഷയമായിരുന്നു. രാജ്യത്തിന്റെ സാമ്പത്തിക വളര്‍ച്ച കുറഞ്ഞതായി നിര്‍മല സീതാരാമന് പാര്‍ലമെന്റില് വച്ച സാമ്പത്തിക സര്‍വേ റിപ്പോര്‍ട്ടില് വ്യക്തമാക്കിയിരുന്നു. ഏഴു ശതമാനം വളര്‍ച്ച പ്രതീക്ഷിച്ചിടത്ത് അഞ്ചു ശതമാനം വളര്‍ച്ച മാത്രമാണുണ്ടായത്. ഈ കുറവില് നിന്ന് ശക്തമായി മടങ്ങിവരുമെന്നും പുതിയ സാമ്പത്തിക വര്‍ഷത്തില്6മുതല് 6.5 ശതമാനം വളര്‍ച്ച കൈവരിക്കുമെന്നുമാണ് ധനമന്ത്രി വ്യക്തമാക്കിയത്.


April 2021 - 4:57 pm IST\nസംസ്ഥാനത്ത് കൊവിഡ് നിയന്ത്രണങ്ങൾ കടുപ്പിക്കുന്നു, നാളെ മുതൽ കർശന പൊലീസ് പരിശോധന\nമാസ്ക് ധരിക്കൽ, സാമൂഹിക അകലം ഉറപ്പാക്കൽ എന്നിവയ്ക്ക് നിർദ്ദേശം നൽകി. നാളെ മുതൽ പൊലീസ് പരിശോധന കർശനമാക്കും. കൂടുതൽ സെക്ടറൽ മജിസ്ട്രേറ്റുമാരെ നിയമിക്കും. ഇതര സംസ്ഥാനക്കാർക്ക് ഒരാഴ്ച ക്വാറന്‍റൈൻ തുടരും. പരിശോധനകളുടെ എണ്ണം കൂട്ടാനും നിർദ്ദേശിച്ചു.\nതിരുവനന്തപുരം: കൊവിഡ് വ്യാപനം രൂക്ഷമായ സാഹചര്യത്തിൽ നിയന്ത്രണങ്ങൾ കടുപ്പിച്ച് കേരളം. മാസ്ക് ധരിക്കൽ, സാമൂഹിക അകലം ഉറപ്പാക്കൽ എന്നിവയ്ക്ക് നിർദ്ദേശം നൽകി. നാളെ മുതൽ പൊലീസ് പരിശോധന കർശനമാക്കും. കൂടുതൽ സെക്ടറൽ മജിസ്ട്രേറ്റുമാരെ നിയമിക്കും. ഇതര സംസ്ഥാനക്കാർക്ക് ഒരാഴ്ച ക്വാറന്‍റൈൻ തുടരും. പരിശോധനകളുടെ എണ്ണം കൂട്ടാനും നിർദ്ദേശിച്ചു. തെരഞ്ഞെടുപ്പ് ഡ്യൂട്ടിയിൽ ഉണ്ടായിരുന്ന എല്ലാ പോളിങ് ഏജന്‍റുമാർക്കും കൊവിഡ് പരിശോധന നടത്തും.\nസംസ്ഥാനത്ത് വാക്സിനേഷൻ വർധിപ്പിക്കും. തദ്ദേശസ്ഥാപനങ്ങൾ/ സന്നദ്ധ സംഘടനകൾ തുടങ്ങിയവയെ പങ്കാളികളാക്കാനും കോർ- കമ്മിറ്റി യോഗത്തിൽ തീരുമാനമായി. അതേസമയം കൊവിഡ് വ്യാപിക്കുന്നതിന്‍റെ പശ്ചാത്തലത്തിൽ ബംഗളൂരു‍വിൽ നിയന്ത്രണങ്ങൾ കൂടുതൽ കർശനമാക്കി. കൂടുതൽ മേഖലകളിൽ നിയന്ത്രണങ്ങളേർപ്പെടുത്താൻ സർക്കാർ തീരുമാനിച്ചു.\nധർണകളും റാലികളും പൂർണമായും നിരോധിച്ചു. ജനവാസ മേഖലകളിലെ ജിമ്മുകളും സ്വിമ്മിംഗ് പൂളുകളും അടച്ചിടും. പ്രദേശത്ത് പരിശോധനയും നിയന്ത്രണങ്ങളും കർശനമാക്കിയിട്ടുണ്ട്.


push pull: August 2011\nPosted by അനൂപ് മോഹന് at 4:52 AM 8 comments:\nകാടിന്‍റെ വന്യതയിലൂടെയാണ് പ്രപഞ്ചത്തിലേക്കുള്ള ഏറ്റവും തെളിഞ്ഞ വഴി\nജോണ് മിര് (സ്കോട്ടിഷ് എഴുത്തുകാരന്)\nയാത്ര മണ്ണാര്‍ക്കാടിന്‍റെ സമതലങ്ങള് പിന്നിടുന്നു. ലക്ഷ്യം മുക്കാലി എന്ന സ്ഥലം. ദൂരെ, മഞ്ഞ് അരിച്ചിറങ്ങുന്ന മലഞ്ചെരിവുകള്, വീഴാന് വെമ്പി നില്‍ക്കുന്ന പാറക്കൂട്ടങ്ങള്. ഹെയര്‍പിന് വളവിന്‍റെ കാഴ്ചകളിലൂടെ ബസ് മലമുകളിലേക്കു നീങ്ങുമ്പോള്, കാടിന്‍റെ വന്യത തെളിയുന്നു. കഴിഞ്ഞ ദിവസം ഇവിടെ ആനയിറങ്ങിയിരുന്നു, സഹയാത്രികന്‍റെ ലോഹ്യം. പാറക്കൂട്ടങ്ങള്‍ക്കപ്പുറം ഒരു ആനക്കാഴ്ചയ്ക്കു കണ്ണോര്‍ത്തു.\nതാഴ്വരയുടെ നിശബ്ദത നേരത്തെ മനസില് കയറിയോ? നേരില് കാണുമ്പോള് മനസിന്‍റെ ആദ്യകാഴ്ചയോട് നീതിപുലര്‍ത്തുമെന്ന് ഉറപ്പില്ല. സൈലന്‍റ് വാലിയുടെ കാഴ്ചകളെ ഭാവനയില് വിരിയിച്ച് യാത്ര തുടരുകയായി. മുക്കാലി എത്താറായോ? ഈ ചോദ്യത്തിന്‍റെ ആവര്‍ത്തനവിരസതയില് നേരത്തെ മടുപ്പു രേഖപ്പെടുത്തിയതാണു കണ്ടക്റ്റര്. ഒരു വട്ടം കൂടി ചോദിക്കാനായി ആ മുഖത്തേക്കു നോക്കിയപ്പോള് ഭീഷണി, ഇനി രണ്ടാമത്തെ സ്റ്റോപ്പ്.\nചെറിയൊരു ടൗണ്‍ഷിപ്പ്, മുക്കാലി. ഇനിയങ്ങോട്ടു കാടാണെന്നു പറയാതെ പറയുന്ന നഗരത്തിന്‍റെ വിദൂരഛായ പേറുന്ന ചെറിയ ഗ്രാമം. ഭവാനിപ്പുഴയൊഴുകുന്ന ഗ്രാമം. മുക്കാലിയില് വച്ചൊരു ടേണ്, അതിലൂടെയാണു കിഴക്കോട്ടൊഴുകുന്ന നദിയെന്ന വിശേഷണം ഭവാനി നേടിയെടുക്കുന്നത്.\nഇനി കാടിന്‍റെ നടുവിലൂടെ യാത്ര. മുക്കാലിയില് നിന്നു കാട് അതിരിടുന്ന വഴിയിലൂടെ സൈരന്ധ്രിയിലേക്ക്. സമയം ഉച്ചക്കു പന്ത്രണ്ടു മണിയോടടുക്കുന്നു. കൂട്ടിന് താഴ്വരയിലെ വാച്ചര് ഗോപിച്ചേട്ടനുണ്ട്. വിനോദം വഴിമാറുന്നു. അറിയാന് ഏറെയുണ്ട്. ഓരോ മരച്ചുവട്ടിലും ഒരോ കഥകള് കാത്തിരിക്കുന്നുണ്ട്. കല്ലു പാകിയ റോഡിലൂടെ ജീപ്പ് പായുകയാണ്.\nജീപ്പിന്‍റെ ചക്രങ്ങള് ഉരുളുന്നത് കൊളോണിയലിസത്തിലൂടെയാണ്. ബ്രിട്ടിഷുകാര് നിര്‍മിച്ച കൂപ്പ് റോഡ്. പിന്നെ ഇലക്ട്രിസിറ്റിയുടെ സാധ്യത തേടി വൈദ്യുതി വകുപ്പെത്തിയപ്പോള് നടത്തിയ ചെറിയ പരിഷ്കാരങ്ങള്. പെട്ടെന്നു ജീപ്പ് നിര്‍ത്തി. ഇടതുവശത്ത് താഴേക്കു ചൂണ്ടി ഗോപിച്ചേട്ടന് പറഞ്ഞു, അവിടെ പാറയില് കയറിനിന്നാല്, താഴെ കരുവാര ട്രൈബല് കോളനി കാണാം.\nകരുവാര മലയുടെ താഴ്വാരത്തില് ജീവിതം കൂടുകൂട്ടിയിരിക്കുന്ന ആദിവാസികള്. താഴെ പച്ചപ്പിനു നടുവില് തീപ്പെട്ടിക്കൂടുകള് പോലെ വീടുകള്. അടുത്ത സ്റ്റോപ്പ് ഒരു മിഠായിയുടെ പ്ലാസ്റ്റിക് കടലാസിനു മുന്നില്. കാടിനെ മലിനമാക്കുന്ന യാതൊന്നും അവശേഷിപ്പിക്കരുതെന്ന് അസിസ്റ്റന്‍റ് വൈല്‍ഡ് ലൈഫ് വാര്‍ഡന് സനൂഷിനു നിര്‍ബന്ധമുണ്ട്.\nകഴിഞ്ഞ ദിവസം പന്തന്‍തോടില് അനിമല് സൈറ്റിങ് ഉണ്ടായത്രേ. അഞ്ചു കടുവകള്. വഴിയരികിലെ മരക്കൊമ്പില് കഴുകനും മലയണ്ണാനും കാനനസുന്ദരി എന്നറിയപ്പെടുന്ന ചിത്രശലഭവും, മരതകപ്രാവും ഓലേഞ്ഞാലിയും പേരറിയാ പക്ഷികളും. കാട്ടിലെ ജീവന്‍റെ കാഴ്ച തുടര്‍ന്നു കൊണ്ടേയിരുന്നു. ഇടയ്ക്കെപ്പോഴോ ഗോപിച്ചേട്ടന്\nപറഞ്ഞു, ഇവിടെ നിന്നു സെമി എവര്‍ഗ്രീന് ഫോറസ്റ്റ് തുടങ്ങുകയാണ്. വഴിയരികിലൊരു വെള്ളച്ചാട്ടം, ചിത്രശലഭങ്ങളുടെ കളിത്തട്ട്.\nപല വര്‍ണങ്ങളിലുള്ള, ആകൃതിയിലുള്ള ശലഭങ്ങള്. കന്യാവനത്തില് മരങ്ങളുടെ വൈവിധ്യവും ധാരാളം. എണ്ണിയാലൊടുങ്ങാത്ത, സ്വര്‍ഗത്തിലേക്കു മുട്ടുന്ന തലപ്പുകളുള്ള കൂറ്റന് മരങ്ങള്. അറുനൂറു വര്‍ഷത്തിലേറെ പഴക്കമുണ്ടെന്നു കരുതുന്ന മുത്തശിപ്ലാവ്, ഭദ്രാക്ഷം, സിംഹവാലന് കുരങ്ങുകളുടെ ഇഷ്ടഭക്ഷണം കായ്ക്കുന്ന വെടിപ്ലാവ്, വൈല്‍ഡ് ടുബാക്കോ, ആനവിരട്ടി, കുന്തിരിക്കം..\nഒരു കാലത്തു ബ്രിട്ടിഷുകാര്, തീവണ്ടിപ്പാളങ്ങളുടെ സ്ലീപ്പറുകള് നിര്‍മിക്കാനുള്ള ചുരുളിമരം കൊണ്ടു പോയിരുന്നത് ഈ റോഡിലൂടെയാണ്. ഒരിക്കലും നശിക്കാത്ത മരമാണു ചുരുളി. സൈലന്‍റ് വാലിയിലാണെങ്കില് അതു സമൃദ്ധവും. പക്ഷേ, ഇനിയൊരു ശക്തിക്കും ഈ കാടിന്‍റെ ഹൃദയത്തില്, ആഞ്ഞുവെട്ടാനാകില്ല. ഒരു വനവിഭവവും കടത്താനാകില്ല. 1200ലേറെ ഔഷധസസ്യങ്ങളുള്ള ജൈവ കലവറയാണ് ഈ താഴ്വര.\nജീപ്പ് പെട്ടെന്നു നിര്‍ത്തിയപ്പോള് ഗോപിച്ചേട്ടന് മുഖത്തേക്കു നോക്കി ഗൗരവത്തോടെ പറഞ്ഞു, തുംബാര്‍ജിയ മൈസുറന്‍സിസ്. നാടകീയമായ ആ വാക്കിനു ശേഷം വിശദീകരണം എത്തുംവരെ, കാട്ടുഭാഷ അറിയുമോ എന്ന് ഈ മനുഷ്യന് പരീക്ഷിക്കുകയാണോ എന്നു പോലും സംശയിച്ചു. തുംബാര്‍ജിയ മൈസുറന്‍സിസ്..നിത്യഹരിത വനങ്ങളില് മാത്രം കാണുന്ന പുഷ്പം. ഫോട്ടൊയ്ക്ക് പോസ് ചെയ്യാന് മടിച്ച്, കാട്ടുവള്ളികളിലാടി കളിക്കുന്ന മഞ്ഞ പുഷ്പം. സൈലന്‍റ് വാലിയുടെ മാത്രം വരദാനങ്ങളിലൊന്ന്. നവംബര് - ഡിസംബര് മാസങ്ങളിലാണു കൂടുതലായി പൂക്കുന്നത്. തുംബാര്‍ജിയയുടെ കഥയറിഞ്ഞു ജീപ്പില്‍ക്കയറുമ്പോള്, കാലില് അട്ടകളുടെ രക്തരൂക്ഷിത വിപ്ലവം.\nയാത്ര തുടരുകയാണ്, ഉള്‍ക്കാടിന്‍റെ സൂചനകള് പിന്നിട്ട്. പെട്ടെന്നൊരു വളവ് ഇരമ്പിയാര്‍ത്തു തിരിയുമ്പോള്. മുമ്പിലൊരു രൂപം മിന്നിനീങ്ങുന്നു. ഒരുള്‍ക്കിടിലത്തോടെ തിരിച്ചറിഞ്ഞു, പുള്ളിപ്പുലി. വളവില് വീണു കിടക്കുന്ന മരത്തിന്‍റെ മറവില് പതുങ്ങി. ശബ്ദമുണ്ടാക്കരുതെന്ന മുന്നറിയിപ്പില് ഗോപിച്ചേട്ടന് ജീപ്പിനു പുറത്തേക്ക്. കാടിനെ അറിയുന്നയാള് മുന്നിലുണ്ടല്ലോ എന്ന ധൈര്യത്തില് തൊട്ടുപിറകില് നടന്നു. പുലി കാടിന്‍റെ സുരക്ഷിതത്വത്തിലേക്കു മറഞ്ഞു.\nപുലിക്കാഴ്ചയില് ത്രില്ലടിച്ച കണ്ണുകള് കൂടുതല് കാഴ്ചകള്‍ക്കു പരതുന്നുണ്ടായിരുന്നു. അല്‍പ്പം ഉയരത്തില് ജീപ്പ് നിര്‍ത്തി, ഗോപിച്ചേട്ടന് മൊട്ടക്കുന്നുകളിലേക്കു വിരല് ചൂണ്ടി. കാടിന്‍റെ സമൃദ്ധിക്ക് അപവാദമായി നില്‍ക്കുന്ന ആ മൊട്ടക്കുന്നുകള് ഒരു കഥയാണ്. സൈലന്‍റ് വാലിയില് വൈദ്യുത പദ്ധതിയുടെ സാധ്യത തേടി കേന്ദ്രകമ്മീഷന് എത്തുന്നു. എഴുപതുകളുടെ അവസാനത്തില്. സൈലന്‍റ് വാലിയില് കാടില്ല എന്നു കമ്മീഷനു മുന്നില് തെളിയിക്കണം. അതിനു മനുഷ്യര്, നിത്യഹരിതവനത്തിന്‍റെ മാറില് തീയിട്ടു.\nകാടും കാട്ടുമൃഗങ്ങളും നിറഞ്ഞ കുന്നുകള് നാളുകളോളം നിന്നു കത്തി. ആകാശത്തേക്കുയര്‍ന്നതു വനത്തിന്‍റെ പച്ചപ്പായിരുന്നില്ല, കലിയൊടുങ്ങാത്ത അഗ്നിയുടെ നാളങ്ങള്.... നാളുകളുടെ ശ്രമത്തിനു ശേഷം തീയണച്ചു. പതുക്കപ്പതുക്കെ കാട് വളര്‍ന്നു വരുന്നു. കാട്ടുതീയുടെ ഓര്‍മ, ഇപ്പോഴും ഇവിടത്തുകാര്‍ക്കു തീരാവേദന...\nകാട്ടിലൂടെ പിന്നെയും മുന്നോട്ട്. ചില അറിവുകള് കൗതുകകരം. പാതയിലൊരിടത്ത് മഴ പെയ്യുമ്പോള്, ഇടതു വശത്തെ വെള്ളം കുന്തിപ്പുഴയിലേക്കും വലതു വശത്തെ വെള്ളം ഭവാനിയിലേക്കും ഒഴുകിപ്പോകും. പരാതിയില്ലാതെ വെള്ളം പകുത്തു നല്‍കുന്ന വാട്ടര് ഷെയറിങ് ട്രിബ്യൂണലാണ് ഇവിടെ പ്രകൃതി.\nദേശീയോദ്യാനത്തിന്‍റെ കാതല്‍ഭൂമി. അമ്പതു ദശലക്ഷം വര്‍ഷം പഴക്കമുള്ള കാട്. ദിനോസറുകള് ഭക്ഷിച്ചിരുന്നതെന്നു ഗ്രന്ഥങ്ങള് രേഖപ്പെടുത്തിയ ട്രീഫണ് എന്ന സസ്യം ഈ കാടുകളിലുണ്ട്. ട്രീഫണിന്‍റെ ചെറുരൂപങ്ങളും വഴിയരികില് സമൃദ്ധമായി വളരുന്നു. സാധാരണ കാടുകളില് കേള്‍ക്കുന്നതു പോലെ ചീവിടുകളുടെ ചിലമ്പല്‍ശബ്ദമില്ല. സൈലന്‍റ് വാലിയെന്ന വാക്കിനെ അന്വര്‍ത്ഥമാക്കുന്നു അന്തരീക്ഷം പോലും. സ്കൂള് അങ്കണത്തില് അസംബ്ലിക്ക് അനുസരണയോടെ നിശബ്ദരായി നില്‍ക്കുന്ന കുട്ടികളെപ്പോലെയാണ് വന് മരങ്ങളും. ആ മരങ്ങളുടെ ഉയരങ്ങളിലേക്കു നോക്കി. സ്വര്‍ഗത്തോട് സംസാരിക്കാനുള്ള ഭൂമിയുടെ അവസാനിക്കാത്ത ശ്രമങ്ങളാണ് മരങ്ങള് എന്നെഴുതിയ രവീന്ദ്രനാഥ് ടഗോറിനെ ഓര്‍ത്തു.\nയാത്ര ഇരുപത്തിമൂന്നു കിലോമീറ്റര് പിന്നിടുന്നു. മരങ്ങള് അതിരിട്ട വഴിയുടെ അവസാനം.. ടോപ് സ്റ്റേഷന്. മലമുകളിലെ ഔട്ട് പോസ്റ്റ്.....സൈരന്ധ്രി. താഴെ കുന്തിപ്പുഴയുടെ കലമ്പല്. മല കടന്നെത്തുന്ന കാറ്റിന്‍റെ വന്യതയില്ലാത്ത തലോടല്. സൈരന്ധ്രിയില് ക്യാംപ് ഹൗസും റിസര്‍ച്ച് സെന്‍ററും ഉണ്ട്. മുക്കാലിയില് നിന്നു കാട്ടിലേക്കു കടക്കുമ്പോള് ഒപ്പം ഗൈഡുണ്ടാകും, അറിവു പകരാന്. നാടിന്‍റെ മര്യാദക്കേടുകള് കാട്ടില് തുടരുന്നില്ല എന്നുറപ്പാക്കും എന്ന് ഫോറസ്റ്റ് റെയ്ഞ്ചര് ശിവദാസ് പറഞ്ഞത് ഓര്‍ത്തു.\nസൈരന്ധ്രിയില് നിന്നു കുന്തിപ്പുഴയിലേക്കു ഒന്നരക്കിലോമീറ്റര് നടത്തം. ജൈവസമൃദ്ധിയുടെ വഴിത്താരകള്. കാട്ടിലൂടെ ഔഷധസസ്യങ്ങളെ തഴുകിയെത്തുന്ന കാറ്റിനു പോലും ഔഷധവീര്യമുണ്ട്. ഒരു നല്ല ശ്വാസോച്ഛാസത്തിനു പോലും ഈ കാടിനോടു കടപ്പെട്ടു പോകുന്നു. കാടും മലമടക്കുകളും കടന്നൊഴുകുന്ന കുന്തിപ്പുഴയുടെ തീരത്ത്, സൈലന്‍റ് വാലി നാരിയ എന്നറിയപ്പെടുന്ന പുല്ലു വളരുന്നുണ്ട്.\nപുരാണത്തിന്‍റെ പുണ്യമൊഴുകുന്ന പുഴ. പുഴയ്ക്കു മുകളിലെ തൂക്കുപ്പാലത്തിനു കുറച്ചകലെ, കമഴ്ത്തിവച്ച പാത്രം പോലെയാണ് പാറ. ദ്രൗപദി കഴുകി കമഴ്ത്തി വച്ച അക്ഷയപാത്രമത്രേ അത്. മഴ പെയ്യുമ്പോള് പാത്രത്തിനു മുകളില് വെള്ളം വീഴുന്ന ശബ്ദമാണ് അവിടെനിന്ന് കേള്‍ക്കുക.\nപ്രകൃതിയുടെ വാച്ച് ടവര്\nസൈരന്ധ്രിയിലെ വാച്ച് ടവറിനു മുകളില് നിന്നാല് കാടിന്‍റെ വിസ്തൃതി അറിയാം. പക്ഷേ, അതൊരിക്കലും പൂര്‍ണതയല്ല, കണ്ണെത്താ ദൂരത്ത് കാടുകള് ബാക്കി. കാറ്റുവീശുമ്പോള് ടവറിലേക്കു കയറുമ്പോള് അല്‍പ്പം പേടി തോന്നി. ആ ഭയം കാഴ്ചയുടെ ആനന്ദത്തിനു വഴിമാറിയതും പെട്ടെന്നായിരുന്നു. താഴെ വെള്ള വര പോലെ കുന്തിപ്പുഴ.\nചെത്തിമിനുക്കിയ പെന്‍സിലിന്‍റെ തുമ്പു പോലെ പൂച്ചിപ്പാറ ടോപ്, ഡബ്ള്യൂ മല. പേരറിയാ വെള്ളച്ചാട്ടങ്ങള്, മലനിരകള്. പറഞ്ഞറിയിക്കാന് കഴിയാത്ത പച്ചപ്പിന്‍റെ വിസ്തൃതി. കാടിന്‍റെ ഉയരക്കാഴ്ചകള്‍ക്കു മീതെ രാവില് വിരല്‍സ്പര്‍ശനം\nതിരികെയിറങ്ങുമ്പോള്, ജീപ്പിനു പുറകിലിരുന്ന് നിശബ്ദമായി ആരോടോ യാത്ര പറഞ്ഞു, വരട്ടെ..\nഅങ്ങനെ പറയാനാണ് തോന്നിയത്. വരും, വരാതിരിക്കില്ല.\nഒരു കവിതയായിരുന്നു മനസില്....\nകസ്തൂരി തേടിപ്പോയ മുത്തച്ഛന്\nഇന്നലെ മലയിറങ്ങി വന്നു.\nകൈയില് കസ്തൂരിക്കു പകരം\nഒരു സംസ്കാരത്തിന്‍റെ അമ്പ്.\nഅതു കനല് അണയാത്ത\nചിതയില് നിന്നു കിട്ടിയത്.\nഅതിനു മണ്ണിന്‍റെ ഗന്ധവും\nPosted by അനൂപ് മോഹന് at 1:04 AM4comments:


നര്‍മ്മത്തിന്റെ വ്യത്യസ്താവതരണം കൊണ്ട് ധര്‍മ്മജന് ബോള്‍ഗാട്ടി പ്രേക്ഷകര്‍ക്ക് സുപരിചിതനാണ്. ഇപ്പോഴിതാ അച്ഛനു പിന്നാലെ മകളും അഭിനയ ജീവിതത്തിലേക്ക് കാല്‍വെക്കുകയാണ്. പക്ഷേ ധര്‍മ്മജന്റെ മകള് വേദ എത്തുന്നത് പ്രേക്ഷകരെ ഒരേ സമയം ചിന്തിപ്പിച്ചും ഉള്ളു നനയിപ്പിച്ചുമാണ്. ജ്യോതിഷ് താബോര് സംവിധാനം ചെയ്യുന്ന ബലൂണ് എന്ന ഹൃസ്വചിത്രത്തിലാണ് വേദ പ്രധാന കഥാപാത്രത്തെ അവതരിപ്പിക്കുന്നത്.\nചെറുതാണെങ്കിലും ചിത്രം പറഞ്ഞുവെക്കുന്നത് ചെറുതും വലുതുമായ ഒരുപാട് പേര് തിരിച്ചറിയപ്പെടേണ്ട ഒരു വിഷയമാണ്. നഷ്ടപ്പെടുന്നവര്‍ക്ക് മാത്രമേ നഷ്ടത്തിന്റെ വേദനയറിയൂ എന്ന് പറയുന്നതുപോലെ, നഷ്ടമാകുന്ന ആ കുഞ്ഞുബാല്യം ചിത്രത്തിലൂടെ നമ്മെ പലതും പഠിപ്പിക്കുന്നു. സംഭാഷണങ്ങളില്ലാതെ തന്നെ ഒരു ചിത്രം പ്രേക്ഷകരുടെ കണ്ണില് ഈറനണിയിക്കുന്നുണ്ടെങ്കില് അത് ചിത്രത്തിന്റെ വിജയമാണ്. വേദയ്‌ക്കൊപ്പം നിരജ്ജന ദിനേശ്, പ്രിയ ജിനേഷ്, നോബിള് ജോസ് എന്നിവരും കഥാപാത്രങ്ങളായെത്തുന്നു. ധര്‍മ്മജന് തന്നെയാണ് ബലൂണിന്റ നിര്‍മാണവും നിര്‍വഹിച്ചിരിക്കുന്നത്.\nTags: Entertainment Baloon Shortfilm Darmajan Bolgatry


ബാഗ്ദാദില് ചാവേര് ആക്രമണത്തില് 59 മരണം | 59 killed in Baghdad suicide attacks - Malayalam Oneindia\nബാഗ്ദാദില് ചാവേര് ആക്രമണത്തില് 59 മരണം\nബാഗ്ദാദ്: ബാഗ്ദാദില് ചൊവ്വാഴ്ചയുണ്ടായ ചാവേര് ആക്രമണ പരമ്പരയില് 59 പേര് കൊല്ലപ്പെട്ടു. ഒട്ടേറെ പേര്‍ക്ക് പരിക്കേറ്റു.\nകഴിഞ്ഞയാഴ്ച വടക്കന് ബാഗ്ദാദിലെ ഒരു ഷിയാ മുസ്ലിം പള്ളിയിലുണ്ടായ ബോംബ് സ്ഫോടനത്തിനു ശേഷം സുന്നി പള്ളികള്‍ക്കു നേരെ ആക്രമണ പരമ്പര നടക്കുകയാണ്.\nചാവേര് ആക്രമണത്തില് കൊല്ലപ്പെട്ടവരില് രണ്ട് ബ്രിട്ടീഷ് സൈനികരും ഉള്‍പ്പെടുന്നു. സദ്ദാം ഹുസൈന്റെ പിതാവിനെ കബറടക്കിയ സുന്നി പള്ളിക്കു നേരെയും ആക്രമണമുണ്ടായി. ബാഗ്ദാദിന് വടക്ക് അല് ഹുരിയായില് ഒരു സുന്നി പള്ളി സ്ഫോടനത്തില് തകര്‍ന്നു.


മനോഹരം യുവന്റസ്!! വിജയത്തോടെ യുവന്റസിലെ പിർലോ യുഗം തുടങ്ങി!! | Fanport | Serie A News Malayalam\nTuesday, Oct 27, 2020 04:51 PM\nHome Football Serie A മനോഹരം യുവന്റസ്!! വിജയത്തോടെ യുവന്റസിലെ പിർലോ യുഗം തുടങ്ങി!!\nപിർലോയുടെ പരിശീലക അരങ്ങേറ്റം യുവന്റസിന്റെ വിജയത്തോടെ തന്നെ. ഇന്ന് സീരി എയിലെ തങ്ങളുടെ ആദ്യ മത്സരത്തിന് ഇറങ്ങിയ യുവന്റസ് സാമ്പ്ഡോറിയയെ വളരെ അനായാസമായാണ് പരാജയപ്പെടുത്തിയത്. എതിരില്ലാത്ത മൂന്ന് ഗോളുകൾക്കായിരുന്നു യുവന്റസ് വിജയിച്ചത്. അവസാന സീസണുകളിൽ കണ്ട വിരസമായ യുവന്റസിനെ ആയിരുന്നില്ല ഇന്ന് കണ്ടത്. വളരെ വേഗത്തിൽ നീക്കങ്ങൾ നടക്കുന്ന ഒരുപാട് അവസരങ്ങൾ സൃഷ്ടിക്കുന്ന യുവന്റസിനെ ആണ് ഇന്ന് കണ്ടത്.\nപുതിയ സൈനിംഗ് മക്കെന്നിയെയും കുലുസെവേസ്കിയെയും ഒക്കെ ആദ്യ ഇലവനിൽ എത്തിച്ച് കാര്യമായ മാറ്റത്തോടെയുള്ള ഒരു ടീമിനെ ആയിരുന്നു ഇന്ന് പിർലോ ഇറക്കിയത്. തുടക്കം മുതൽ തന്നെ മികച്ച രീതിയിൽ കളിച്ച യുവന്റസ് 13ആം മിനുട്ടിൽ തന്നെ ലീഡ് എടുത്തു. സ്വീഡിഷ് താരം കുലുസെവേസ്കിയുടെ ഒരു ഇടം കാലൻ ഷോട്ടാണ് സാമൊഡോറിയയുടെ വലയിൽ എത്തിയത്. ആ ഗോളിന് ശേഷം നിരവധി അവസരങ്ങൾ സൃഷ്ടിച്ചു എങ്കിലും 79ആം മിനുട്ടിൽ മാത്രമെ രണ്ടാം ഗോൾ വന്നുള്ളൂ. ബൊണൂചി ആയിരുന്നു ആ ഗോൾ നേടിയത്.\nക്രിസ്റ്റ്യാനോ റൊണാൾഡോയുടെ ഗോൾ 89ആം മിനുട്ടിലാണ് വന്നത്. മത്സരത്തിൽ നിരവധി അവസരങ്ങൾ ലഭിച്ചിരുന്നു എങ്കിലും ഗോൾ നേടാൻ റൊണാൾഡോയ്ക്ക് അവസാന നിമിഷം വരെ കാത്തിരിക്കേണ്ടി വന്നു. ആദ്യ പകുതിയിൽ റൊണാൾഡോയുടെ ഒരു ഷോട്ട് ബാറിൽ തട്ടി മടങ്ങുകയും ചെയ്തിരുന്നു. ബ്രസീലിയൻ താരം ആർതുർ ഇന്ന് ബെഞ്ചിൽ ഉണ്ടായിരുന്നു എങ്കിലും കളത്തിൽ ഇറങ്ങിയില്ല.\nPrevious articleവിജയത്തിൽ റോഡ്ജസിന് സെഞ്ച്വറി, ലെസ്റ്റർ ബേർൺലി പ്രതിരോധം തകർത്തു\nNext articleസമനിലയിൽ കുരുങ്ങി റയൽ മാഡ്രിഡ് തുടക്കം


റോഹിങ്ക്യന് സ്ത്രീകളെ മ്യന്‍മര് സൈന്യം കൂട്ടബലാത്സംഗം ചെയ്്തതായി യുഎസ് ആസ്ഥാനമായി പ്രവര്‍ത്തിക്കുന്ന ഹ്യുമന് റൈറ്റ് വാച്ച് റിപ്പോര്‍ട്ട് ചെയ്തു. റോഹിങ്ക്യകള്‍ക്കുനേരെയുളള മ്യാന്‍മര് സൈന്യത്തിന്റെ നടപടി പൈശാചികവും മനുഷ്യത്വവിരുദ്ധവുമാണെന്ന് സംഘടന വിലയിരുത്തി.\nബലാത്സംഗത്തിനിരയായവര്, സന്നദ്ധസംഘടനകള്, ബംഗ്ലാദേശിലെ ആരോഗ്യരംഗത്തെ ഉദ്യോഗസ്ഥര് എന്നിവരില്‍നിന്നും ശേഖരിച്ച വിവരങ്ങളുടെ അടിസ്ഥാനത്തിലാണ് റിപ്പോര്‍ട്ട് തയ്യാറാക്കിയത്. സ്ത്രീകളെയും പെണ്‍കുട്ടികളെയും ക്രൂരപീഡനത്തിന് ഇരയാക്കുമ്പോള് അവര് നാടുവിടാന് തയ്യാറാകുന്നു. അതിനാല് മ്യാന്‍മര് സൈന്യം റോഹിങ്ക്യകളെ ഒഴിപ്പിക്കാനുളള പ്രധാന മാര്‍ഗമായാണ് ബലാത്സംഗത്തെ കാണുന്നതെന്നും മനുഷ്യാവകാശ പ്രവര്‍ത്തകനായ സ്്‌കൈ വീലര് പറഞ്ഞു.\nസൈന്യത്തിന്റെ ലക്ഷ്യം റോഹിങ്ക്യകളെ മ്യാന്‍മറില് നിന്ന്് വംശീയമായി ഉന്മൂലനം ചെയ്യുകയാണെന്ന് ഐക്യരാഷ്ട്ര സംഘടന ആരോപിച്ചു. എന്നാല്, ആഗസറ്റ് 15 ന് പൊലീസ് ആസ്ഥാനം ആക്രമിച്ച റോഹിങ്ക്യകളെ ഒഴിപ്പിക്കുന്ന നടപടിയാണ് മ്യാന്‍മറില് നടക്കുന്നതെന്നാണ് ഉദ്യോഗസ്ഥരുടെ വാദം. ആക്രമണത്തെ തുടര്‍ന്ന്6ലക്ഷത്തില് റോഹിങ്ക്യക്കാര് ഇതുവരെ ബംഗ്ലാദേശില് അഭയം തേടിയതായി യുഎന് തന്നെ സ്ഥിതീകരിച്ചിട്ടുണ്ട്്.\nbangladesh myanmar RohingyanRefugees United Nations


Madhyamam WEEKLY, Mon, 28 Sep 20\n‘ചാവുനിലം മനുഷ്യമനസ്സ് തന്നെ’● പി.എഫ്. മാത്യൂസ് കർഷകനെ ഇല്ലാതാക്കുന്ന നിയമങ്ങൾ● ഡോ. പി. ഇന്ദിരദേവികബീറിെൻറ കാവ്യങ്ങൾസച്ചിദാനന്ദൻ മൊഴിമാറ്റുന്നുആലത്തൂരിലെ ബുദ്ധ പ്രതിമ പറയുന്നത് ● ഡോ. അജയ് ശേഖർജീവെൻറ കെമിസ്ട്രി● ആഷാ മേനോൻഎലെന ഫിറാന്തെയുടെ രചനാലോകം● സുനീത ബാലകൃഷ്ണൻബ്രിട്ടീഷ് രേഖകൾ കണ്ടെടുക്കുന്നുസൈനിക റെയ്ഡ്, അടിച്ചമർത്തൽകഥ● മഹേന്ദർ● ഇൗ.ഡി. ഡേവീസ്കവിത● ശൈലൻ● മോൻസി ജോസഫ്● ആശാലതആത്മകഥ / നിറഭേദങ്ങൾ● കലൂർ ഡെന്നീസ്ന്യൂസ്റൂം / അനുഭവം● ബി.ആർ.പി ഭാസ്കർനോവൽ / കടലിെൻറ മണം● പി.എഫ്. മാത്യൂസ്


Title: മീരാബെന് ആരുടെ അനുയായിയായിരുന്നു ?\nDescription: This isaMost important question of gk exam. Question is : മീരാബെന് ആരുടെ അനുയായിയായിരുന്നു ? , Options is : 1. ഗാന്ധിജി, 2. വിനോബാഭാവെ, 3.രജനീഷ്, 4. സായിബാബ, 5. NULL\nThis isaMost important question of gk exam. Question is : മീരാബെന് ആരുടെ അനുയായിയായിരുന്നു ? , Options is : 1. ഗാന്ധിജി, 2. വിനോബാഭാവെ, 3.രജനീഷ്, 4. സായിബാബ, 5. NULL


actress sheela,shain nigam | 23 വയസുള്ള കൊച്ചു പയ്യനാണ്, ആരെയും വിലക്കുന്നതിനോട് യോജിപ്പില്ല; ഷെയ്ന് നിഗത്തിനോട് ക്ഷമിക്കണമെന്ന് ഷീല; ഷെയ്‌നിനെ മാത്രമല്ല, ആരെയും സിനിമയില് നിന്ന് വിലക്കുന്നതിനോട് യോജിപ്പില്ലെന്നും ഷീല കൂട്ടിച്ചേര്‍ത്തു; കൊച്ചിയില് സംസാരിക്കുകയായിരുന്നു താരം - Malayalivartha.com Widgets Magazine\n04 DECEMBER 2019 01:25 PM IST\nയുവതാരം ഷെയ്ന് നിഗത്തിനോട് ക്ഷമിക്കാന് തയ്യാറാകണമെന്ന് നടി ഷീല. 23 വയസുള്ള കൊച്ചു പയ്യനാണ്, വിലക്കാന് പാടില്ലെന്നും താരം പറയുന്നു. ഷെയ്‌നിനെ മാത്രമല്ല, ആരെയും സിനിമയില് നിന്ന് വിലക്കുന്നതിനോട് യോജിപ്പില്ലെന്നും ഷീല കൂട്ടിച്ചേര്‍ത്തു. കൊച്ചിയില് സംസാരിക്കുകയായിരുന്നു താരം. ഷെയ്‌നിനെ കുറിച്ചുള്ള ആരോപണങ്ങള് ശരിയാണോ എന്നറിയില്ല.\nഈ കേള്‍ക്കുന്നതൊക്കെ ശരിയാണോയെന്ന് ഷീല മാധ്യമ പ്രവര്‍ത്തകരോടായി ചോദിച്ചു. സിനിമാ സെറ്റില് മയക്കുമരുന്ന് ഉപയോഗിക്കുന്നതായ ആരോപണം ശരിയാണെന്ന് തോന്നുന്നില്ലെന്നും താരം പ്രതികരിച്ചു. ആദ്യ കാലങ്ങളില് ഇവയൊന്നും ഉണ്ടായിരുന്നില്ലെന്നും ഷീല വ്യക്തമാക്കി. പഴയ കാലവും ഇന്നത്തെ കാലവും താരതമ്യം ചെയ്യുന്നതില് അര്‍ത്ഥമില്ല.\nസിനിമ പൂര്‍ത്തിയാക്കാന് അന്ന് ത്യാഗം സഹിച്ചിരുന്നതായും ഷീല കൂട്ടിച്ചേര്‍ത്തു. നിര്‍മ്മാതാക്കള്‍ക്ക് നഷ്ടം വരരുത് എന്ന് മാത്രമായിരുന്നു അന്നത്തെ ചിന്താഗതി. താരങ്ങള് കൂടുതല് സമയം അഭിനയിച്ച് ചിത്രങ്ങള് വേഗം പൂര്‍ത്തിയാക്കുന്ന പതിവുണ്ടായിരുന്നുവെന്നും ഷീല ഓര്‍മ്മിപ്പിച്ചു.\nവെയിൽ’, ‘കുർബാനി’ എന്നീ ചിത്രങ്ങളിൽ ഷെയ്ൻ സഹകരിക്കുന്നില്ല എന്നും അതിനാൽ ചിത്രീകരണം പൂർത്തിയാക്കാൻ സാധിക്കുന്നില്ല എന്നും ചൂണ്ടിക്കാട്ടി ചിത്രത്തിന്റെ നിർമാതാക്കൾ പരാതി നൽകിയതാണ് താരത്തിന്റെ വിലക്കിനരികിലേക്ക് കാര്യങ്ങളെ കൊണ്ടെത്തിച്ചത്.ഉപേക്ഷിച്ച സിനിമകളിൽ അതിന്‍റെ നഷ്ട പരിഹാരമായി ഏഴ് കോടി രൂപ ഷെയ്ന് നല്‍കണമെന്നും നിർമാതാക്കളുടെ സംഘടന ആവശ്യപെട്ടി രുന്നു.\nഈ വിഷയത്തില് അമ്മ സംഘടനക്ക് ഷെയ്ന് നിഗം പരാതി ബോധിപ്പിച്ചിരുന്നു.\nവിഷയം ചര്‍ച്ച ചെയ്ത് പരിഹരിക്കാനുളള ശ്രമങ്ങളിലാണ് താരസംഘടനയുളളത് എന്നറിയുന്നു. ഇതിനായി എത്രയും പെട്ടെന്ന് കൊച്ചിയില് എത്താന് കഴിഞ്ഞ ദിവസം അമ്മ സംഘടന ഷെയ്ന് നിഗത്തോട് ആവശ്യപ്പെട്ടിരുന്നു.\nതാരത്തിനെ സിനിമയില് നിന്നും പുറത്താക്കാനുള്ള ആസൂത്രിത നീക്കമാണ് നടക്കുന്നതെന്നും ഇത്തരത്തിലൊരു കാര്യത്തെ പിന്തുണയ്ക്കില്ലെന്നും, പ്രേക്ഷകര് ഒപ്പമുണ്ടാവുമെന്നുമാണ് കരുതുന്നതെന്നുമായിരുന്നു സിനിമാലോകത്തെ ഒരുവിഭാഗം പ്രതികരിച്ചത്.\nതന്റെ ഭാഗം കേള്‍ക്കാനോ എന്താണ് സംഭവിച്ചതെന്നറിയാനോ ആരുമുണ്ടായിരുന്നില്ലെന്ന് ഷെയ്ന് നിഗം പറഞ്ഞിരുന്നു. പ്രതികരിച്ച് കഴിഞ്ഞാല് കഞ്ചാവായാണ് വിശേഷണം. ട്രോളുകളും കുറവല്ല. തനിക്ക് അഭിനയം മാത്രമേ അറിയൂ. സിനിമയില്‍ത്തന്നെ തുടരും. ഈ രണ്ട് സിനിമകളുമായി സഹകരിക്കില്ലെന്ന് താന് ഒരിക്കല്‍പ്പോലും പറഞ്ഞിട്ടില്ലെന്നും ഷെയ്ന് നിഗം വ്യക്തമാക്കിയിരുന്നു. താരത്തിനെ സിനിമയില് നിന്നും ഒഴിവാക്കുന്നതിന് പിന്നിലുള്ള ശ്രമങ്ങളെക്കുറിച്ച് പലരും സംശയം ഉന്നയിച്ചിരുന്നു. വിലക്കല്ല ഒതുക്കിയതാണെന്നായിരുന്നു പലരും പറഞ്ഞത്.\nഷെയ്ന് അച്ചടക്കലംഘനം നടത്തിയിട്ടുണ്ടെങ്കില് അതിനോട് യോജിക്കുന്നില്ല എന്നാല് ഈ പ്രശ്‌നത്തെ ഇങ്ങനെയായിരുന്നില്ല കൈകാര്യം ചെയ്യേണ്ടിയിരുന്നത്. പക്വതയില്ലാത്ത പെരുമാറ്റമാണ്, അത് തിരുത്തി മുന്നോട്ട് പോവുകയാണ് വേണ്ടത്. താരത്തെ വിമര്‍ശിക്കുന്നവരുടെ പ്രായത്തെക്കുറിച്ചുമൊക്കെയുള്ള വിമര്‍ശനങ്ങളും ഇതിനിടയില് ഉയര്‍ന്നുവന്നിരുന്നു. മോഹന്‍ലാലിനേയും മമ്മൂട്ടിയേയും വെച്ച് താരതമ്യം ചെയ്യുന്നതിന് പകരം പക്വതയോടെ വിഷയത്തെ സമീപിക്കാമെന്നായിരുന്നു കൂടുതല് പേരും പറഞ്ഞത്.\nടിക്ടോക് താരം ലിതിന് ക്രൂസിനെ തൂങ്ങിമരിച്ചനിലയില് കണ്ടെത്തി (6 minutes ago)\nകൊടുംക്രൂരതയിൽ വിറങ്ങലിച്ച് രാജ്യം; 19കാരിയായ ദലിത് പെണ്‍കുട്ടിയെ കൂട്ടബലാത്സംഗം ചെയ്ത് കൊലപ്പെടുത്തിയ സംഭവത്തില് പ്രതികളെ രക്ഷിക്കാന് ശ്രമം (13 minutes ago)\nസെറീന വില്യംസ് ഫ്രഞ്ച് ഓപ്പണില്‍നിന്നും പിന്‍മാറിയതായി റിപ്പോര്‍ട്ട് (21 minutes ago)\nഞാന് വീണ്ടും ജനിച്ചു... രണ്ട് വര്‍ഷം മുമ്ബ് കാണാതായ യുവതിയെ കണ്ടെത്തിയത് കടലില് നിന്ന് (30 minutes ago)\nഒക്ടോബര് 15 മുതല് സ്‌കൂളുകളും സിനിമാ തീയേറ്ററുകള് തുറക്കാം; അമ്യൂസ്‌മെന്റ് പാര്‍ക്കുകള്‍ക്കും അനുമതി; അണ്‍ലോക്ക്5മാര്‍ഗനിര്‍ദേശങ്ങള് (46 minutes ago)